દીકરા સાથે રહેવા મા હૃદયમાં હર્ષ રાખે છે. દીકરો બીમાર મા માટે અલગથી નર્સ રાખે છે. સ્હેજ અડતાંમાં જ દુઃખો સામટાં થઈ જાય છે ગાયબ, મા હથેળીમાં સતત જાદૂઈ એવો સ્પર્શ રાખે છે. આપી દે થોડાં પતિને, આપી દે સંતાનને થોડાં, મા સ્વયંને જીવવા તો એક પણ ક્યાં વર્ષ રાખે છે. ઠેસ બાળકને કદી ક્યાંયે ન વાગે એટલા માટે, મા સદા ચોખ્ખી જ ઘરની ને હૃદયની ફર્શ ... [વાંચો...]


ચોમાસામાં તમારી ઇમ્યુનિટી બૂસ્ટ કરવા આહારમાં આ ચીજોનો સમાવેશ કરો | નવગુજરાત સમય\n23-07-2019 11:27 AM\n1 / 1 ચોમાસામાં તમારી ઇમ્યુનિટી બૂસ્ટ કરવા આહારમાં આ ચીજોનો સમાવેશ કરો\nબ્લિસફુલ વરસાદનો આનંદ માણતી વખતે રોગોથી બચવા માટે હેલ્ધી અને ઇમ્યુનિટી બૂસ્ટ કરતો ખોરાક લેવો એ આપણા માટે ખૂબ જ ક્રુશિયલ બની જાય છે\n- નારંગી, કીવી, મોસંબી અને પપૈયા જેવાં ફળો ચેપી રોગો સામે લડવા માટે જરૂરી શ્વેતકણોના ઉત્પાદનમાં મદદ કરે છે.\nઆ ચોમાસાની મોસમ છે અને આપણને બધાને ઉનાળાની ધખધખતી ગરમી પછી આવતો વરસાદ ગમે છે. આપણે વરસાદમાં નૃત્ય કરવું ગમે છે, મકાઈ અથવા ચણા ખાવા ગમે, ગરમાગરમ ચા પીવાની મઝા આવે છે અથવા આપણે લાંબા ડ્રાઈવ પર જવાનું પસંદ કરીએ છીએ. પરંતુ વરસાદ સાથે ઘણી બધી બીમારી પણ આવે છે જેમ કે શરદી, મેલેરિયા, ડેન્ગ્યુ, ડાયેરિયા, ન્યૂમોનિયા, તાવ વગેરે. મોનસૂન એ મચ્છરના બ્રિડીંગનો પ્રાઇમ ટાઇમ છે, જે આપણી આસપાસના વિસ્તારોને, ખાસ કરીને પાણીને બહુ ઝડપથી દૂષિત કરે છે. તદુપરાંત, ક્યારેક ગરમ અને ક્યારેક ઠંડું હોવાથી ચોમાસું ટેમ્પરેચરમાં પણ ફેરફાર લાવે છે. આ પરિબળોને લીધે શરીર એવું કોમ્પ્રોમાઇઝ્ડ બની જાય છે, કે તે સહેલાઇથી બીમારીમાં સપડાય છે. એટલે બ્લિસફુલ વરસાદનો આનંદ માણતી વખતે રોગોથી બચવા માટે હેલ્ધી અને ઇમ્યુનિટી બૂસ્ટ કરતો ખોરાક લેવો એ આપણા માટે ખૂબ જ ક્રુશિયલ બની જાય છે. આવો જોઈએ કે આ સિઝનમાં શું શું ખાવું જોઈએઃ\nલસણ અને આદુ: તમારા ડેઇલી ભોજનમાં લસણ-ગાર્લિક અથવા આદુ-જિંજર ઉમેરવાનો પ્રયાસ કરો કારણ કે તે બંનેમાં ઇમ્યુનિટી બૂસ્ટિંગ ગુણધર્મો ભરપૂર છે. લસણમાં સલ્ફર ધરાવતા કંપાઉન્ડ્સનો સમાવેશ થાય છે અને આદુ જિંજરોલના રૂપમાં હીટ ધરાવે છે. તે બંને ઇમ્યુનિટી માટે ગ્રેટ છે. વધુમાં, લસણ બેક્ટેરિયા, વાયરસ અને ફૂગ સામે લડે છે અને વાયરસ સામે લડવા શરીરમાં ટી-સેલ્સ વધારે છે.\nહળદર: હળદર-ટર્મેરિકનું મુખ્ય કંપોનન્ટ કર્ક્યુમિન એક શક્તિશાળી એન્ટીઑકિસડન્ટ, એન્ટી-ફંગલ અને એન્ટી વાયરલ છે જે શરીરને રોગોથી બચાવવામાં મદદ કરે છે.\nવિટામિન સીથી સમૃદ્ધ ફળો અને શાકભાજી: વિટામીન સીથી સમૃદ્ધ શાકભાજીમાં રેડ બેલ પીપર, લીંબુ વગેરેનો સમાવેશ થાય છે, પણ સાથે એન્ટીઑકિસડન્ટ્સ અને બીટા કેરોટીન પણ શરીરની ફાઇટિંગની એબિલિટી વધારવામાં મદદ કરે છે. નારંગી, કિવી, મોસંબી અને પપૈયા જેવાં ફળો ચેપી રોગો સામે લડવા માટે જરૂરી શ્વેતકણો-વ્હાઇટ સેલ્સના ઉત્પાદનમાં મદદ કરે છે. આપણું શરીર વિટામિન સી પેદા કે સંગ્રહ નથી કરતું તેથી, વિટામિન સીથી ભરપૂર એવા ખોરાકનો દૈનિક ધોરણે ઉપયોગ કરવો આપણા માટે જરૂરી છે.\nડ્રાય ફ્રૂટ્સ: બદામ-આલમંડ્સ, એપ્રિકોટ-જરદાળુ, મગફળી અને ખજૂર-ખારેક જેવા ડ્રાય ફ્રૂટ્સ મહત્વપૂર્ણ વિટામિન્સ અને ખનિજોથી ભરેલા હોય છે જે ઇમ્યુનિટી માટે જરૂરી હોય છે.\nજાયફળ: જાયફળમાં મળતા પોટેશ્યમ, કેલ્શિયમ, આયર્ન અને મેંગેનીઝ જેવા મીનરલ્સ ઇમ્યુનિટી સિસ્ટમમાં સુધારો કરવામાં મદદ કરે છે.\nલીલી ચા અથવા હર્બલ ટી: આ ચામાં પોલીફિનોલ્સ હોય છે જે એક પ્લાન્ટ બેઝ્ડ એન્ટીઑકિસડન્ટ છે જે ઇમ્યુનિટીને મજબૂત કરતી અસર કરે છે. લવિંગ, તજ, આદુ અને મરી સાથે લીલી ચા પણ તમારી ઇમ્યુનિટીને વેગ આપી શકે છે.\nસીડ્સ(તેલીબિયાં): સનફ્લાવર સીડ્સ અને તલમાં આવેલા ઓમેગા -3, ઝીંક અને મેગ્નેશિયમ જેવા ઇમ્યુનિટી બૂસ્ટિંગ કંપાઉન્ડ્સથી ભરપૂર હોય છે\nયોગર્ટ (દહીં): યોગર્ટમાં પ્રોબાયોટિક્સ, સારું બેક્ટેરિયમ છે જે તમારી ઇમ્યુનિટીને બૂસ્ટ કરવામાં મદદ કરી શકે છે. તે રોગ સામે લડતા ઇમ્યુન સિસ્ટમને ઉત્તેજિત કરે છે અને તમારા આંતરડામાં ફાયદાકારક બેક્ટેરિયાની વૃદ્ધિને પ્રોત્સાહન આપે છે.\nપ્રોટીનથી સમૃદ્ધ ખોરાક: આ ચોમાસાની મોસમ દરમિયાન શાકભાજી અને કઠોળ જેવા પ્રોટીનથી સમૃદ્ધ ખોરાકનો વપરાશ કરો. પ્રોટીન તમારી ઇમ્યુનિટીમાં સુધારો કરવા પર ભારે અસર કરે છે.\nતુલસી: તુલસીમાં એવા કંપોનન્ટ શામેલ છે જે બેક્ટેરિયા અને ફૂગના ચેપ સામે લડે છે. એક કપ ગરમ તુલસી ચા તમારું એકંદર ડિફેન્સ મિકેનિઝમ સુધારવા માટે મદદ કરી શકે છે.\nસ્પાઇસિસ (મસાલા): રાઇ, હિંગ, મેથી, લવિંગ, મરી અને લીમડા જેવા મસાલા ઇમ્યુનિટી બૂસ્ટ કરવા માટે ખૂબ જ સરસ છે.


શારાપોવાએ ટેનિસ કોર્ટ પર વાપસી પહેલાં ફિટનેસ માટે બોક્સિંગ પ્રેક્ટિસ કરી\nશારાપોવાએ ટેનિસ કોર્ટ પર વાપસી પહેલાં ફિટનેસ માટે બોક્સિંગ પ્રેક્ટિસ કરી - Sandesh\nFebruary 3, 2017 | 3:27 am IST\nમોસ્કો, તા. ૨\nરશિયાની ટેનિસ ખેલાડી મારિયા શારાપોવા પર લાગેલો ૧૫ મહિનાનો પ્રતિબંધ આગામી એપ્રિલ મહિનામાં પૂર્ણ થઈ રહ્યો છે. શારાપોવા જર્મનીમાં રમાનારી સ્ટટગાર્ટ ઓપનર દ્વારા ટેનિસ કોર્ટ પર વાપસી કરશે. શારાપોવાને એક ચેટ શોમાં પુછવામાં આવ્યું હતું કે, તેને કઈ વાતનો અફસોસ છે અને તેમાંથી તે શું શીખ મેળવી. આ અંગે શારાપોવાએ કહ્યું કે, તેણે આ સમયનો ફાયદો ઉઠવ્યો હતો અને મજા માણી હતી.\nગત વર્ષે ઓસ્ટ્રેલિયન ઓપન દરમિયાન પ્રતિબંધિત દવાઓના સેવન બદલ શારાપોવા પર બે વર્ષનો પ્રતિબંધ લગાવાયો હતો જેને પાછળથી ઘટાડી ૧૫ મહિનાનો કરી દેવાયો હતો. શારાપોવાએ કહ્યું કે, આ સમય દરમિયાન પોતાની જાતને ફિટ રાખવા માટે બોક્સિંગની પ્રેક્ટિસ કરી હતી, જેમાં ઘણી મજા આવી હતી. તેણીએ કહ્યું કે, કેટલાક લોકોના મોઢા પર પંચ મારવા માગે છે અને બોક્સિંગ કિટમાં તેમના ચહેરાઓની કલ્પના કરી અભ્યાસ કરતી હતી. જો કે, તેણીએ એ કહ્યું નહોતું કે, કોના ચહેરા પર પંચ મારવા માગે છે.\nશારાપોવાએ ૨૦૨૦ ટોકિયો ઓલિમ્પિકમાં ભાગ લેવા અંગે અત્યારે કંઈ વિચાર્યું નથી. અત્યારે મારું લક્ષ્ય સ્ટટગાર્ટ ઓપન દ્વારા ટેનિસ કોર્ટ પર પરત ફરવાનું છે. ટોકિયોમાં શુ થશે, હું રમીશ કે નહીં તે મોટો સવાલ છે. જો હું સ્વસ્થ રહીશ તો ટોકિયો ઓલિમ્પિકમાં ભાગ લઈશ.


વૈભવી શેરીમાં એક દરવેશ » Sarjak\nPosted on 04/09/2019 14/05/2019 Author Krishna\tComment(0)\nવૈભવી શેરીમાં એક દરવેશ છે,\nદાનમાં ગાળો અને આવેશ છે,\nમ્હેકવાની પૂષ્પો જ્યાં શરતો મૂકે,\nએ ચમનનુ નામ ભારત દેશ છે.\nકેમ, કેવા છો ? નુ ઉત્તર આપતા,\nબાળકે કહ્યુ કે અમને એશ છે.\nપ્રેમ, નફરત, આસુઓ, દાદાગીરી,\nએક ચેહરાના હજારો વેશ છે.\nશૌચાલયના બંધ દરવાજા કરો!\nગંદકીનો એક કડક આદેશ છે.\nનોટબંધીથી આ જન્મી એક હવા,\nકોઈ હાથોમાં હવે ક્યાં કેશ છે.


સનફાર્મા કંપનીમાંથી નોકરીએથી વાગરા ઘરે પરત ફરી રહેલા યુવાનની હત્યા,2મોબાઈલ પણ ગુમ - Watch Gujarat News : LIVE LATEST TODAY Online\nસનફાર્મા કંપનીમાંથી નોકરીએથી વાગરા ઘરે પરત ફરી રહેલા યુવાનની હત્યા,2મોબાઈલ પણ ગુમ\nદેરોલ થી વાગરા જવાના માર્ગ ઉપર ખાડી નજીક પેટ અને ગળાના ભાગે છરી મારેલી હાલતમાં મૃતદેહ મળ્યો, પ્રેમ પ્રકરણની આશંકા\nયુવાનના2મોબાઈલ પણ ગાયબ હોય પોલીસ તેના આધારે હત્યાનો ભેદ ઉકેલવાનો પ્રયત્ન કરી રહી છે\nવાગરાના2યુવાનોની અલગ અલગ ઘટનામાં અઢી કલાકમાં જ હત્યાની ઘટનાઓ\nWatchgujarat. વાગરાના યુવાનની અંકલેશ્વર સનફાર્મા કંપનીમાંથી નોકરીએથી પરત ફરતા વેળા દેરોલથી વાગરા જવાના માર્ગ ઉપર ખાડી નજીકથી હત્યા કરાયેલી લાશ મળી આવતા ચકચાર મચી ગઇ છે. વાગરાના એક યુવાનની ફાયરિંગ કરી જ્યારે બીજા યુવાનની તીક્ષ્ણ હથિયારથી અઢી કલાકના ગાળામાં જ હત્યા કરવામાં આવી હોવાની2ઘટનાથી પંથકમાં સનસની મચી ગઇ છે.\nવાગરા ખાતે રહેતો સતીષ ઉર્ફે સંદીપ નરેન્દ્રભાઈ વાળંદ અંકલેશ્વરની સનફાર્મા કંપનીમાં ફરજ બજાવતો હતો. ગુરૂવારે તે નોકરી પરથી ઘરે પરત ફરી રહ્યો હતો. જે દરમિયાન દેરોલથી વાગરા જવાના માર્ગે અજાણ્યા શખ્સોએ તેને આંતરી હુમલો કર્યો હતો.\nખાડી નજીક સિકોતર મંદિર પાછળ ખુલ્લી ઝાડીમાંથી સતીષનો મૃતદેહ મળી આવ્યો હતો. તાલુકા પોલીસે દોડી આવી તપાસ હાથ ધરી યુવાનના મૃતદેહને પોસ્ટમોર્ટમ અર્થે સિવિલ હોસ્પિટલમાં ખસેડાયો હતો.\nયુવાનના મૃતદેહ ઉપર પેટ અને ગળાના ભાગે છરી જેવા તીક્ષ્ણ હથિયારના નિશાન મળી આવતા તેની હત્યા કરાઈ હોવાની પ્રાથમિક વિગતો બહાર આવી હતી. યુવાનના પિતા નરેન્દ્રભાઈએ તાલુકા પોલીસ મથકે ફરિયાદ નોંધવતા પોલીસે ગુનો નોંધી વધુ તપાસ હાથ ધરી છે.\nજોકે યુવાનની હત્યા પાછળ પ્રેમ પ્રકરણ કારણભૂત હોવાનું હાલ પ્રાથમિક તબક્કે ચર્ચાઈ રહ્યું છે. પોલીસની તપાસ બાદ જ સાચું કારણ બહાર આવી શકે તેમ છે. જોકે ઘટના સ્થળેથી સતીષ ઉર્ફે સંદીપના2મોબાઈલ પણ ગાયબ હોય તેના આધારે પોલીસ હત્યારાઓ સુધી પહોંચી ભેદ ઉકેલવા કમર કસી રહી છે.


આ પાંચ રાશિના વ્યતિઓ એ કાંડા પર જરૂર બાંધવી જોઈએ લાલ નાડાછેડી, જે કરશે જીવન માં ખૂબ ફાયદા - જાણવા જેવું.કોમ\nHome / Uncategorized / આ પાંચ રાશિના વ્યતિઓ એ કાંડા પર જરૂર બાંધવી જોઈએ લાલ નાડાછેડી, જે કરશે જીવન માં ખૂબ ફાયદા\nમિત્રો હિંદૂ ધર્મ ની અંદર લાલ કલર ને અનેરું મહત્વ આપવામાં આવ્યું છે. જેને કારણે વિવાહિત સ્ત્રીઓ દરેક શુભ અને ખાસ સમયે લાલ રંગના કપડાં પહેરે છે, તથા સિંદૂરનો રંગ પણ લાલ રંગનો જ હોય છે. આના સિવાય આપણા હાથ પર જે નાડાછડી બાંધવામાં આવે છે તે પણ લાલ રંગની જ હોય છે. જેને આપણે લાલ દોરો પણ કહીએ છીએ. અલબત હિંદુ ધર્મમાં નાડાછેડીનું સ્થાન કેટલું મહત્વપૂર્ણ છે. જૂની માન્યતાઓ અનુસાર નાડાછડી ખુબ શક્તિશાળી છે. આ માણસની અંદરની નકારાત્મક ઉર્જાને હમેશા માટે ખત્મ કરી શકે છે.\nતેને માણસ ના કાંડા પર બાંધવાથી બૂરી શક્તિઓ નજીક આવતી નથી. અને આપના જીવનની ઘણી મુશ્કેલીઓ પણ દૂર થઇ જાય છે. આ જ કારણ છે કે આપણા ઘરના મંદિરમાં આને રાખવામાં આવે છે, પણ અન્ય કોઈ મંદિરમાં ટીકો લાગ્યા પછી લાલ દોરો બાંધવામાં આવે છે. આજે અમે તમને તે રાશિઓ વિષે જણાવવા જઈ રહ્યા છે, જેને લાલ દોરો જરૂર બાંધવો જોઈએ. થઇ શકે છે કે આમાંથી એક રાશિ તમારી પણ હોય. એટલા માટે જો થઇ શકે તો આ જાણકારી જરા ધ્યાનથી વાંચો.\nમિત્રો , હાલ આવનાર સમય મા ૧૬ વર્ષ બાદ અક્ષય...


મોટેરાની ચોથી ટેસ્ટની પીચ બેટ્સમેનો માટે આસાન રહે તેવી બનાવાશે. | CN24NEWS\nHome ખેલ મોટેરાની ચોથી ટેસ્ટની પીચ બેટ્સમેનો માટે આસાન રહે તેવી બનાવાશે.\nમોટેરાની ચોથી ટેસ્ટની પીચ બેટ્સમેનો માટે આસાન રહે તેવી બનાવાશે.\nભારતે ઇંગ્લેન્ડ સામે મોટેરા પર રમાયેલી ત્રીજી ટેસ્ટમાં વિજય તો મેળવ્યો પરંતુ બે દિવસમાં પૂરી થયેલી મેચના લીધે પીચની ભારે ટીકા થતા બીસીસીઆઇ વધારે સાવધ બન્યું છે. આના પગલે ચોથી ટેસ્ટમેચ રમાવવાની છે તે પીચ બેટિંગ પીચ રહેવાની સંભાવના છે, એમ બીસીસીઆઇના આંતરિક સોર્સે જણાવ્યું હતું. આ ઉપરાંત બીસીસીઆઇ આ પ્રકારની પીચ માટે આઇસીસીનો કોઈપણ પ્રકારનો દંડ ભોગવવા માંગતુ નથી અને તેથી અંતિમ ટેસ્ટ બેટિંગ બ્યુટી હોવાનું માનવામાં આવે છે.\nભારતને વર્લ્ડ ટેસ્ટ ચેમ્પિયનશિપમાં ક્વોલિફાય થવા એક ડ્રોની જ જરૃર\nભારત ચાર ટેસ્ટની શ્રેણીમાં ૨-૧થી આગળ છે અને તેને વર્લ્ડ ટેસ્ટ ચેમ્પિયનશિપ માટે ક્વોલિફાય થવા માટે ફક્ત એક ડ્રોની જરૃર છે. વર્લ્ડ ટેસ્ટ ચેમ્પિયનશિપની ફાઇનલ લોર્ડ્સ પર ૧૮થી ૨૨ ફેબુ્રઆરી દરમિયાન રમાવવાની છે. આને ધ્યાનમાં રાખીને હોમ ટીમ હવે કમસેકમ ત્રીજી ટેસ્ટ માટેની પીચ તો રાખવા માંગતુ નથી. બીસીસીઆઇના વરિષ્ઠ અધિકારીએ જણાવ્યું હતું કે તેમને સારી અને હાર્ડ પીચની આશા છે જે એકદમ મજબૂત હોય અને બોલ પણ ુછળતો હોય. ચોથી ટેસ્ટ પરંપરાગત રેડ બોલ વડે રમાશે.\nભારતને વધુ એક ધૂળ ઉડાડતી પીચવાળી ટેસ્ટ નહીં પોષાય\nબીસીસીઆઇના મોટા માથાની સાથે ટીમ મેનેજમેન્ટ પણ તે વાત સમજે છે કે જો વધુ એક ટેસ્ટ પીચ પણ ધૂળવાળી હશે તો નવા સ્ટેડિયમ માટે તે સારી વાત નહી હોય. આ સ્ટેડિયમ પર આઇપીએલની મહત્ત્વની મેચો યોજાવવાની છે અને તેની સાથે વર્ષના અંતિમ ભાગમાં રમાનારા ટી-૨૦ કપની મેચો પણ રમાવવાની છે. બીસીસીઆઇના અધિકારીએ જણાવ્યું હતું કે જો બે મેચ એક જ સ્થળે રમાય તો તમે એક પરિણામને સાવ અલગ રીતે ન જોઈ શકો. ચાલો અંતિમ ટેસ્ટ પૂરી થવા દો અને પછી મેચ રેફરી જવગલ શ્રીનાથના રિપોર્ટના આધારે આઇસીસી પગલાં લેવાનો નિર્ણય લેશે. હાલમાં તો ઇંગ્લેન્ડની ટીમે કોઈપણ પ્રકારની સત્તાવાર ફરિયાદ નોંધાવી નથી, એમ બીસીસીઆઇએ જણાવ્યું હતું.\nત્રીજી ટેસ્ટ વહેલી પૂરી થવાનું કારણ ફક્ત પીચ નહીં પિન્ક બોલ પણ હતુ\nઅધિકારીએ જણાવ્યું હતું કે પિન્ક બોલ ટેસ્ટ વહેલી પૂરી થવાનું કારણ બોલ હતો અને તે જે રીતે સ્કિડ થતો હતો તે હતુ. પીચ નહી એમ ઘણા મહાન ભૂતપૂર્વ ઇંગ્લિશ ખેલાડીઓએ જણાવ્યું હતું. પણ તેની સાથે તેમણે આ પ્રકારની પીચની ટીકા પણ કરી હતી અને બીસીસીઆઇ તેનાથી પરિચિત છે. આગામી ટેસ્ટમાં બુમરાહ વ્યક્તિગત કારણોસર રમવાનો નથી, આ સંજોગોમાં ઇશાંત સાથે નવા બોલ સાથેના પાર્ટનર તરીકે ઉમેશ યાદવના બદલે મોહમ્મદ સિરાજને તક મળે તેવી સંભાવના વધારે છે. વોશિંગ્ટન સુંદરને તેની સારી બેટિંગ ક્ષમતાના લીધે જાળવી રાખી શકાય છે.\nPrevious articleવડોદરા: પતિએ ઉશ્કેરાઇને પત્નીને માર માર્યો, જાનથી મારી નાખવાની ધમકી પણ આપી\nNext articleપોરબંદર : ૮૦૦ રૂપિયાની ઉઘરાણીના પ્રશ્ને પાંચ વર્ષના બાળકનું ખૂન કરી નાખ્યું


Pedestrians forced to walk on sidewalks on Nadiad's Dandi road atacost of millions | નડિયાદમાં દાંડી માર્ગ પર લાખોના ખર્ચે બનેલા ફુટપાથ પર વાહનોનો અડીંગો, રાહદારીઓ રસ્તા પર ચાલવા મજબુર - Divya Bhaskar\nPedestrians Forced To Walk On Sidewalks On Nadiad's Dandi Road At A Cost Of Millions\nફુટપાથ કે પાર્કીંગ સ્ટેન્ડ?:નડિયાદમાં દાંડી માર્ગ પર લાખોના ખર્ચે બનેલા ફુટપાથ પર વાહનોનો અડીંગો, રાહદારીઓ રસ્તા પર ચાલવા મજબુર\nએટલી હદે પાર્કિંગ વધતાં રોડ પર ફોર વ્હીલર વાહન મુકવામાં આવતાં છાશવારે ચક્કાજામ\nશહેરના મહાગુજરાતથી વાણીયાવડ અને આગળ ઉત્તરસંડા રોડ પરનો પ્રશ્ન\nખેડા જિલ્લાના વડા મથક નડિયાદમાંથી દાંડી માર્ગ પસાર થાય છે. આ મહત્વના માર્ગ પર તાજેતરમાં એટલે કે એકાદ વર્ષ અગાઉ જ લાખો રૂપિયાના ખર્ચે ફુટપાથ તૈયાર કરવામાં આવ્યો છે. ખરેખર ફુટપાથ એટલે કે રાહદારીને ચાલવા માટેનો રસ્તો પરંતુ આ પગદંડી રસ્તો નડિયાદમાં વાહન ચાલકોએ પાર્કીંગનો અખાડો બનાવી દીધો છે. જેના કારણે રાહદારીઓ ખાસ કરીને સ્કૂલ કોલેજ આવતા જતાં વિદ્યાર્થીઓને રોડ પર ચાલવાની નોબત આવી છે.\nનડિયાદમાંથી દાંડી માર્ગ પસાર થાય છે. શહેરના પોશ વિસ્તારમાંથી થઈને સંતરામ રોડ અને આગળ મીશન રોડ તરફ જોડતા આ પથ પર2વર્ષ પહેલાં લાખો રૂપિયાના ખર્ચે ફુટપાથ તૈયાર કરવામાં આવ્યો છે. જે ફુટપાથ આજે વાહનોના પાર્કિંગ સ્ટેન્ડમાં ફેરવાઈ ગયો છે. જ્યારે મોટાભાગે નાના લારીઓ વાળા અને ગલ્લા વાળા તથા પાથરણાં વાળાએ આ ફુટપાથ પર કબ્જો જમાવી દીધો છે.\nફુટપાથનો મીનીંગ બદલાયો\nખાસ કરીને મહાગુજરાત સર્કલથી વાણીયાવડ અને આગળ ઉત્તરસંડા રોડ પરનો આ પ્રશ્ન પેચીદો બન્યો છે. અહીંયા તૈયાર થયેલ લાખોના ખર્ચે બનેલા ફુટપાથ પર આસપાસના વ્યસાયકારોએ પાર્કીંગનો અડીંગો સમજી ફુટપાથ પર જ ખાનગી વાહનોનું પાર્કિંગ સ્ટેન્ડ બનાવી દીધું છે. કાર, મોટર સાઇકલ સહિત નાના મોટા વાહનોને ફુટપાથ પરજ પાર્ક કરવામાં આવતાં ફુટપાથનો મીનીંગ બદલાયો છે. વાસ્તવમાં ફુટપાથ એટલે રાહદારીને ચાલવા માટેનો રસ્તો કહેવાય છે પરંતુ અહીંયા વાહનો પાર્ક કરાતાં રાહદારીઓ રોડ પર ચાલવા મજબુર બન્યા છે.\nસ્કૂલ-કોલેજ વિસ્તારમાં જ આ સ્થિતિ\nઆ વિસ્તારમાં અનેક સ્કૂલ, કોલેજો આવેલી છે. જેથી અહીંયા વિદ્યાર્થીઓની ભારે ચહલપહલ હોય છે. વળી આ ફુટપાથ પર પાર્કીંગ એટલી હદે વધી જાય છે કે મોટાભાગના વ્હીકલોને બહાર રોડ પર ઉભા રાખવા પડે છે. જેથી આ વિસ્તારમાં ટ્રાફિકનો પ્રશ્ન પણ ઉભો થયો છે.\nકોલેજથી ડભાણ સુધી બનેલા દાંડી માર્ગનું ધોવાણ થતાં થીંગડા મારવા પડે તેવી નોબત આવી\nબીજા તબક્કામાં કોલેજથી ડભાણ સુધી બે વર્ષ અગાઉ જ રસ્તાનું રીનોવેશન થયું હતું. કરોડો રૂપિયાના ખર્ચે બનેલા આ રોડ પર અમૂક જગ્યાએ વરસાદના કારણે રોડ ધોવાયો હોય તેમ ડામરના પડ ઉખડી ગયા છે. જેથી આવનાર દિવસોમાં આ રોડ પર ડામરના થીંગડા મારવા પડે તેવી નોબત આવી છે.\nફુટપાથ અને રોડ વચ્ચેના ડિવાઈડરનો અભાવ\nઆ દાંડી માર્ગ પર યોગીનગર ફાટકથી ડભાણ ચોકડી સુધી ન કોઈ ફુટપાથ છે કે ન રોડ વચ્ચે ડિવાઇડર જેથી રાહદારીઓ સહિત વાહન ચાલકોને ભારે અગવડતાનો સામનો કરવો પડી રહ્યો છે. આ રોડ પર જીલ્લાની મુખ્ય કચેરી સહિત નાની મોટી સરકારી, અર્ધસરકારી કચેરીઓ આવેલી છે. જેથી અહીંયા અવારજવર વધુ રહે છે.\nઉલ્લેખનીય છે કે, થોડા માસ અગાઉ દાંડીના પ્રતિક યાત્રા રૂપે કરોડો રૂપિયાનું એંધાણ વેર્યુ પરંતુ બે વર્ષ પહેલા બનેલા રોડની ગુણવત્તા કે ચકાસણી કરવામાં ન આવતાં ઠેકઠેકાણે આ પથ પર ભ્રષ્ટાચારના પોપડા આંખે ઉડીને વળગી રહ્યા હોવાની ચર્ચાએ જોર પકડયું છે.


> રિસોર્સ > ઉપયોગિતા > કેવી રીતે લોડ વગર વિન્ડોઝ વિસ્ટા પાસવર્ડ રીસેટ કરવા માટે\nમારા કમ્પ્યુટરને ઍક્સેસ કરવા વિસ્ટા પાસવર્ડ ફરીથી સેટ કરવાની જરૂર!\nહું વિન્ડોઝ વિસ્ટા હોમ પ્રીમિયમ ચાલી લેપટોપ પર પાસવર્ડ રીસેટ કરવા માટે કેવી રીતે?\nહું કંઈપણ. લોગઇન નથી કરી શકો છો જેથી પાસકોડ નથી\nતમારી મદદ માટે આભાર !!\nકમ્પ્યુટર અમારા જીવન અને કાર્ય ખૂબ જ અનુકૂળ બનાવે છે. તે ખરેખર છે. વ્યક્તિગત માહિતી રક્ષણ કરવા માટે, કમ્પ્યુટર વપરાશકર્તાઓ તેમના કમ્પ્યુટર્સ અથવા ફાઇલ વિવિધ પ્રકારના માટે પાસવર્ડો સુયોજિત કરવા માટે હોય છે. અને હવે, અહીં સમસ્યા છે. જો તમે પાસવર્ડ ભૂલી ત્યારે તમારે શું કરવું જોઈએ? અથવા કેવી રીતે લોડ વગર તમારા Windows પર પાસવર્ડ રીસેટ કરવા ? ખરેખર, પહેલેથી જ એક માર્ગ થયો છે. તમે તમારા Windows ભૂંસી અને તમારા Windows Vista માટે નવો પાસવર્ડ રીસેટ કરવા પુનઃસ્થાપિત કરી શકો છો. પરંતુ તમે તમારા કમ્પ્યુટર પર સંગ્રહિત બધું છૂટક જતા હોય છે. તેથી, તે માપે છે. તમે વિશે કાળજી કંઈપણ ન હોય તો, માત્ર તે કરું છું.\nહોય તો પણ, તમે કમ્પ્યુટર પર તમારી માહિતી નુકસાન નથી કે બીજી રીતે પસંદ કરવા માટે જરૂર છે. તમે શું કરવાની જરૂર છે માત્ર બે પગલાંઓ છે. પ્રથમ, કમ્પ્યુટર માં મળી, અને પછી Windows Vista માં પાસવર્ડ રીસેટ . બસ આ જ.\nWindows Vista માં પાસવર્ડ રીસેટ કરવા માટે કેવી રીતે પગલાંઓ\nપગલાંઓ પહેલાં, તમારે કમ્પ્યુટર વપરાશ, તેમજ વિન્ડોઝ વિસ્ટા પાસવર્ડની રીસેટ કરવા માટે પરવાનગી આપે છે કે જે બુટ કરી શકાય તેવી કાર્યક્રમ મળે છે. હજુ પણ એક શોધી? Wondershare LiveBoot બુટ કરી શકાય તેવી CD / USB , સિસ્ટમ ડિસ્ક તમે કમ્પ્યુટર ઍક્સેસ મદદ અને પાસવર્ડ રીસેટ કરી શકો છો. માત્ર Windows Vista માટે, આ કાર્યક્રમ પણ Windows7અને એક્સપી સાથે સારી રીતે કામ કરે છે.\nપછી ના પગલું દ્વારા પગલું સૂચના તપાસ વિન્ડોઝ વિસ્ટા પાસવર્ડ રીસેટ નીચે:\nStep1. LiveBoot સાથે તમારા કમ્પ્યુટરને ઍક્સેસ\nડાઉનલોડ અને તમારા કમ્પ્યુટર પર LiveBoot સ્થાપિત કર્યા પછી, CD અથવા USB ડ્રાઇવ માં બનાવો. પછી કોમ્પ્યુટર માં દાખલ કરો અને શરૂ કરો. સિસ્ટમ શરૂ થાય છે, પ્રેસ F12, બુટ ઉપકરણ મેનુ પ્રવેશ મેળવવા યુએસબી CD-ROM ડ્રાઈવ અને Enter દબાવો પસંદ કરો. પછી તમે નીચે બુટ મેનુ સાથે અહીં છે. તમારા કમ્પ્યુટરને ઍક્સેસ કરવા માટે પ્રથમ એક પસંદ કરો.\nપગલું 2. વિન્ડોઝ વિસ્ટા પાસવર્ડ રીસેટ\nતમારા કમ્પ્યુટર ઍક્સેસ પછી, સિસ્ટમ ફક્ત તમારા પોતાના જેવો જ છે તે તમે શોધી yo'll. તે માત્ર Liveboot માં બાંધવામાં પૂર્વ-સ્થાપન સિસ્ટમ છે. પછી LiveBoot કાર્યક્રમ આપોઆપ ચાલશે. આ "સંચાલન પાસવર્ડ Resetter" માં મેળવવા માટે "પાસવર્ડ અને કી ફાઇન્ડર" વિકલ્પ પર ક્લિક કરો.\nઅહીં તમે માત્ર ખાલી વિન્ડોઝ વિસ્ટા પાસવર્ડ રીસેટ કરવા માટે "સંચાલન પાસવર્ડ Resetter" પર ક્લિક કરો કરવાની જરૂર છે.\nપછી તમે બુટ કરી શકાય તેવી CD અથવા USB ડ્રાઇવ લો, અને તમારા કમ્પ્યુટર પુન: શરૂ કરી શકો છો. તમે કમ્પ્યુટર ફરીથી ઍક્સેસ પાસવર્ડ માટે પૂછશે નહીં મળશે. અને તમે તમારા કમ્પ્યુટર લોડ કરી રહ્યું છે માટે બીજા પાસવર્ડ સેટ કરી શકો છો, પરંતુ તમે યાદ કરી શકો છો કે જે એક સુયોજિત કરો. :)\nવધુમાં, આ LiveBoot સીડી પણ તમે સિસ્ટમને સ્થાપિત કરવા માંગો છો, પરંતુ કીઓ ખબર નથી જ્યારે તમે મોટા સગવડ લાવે જે વિન્ડોઝ સિસ્ટમ અથવા ઓફિસ prodcuts કી કોડ છે, પાછા શોધવા માટે મદદ કરી શકે છે.


જીલ્લામાં કોરોના પર સતત વોચ; માસાંતે ‘પીક’ આવી જવાની સંભાવના - Sanj Samachar\nજીલ્લામાં કોરોના પર સતત વોચ; માસાંતે ‘પીક’ આવી જવાની સંભાવના\n13 January 2022 04:44 PM\nરાજકોટના જિલ્લા વિકાસ અધિકારી દેવ ચૌધરી ‘સાંજ સમાચાર’ની શુભેચ્છા મુલાકાતે\n* અત્યારે ઓમિક્રોનના કેસો જ વધુ હોવાની શકયતા, ડેલ્ટાનો ફેલાવો આટલો ઝડપી ન હોય : એક અભ્યાસ મુજબ આ કદાચ છેલ્લી લહેર હશે; સ્પેનીશ ફલુથી માંડીને કોઇપણ વાયરસમાં ત્રણ વેવ જ આવ્યા છે તેમાં બીજો ઘાતક નીવડયો છે\n*રાજકોટના જિલ્લા વિકાસ અધિકારી દેવ ચૌધરી આજે ‘સાંજ સમાચાર’ની શુભેચ્છા મુલાકાતે આવ્યા હતા. ‘સાંજ સમાચાર’ના ચીફ એક્ઝીક્યુટીવ કરણભાઈ શાહ સાથે જિલ્લામાં કોરોનાની વર્તમાન પરિસ્થિતિ ઉપરાંત તેની ગંભીરતા, સંભવીત હાલત તેમજ જિલ્લાના અન્ય વિકાસકામો સહિતના મુદ્દાઓ પર વિસ્તૃત ચર્ચા-વિચારણા કરી હતી તે તસવીરમાં જણાય છે\n(તસવીર : ભાવિન રાજગોર)\n* રાજકોટ જીલ્લામાં તાલુકાવાઈઝ જીમ તથા યોગ-દિકરીઓ માટે નવા પ્રોજેક્ટની વિચારણા\nરાજકોટ જીલ્લામાં કોરોનાની પરિસ્થિતિ પર તંત્રની સતત વોચ છે અને ચાલુ મહિનાના અંત સુધીમાં સર્વોચ્ચ સ્તર આવી જવાની ગણતરી રાખવામાં આવી રહી છે તેમ રાજકોટના જિલ્લા વિકાસ અધિકારી દેવ ચૌધરીએ જણાવ્યું હતું.\nજિલ્લા વિકાસ અધિકારી દેવ ચૌધરી આજે ‘સાંજ સમાચાર’ની શુભેચ્છા મુલાકાતે આવ્યા હતા અને કોરોનાથી માંડીને જિલ્લાના વિવિધ મુદાઓ પર વાતચીત કરી હતી. તેમણે જણાવ્યું હતું કે જિલ્લા તંત્ર અત્યારે કોરોનાના સંક્રમણ ઉપરાંત રસીકરણ એમ બંને પર સતત વોચ રાખી રહ્યું છે. જિલ્લામાં કોરોનાનું સંક્રમણ વધ્યું હોવા છતાં રાહતની એ છે કે હોસ્પિટાઇઝેશનનું પ્રમાણ માત્ર 1 ટકા જ છે. 99 ટકા સંક્રમીતો હોમ આઇસોલેશનમાં જ સાજા થઇ રહ્યા છે. 1 ટકામાં પણ અમુક દર્દીને ઘરે આઈસોલેટ થવાની જગ્યા ન હોવાના કારણે ફરજીયાત હોસ્પિટલમાં જવાનો વખત આવે છે. અન્યથા આ પ્રમાણ 1 ટકાથી પણ ઓછુ છે.\nતેઓએ કહ્યું કે ઓમિક્રોનનો જ્યાંથી ઉદભવ થયો તે દક્ષિણ આફ્રિકા સહિતનાં દેશોના સંક્રમણના ટ્રેન્ડને તથા ગંભીરતાને ધ્યાને લેવામાં આવે તો વર્તમાન સંક્રમણ ઘણું હળવું જ છે અને તે સૌથી મોટી રાહતની વાત છે. અત્યારના નવા કેસો મોટાભાગે ઓમિક્રોનના જ હોવાની શકયતા છે. કારણ કે ડેલ્ટાનો ફેલાવો આટલો ઝડપી ન હોવાનું અત્યાર સુધી માલુમ પડયું જ છે.\nતેઓએ એવો મહત્વનો નિર્દેશ કર્યો હતો કે સ્પેનીશ ફલુથી માંડીને વિશ્ર્વમાં ત્રાટકેલા અત્યાર સુધીના વાઈરસ અને મહામારીના ઇતિહાસને ચકાસવામાં આવે તો કોઇપણ વાઈરસના ત્રણ તબક્કા જ માલુમ પડે છે તેના આધારે એવું કહી શકાય કે કોરોનાની પણ આ અંતિમ લહેર જ હશે. ચાલુ મહિનાના અંત સુધીમાં વર્તમાન લહેરની પીક આવી જવાની ગણતરી રાખવામાં આવી રહી છે.\nકોરોનાની પરિસ્થિતિ ઉપર તેમજ રસીકરણ પર પણ તંત્ર દ્વારા ખાસ જોર આપવામાં આવી રહ્યું છે. રસી લેનારા સંક્રમીતોને ખાસ તકલીફ થઇ ન હોવાનું માલુમ પડયું છે તે પણ એક સૂચક છે. તેઓએ જણાવ્યું હતું કે જિલ્લાના વિકાસ કામોને લાગે વળગે છે ત્યાં સુધી 15મા નાણાપંચના મોટા નાણા મળ્યા છે અને તેના આધારે અનેક નવા વિકાસકામો કરવામાં આવશે. ખર્ચ વધારવા માટે નવનિયુક્ત સરપંચો વગેરેને માહિતગાર કરવામાં આવશે. જિલ્લામાં તાલુકાવાઈઝ જીમ ઉપરાંત યોગ તથા દિકરીઓ માટેના ત્રણેક નવા પ્રોજેક્ટ વિચારણા હેઠળ છે.\nજીલ્લામાં 91 ટકા વસતીને બન્ને ડોઝ આપી દેવાયા : ધોરાજીમાં વધુ કેસોનું કારણ લોકો રસી લેતા ન હોવાનું છે\n15થી 18 વર્ષના 90,000માંથી 79,000ને રસી આપી દેવાઈ\nરાજકોટ જિલ્લામાં 591 ગામડાઓ છે. રસીકરણની શરુઆતથી જ આરોગ્ય વિભાગ દ્વારા ગામડા ખુંદવામાં આવ્યા હતા અને મહત્તમ રસીકરણનો ટારગેટ રાખવામાં આવ્યો હતો. રાજકોટ જિલ્લામાં 102 ટકા પ્રથમ ડોઝ આપી દેવાયો છે જ્યારે બીજા ડોઝમાં 91 ટકા વસ્તીને આવરી લેવામાં આવી છે. 15 થી 18 વર્ષના બાળકોને રસી આપવાનું શરુ થયા બાદ અત્યાર સુધીમાં 90,000ના ટારગેટ સામે 79,000ને રસી આપી દેવામાં આવી છે.\nધોરાજીમાં કોરોનાના કેસો વધુ હોવા અંગે તેઓએ કહ્યું કે, ધોરાજીમાં લોકો રસી લેવા તૈયાર જ થયા ન હતા. થોડા સમય પૂર્વે ધોરાજીમાં ખાસ કેમ્પ કરવો પડયો હતો અને ચોક્કસ જ્ઞાતિઓના ધર્મગુરુઓને સાથે રાખીને સમજણ આપવામાં આવી હતી ત્યારબાદ થોડી ઝડપ આવી હતી. બે મહિના પૂર્વે ધોરાજીમાં 30,000 લોકો રીસવિહોણા હતા તે સંખ્યા હવે 4,000ની થઇ છે. હજુ ધોરાજીમાં 90 ટકા જ રસીકરણ થયું છે. આ કારણથી જ ધોરાજીમાં કેસ વધુ હોવાનુંં મનાય છે.રાજકોટ જિલ્લામાં કુલ 163 ગામોમાં વેક્સિનના બન્ને ડોઝ અપાઈ ચૂક્યા છે.\nબાડમેરના વતની દેવ ચૌધરી ફીટનેસના આગ્રહી : રનિંગ-સાયકલીંગ નિયમિત કરે છે\nરાજકોટના જિલ્લા વિકાસ અધિકારી દેવ ચૌધરી ફિટનેસના ખાસ આગ્રહી છે અને નિયમિત રીતે રમતગમતમાં સામેલ થાય છે. તેઓએ કહ્યું કે રાજકોટના લોકોની જીવનશૈલી મસ્ત છે. લોકો ફિટનેસ સહિતની બાબતોની પૂરતી કાળજી રાખે છે. પોતે પણ નિયમિત રીતે રનિંગ-વોકીંગ તથા સાયકલીંગ જેવી એક્વિટી કરે છે. ઉપરાંત અનેકવિધ રમતગમતનો શોખ ધરાવે છે.\nનવા બિલ્ડીંગ પ્રોજેક્ટથી આત્મનિર્ભર બની શકાશે : નવી ડિઝાઈનને મંજૂરીની રાહ\nપહેલા ખાલી જગ્યામાં બાંધકામ એટલે શીફટીંગની જરૂર નહીં રહે\nરાજકોટ જિલ્લા પંચાયતનો નવો બિલ્ડીંગ પ્રોજેક્ટ હાથ પર લેવામાં આવ્યો છે. સરકાર દ્વારા ડિઝાઈન મોકલવામાં આવી હતી પરંતુ રાજકોટનું સંકુલ ઘણું વિશાળ હોવાથી તંત્ર દ્વારા વ્યક્તિગત રીતે નવી ડીઝાઈન તૈયાર કરવાનું નક્કી કરવામાં આવ્યું હતું. સરકારની એ માટે મંજૂરી લઇ લેવામાં આવી હતી. નવા બિલ્ડીંગ માટેની ડીઝાઈન તૈયાર થવા સાથે સરકાર મંજૂરી આપે એટલે નવા બિલ્ડીંગનું કામ શરુ કરી દેવાશે. તેઓએ મહત્વનો નિર્દેશ કર્યો હતો કે નવા બિલ્ડીંગનો પ્રોજેક્ટ સરુ કરવામાં આવે ત્યારે પણ વર્તમાન સ્ટાફ કે કોઇ કામગીરીના શિફટીંગની જરુર નહીં રહે કારણ કે વર્તમાન બિલ્ડીંગ બીજા તબક્કામાં તોડવામાં આવશે. પ્રથમ તબકકે પાછળની ખાલી જગ્યામાં ટાવર ઉભા કરવાની ગણતરી છે. એટલું જ નહીં આગળના ભાગમાં દુકાનો સહિત વ્યાપારી પ્રવૃતિ શક્ય હોવાથી તે પણ ધ્યાનમાં લેવામાં આવી છે. આ સંજોગોમાં જિલ્લા પંચાયતને કાયમી ધોરણે આવક થઇ શકે અને આત્મનિર્ભર બની શકે તેમ છે.


તમારા ખોરાકનું અમુક કોમ્બીનેશન બશે શકે છે તમારા માટે જીવલેણ…જાણો ભોજન કરતી વખતે સાથે તમારે શું ખાવું જોઈએ અને શું પીવું જોઈએ… | ગુજરાત ટ્રેન્ડ\nPosted on January 4, 2021 Author Gujarat Trend Team\tComment(0)\nઆપણા શરીર માટે આપણે જે પણ ખોરાક લેતા હોઈએ તેની સાથે આપણે બીજી કઈ કઈ વસ્તુઓની સેવન કરી રહ્યા છે. તે પણ ઘણું મહત્વનું છે જેથી આપણે એ વસ્તુનું ખાસ ધ્યાન રાખવું જે પણ ખોરાક આપણે લઈ રહ્યા છે..તેની સાથે કઈ વસ્તુનું સેવન આપણે ખરવું જોઈએ…જેને આપણે અત્યારે ટ્રેન્ડીંગ ભાષામાં ફુડ કોમ્બીનેશન તરીકે ઓળખીએ છીએ.\nમોટા ભાગે લોકો પરોઠા ખાવાનું પસંદ કરતા હોય છે.।અને પરઠાની સાથે આપણે દહી ખાવાનું પસંદ કરીએ છે. પરંતું જો તમે પણ પરાઠાની સાથે દહીનું સેવન કરો છો. તો તમારે સાવાધાન થાવની જરૂર છે..કારણકે દહીનું સેવન કરવાથી આપણા પાચનક્રીયા પણ અસર પડતી હોય છે. અને અપચો તેમજ ગેસ જેવી સમસ્યા પણ ત્યારે સર્જાય છે..જેના કારણે દહીનું સેવન ખોરાક સાથે આપણાને ભારે પડી શકે છે… આ સીવાય અમુક લોકોની એવી આદત હોય છે. કે તે ઓ જમ્યા બાદ ચા પીવાનું પસંદ કરરે છે..પરંતુ તેવું ક્યારેય ન કરવું જોઈએ કારણકે જમ્યા પછી ચા પીવાને કારણે તમારા સ્વાસ્થ્ય પર તેવની ગંભીર અસર પડી શકે છે.\nઆ સીવાય જો દારૂની વાત કરીએ તો અમુક લોકો દારૂમાં બિયર મીક્સ કરીને પીવાનો શોખ રાખે છે. અને આ વસ્તુતો આપણા શરીર માટે ભયંકર સ્વરૂપ ધારણ કરી શકે છે..કારણકે આવું કરવાથી આપણી પાચન શક્તિ પર તેની ગંભીર અસર પડતી હોય છે..જેના કારણે દારૂ સાથે બીયર મીક્સ કરીને ક્યારેય ન પીવી જોઈએ…\nમહત્વનું છે કે આજના યુવાનો પણ ઘરનું ખાવાનું છોડીને મોટે ભાગે ફાસ્ટ ફુડ ખાવાનું પસંદ કરતા હોય છે..અને ખાસ કરીને તેઓ ફાસ્ટફુડની સાથે કોલ્ડડ્રીંકનું સેવન કરવાનું પણ પસંદ કરતા હોય છે..જેના કારણે તમને કબજીયાત જેવી સમસ્યા પણ સર્જાઈ શકે છે..સાથેજ તમને તેના કારણે ફુડ પોઈઝનીંગ પણ થઈ શકે છે…\nPosted on September 13, 2021 September 13, 2021 Author hukum\nયુવાન દેખાવાનું કોને ન ગમે, પરંતુ વધતી જતી ઉંમર સાથે ચહેરા પર કરચલીઓ, ઢીલાપણું અને ડાઘ વધવા લાગે છે. તમે તમારી ઉંમર રોકી શકતા નથી, પરંતુ તમે તમારી જાતને ઉંમર પહેલા વૃદ્ધ થવાથી રોકી શકો છો. આ માટે કસરત ખૂબ જ મહત્વપૂર્ણ છે. જો તમે તમારા ખાવા -પીવાની ખાસ કાળજી લેશો તો પણ તમે યુવાન […]\nચોમાસામાં હાથ-પગમાં શુષ્કતા વધવા લાગે છે. આને કારણે, ઘણી છોકરીઓને આંગળીઓથી ચામડીની છાલ થવાની સમસ્યા પણ શરૂ થાય છે. આ કારણે, હાથ અને પગ ખરાબ લાગવાની સાથે, પીડા પણ શરૂ થાય છે. આને કારણે ઘણી વખત કામ કરવું મુશ્કેલ થઈ જાય છે. તે જ સમયે, ઘણી છોકરીઓ ત્વચાને બળપૂર્વક દૂર કરવાનું શરૂ કરે છે. પરંતુ […]


શાળા કક્ષાએથી આવકના દાખલા કાઢવાના કામમાંથી શિક્ષકોની મુક્તિની માંગ » Online Patrakar\nOnline Patrakar > ગુજરાત > શાળા કક્ષાએથી આવકના દાખલા કાઢવાના કામમાંથી શિક્ષકોની મુક્તિની માંગ\nસુરતથી આવકના દાખલાને લઈને મોટી જાણકારી સામે આવી રહી છે. સુરતમાં શિક્ષકો દ્વારા આવકના દાખલા થી મુક્તિ આપવા માટે માંગ ઉભી થઈ છે. કેમ કે સુરતમાં ધોરણ9થી 12માં અભ્યાસ કરતા વિદ્યાર્થીઓની કામગીરી શાળાઓને સોંપવામાં આવેલ છે.\nપ્રાપ્ત માહિતી મુજબ, શાળા કક્ષાએથી આવકના દાખલા કાઢવા ના કામમાંથી શિક્ષકોની મુક્તિની માંગ કરવામાં આવી છે. ધોરણ9થી 12માં અભ્યાસ કરતા વિદ્યાર્થીઓના આવકના દાખલા કાઢવાની કામગીરી શાળા કક્ષા ને સોંપાઈ છે. કલેકટર કચેરી દ્વારા કામગીરી સોંપવામાં આવી છે.\nતેની સાથે આવકના દાખલા કાઢવા ના કામ માંથી મુક્તિ આપવા શૈક્ષણિક સંઘ દ્વારા માંગણી કરવામાં આવી છે. જ્યારે સુરત જિલ્લા કલેકટરને પણ રજૂઆત કરવામાં આવી છે. શિક્ષકો દ્વારા એક જ માંગ છે કે આવકના દાખલા કાઢવાની કામગીરીથી શિક્ષકોને દૂર કરવામાં આવે.\nધોરણ 12 વિજ્ઞાન પ્રવાહનું પરિણામ જાહેર, A1 ગ્રેડ માત્ર 196 વિદ્યાર્થીઓએ પ્રાપ્ત કર્યો\nરખડતા ઢોરનો ત્રાસ યથાવત, વડોદરામાં વિદ્યાર્થીને ગાયે અડફેટે લેતા અકસ્માત..


રાશિફળ ૮ સપ્ટેમ્બર : ગણેશજીનાં આશીર્વાદથી આ ૬ રાશિઓનું ભાગ્ય ખુલી જશે, ધનની આવકમાં વધારો થશે - Adhuri Lagani\nમેષ રાશિવાળા લોકોનો સમય સામાન્ય રહેવાનો છે. કોઈ પ્રભાવશાળી વ્યક્તિઓની સલાહ તમારા માટે ખુબ જ ફાયદાકારક બની શકે છે. જો તમે કાર્યક્ષેત્રમાં કોઈ નવું પગલું ઉઠાવવામાં માંગો છો તો સૌથી પહેલાં વિચાર જરૂર કરવો, જેથી ભવિષ્યમાં કોઇપણ પ્રકારની પરેશાનીઓનો સામનો કરવો પડે નહીં. કામકાજને લઈને થોડી ચિંતા રહેશે. વિદ્યાર્થીઓનો સમય સામાન્ય રહેશે. તમારી જીવનશૈલીમાં બદલાવ કરવાની સંભાવના રહેલી છે. ઘર પરિવારનું વાતાવરણ સામાન્ય રહેશે. પુજાપાઠમાં રૂચિ વધશે, જેનાથી તમારા મનને શાંતિ પ્રાપ્ત થશે.\nવૃષભ રાશિવાળા લોકોને ગણેશજીની કૃપાથી શુભ પરિણામ મળશે. તમે પોતાની પારિવારિક જવાબદારીઓ અને યોગ્ય રીતે પુર્ણ કરી શકો છો. ઘરમાં ખુશીઓનું વાતાવરણ રહેશે. તમારું કોઇ મહત્વપુર્ણ કાર્ય પુર્ણ થઇ શકે છે, જેનાથી તમને ખુબ જ ખુશી થશે. માનસિક તણાવ ઓછો રહેશે. જીવનસાથીની સાથે સંબંધોમાં મીઠાશ આવશે. બાળકોની સાથે તમે ખુબ જ સારો સમય પસાર કરી શકશો. લવ લાઇફમાં સુધારો આવવાની સંભાવના રહેલી છે. તમારા અટવાયેલા કાર્ય ગતિમા આવી શકે છે.\nમિથુન રાશિવાળા લોકોનો સમય ખુબ જ સારો રહેવાનો છે. તમે પોતાના પરિવારની લોકો સાથે વધુમાં વધુ સમય પસાર કરશો. તમે કોઈ વાતને લઈને ભાવુક બની શકો છો, એટલા માટે પોતાની ભાવનાઓ પર કાબુ રાખવાની આવશ્યકતા છે. પરિવારના લોકો તમારો સહયોગ આપશે. તમે પોતાના જીવનમાં પ્રગતિ મેળવવા માટે પુરા પ્રયાસ કરશો તો તમારું સ્વાસ્થ્ય સારું રહેશે. જો તમે પોતાની કારકિર્દીમાં સકારાત્મક પરિણામ મેળવવા માંગો છો તો તમારે વધારે મહેનત કરવાની જરૂરત છે. માતા-પિતાના આશીર્વાદ મળશે.\nસિંહ રાશિવાળા લોકોનો સમય ખુબ જ સુખદ રહેવાનો છે. આ રાશિના લોકોનાં આત્મવિશ્વાસ અને પરાક્રમમાં વૃદ્ધિ થશે. તમે પોતાના લક્ષ્યને પ્રાપ્ત કરવામાં સફળ બની શકો છો. વિદ્યાર્થી વર્ગના લોકોને અભ્યાસમાં રૂચિ વધશે. જે લોકો પ્રેમ સંબંધિત બાબતોમાં જોડાયેલા છે. તેઓ એકબીજાની ભાવનાઓને સમજી શકશે. તમારા સંબંધો વધારે મજબુત બનશે. તમે પોતાની યોજનાઓમાં સફળતા પ્રાપ્ત કરશો. તમને ધન પ્રાપ્ત થવાની સંભાવના રહેલી છે.\nકન્યા રાશિના લોકોનો સમય મધ્યમ રહેવાનો છે. તમે પોતાનું કોઈ મહત્વપુર્ણ કાર્ય સમયસર પુર્ણ કરી શકો છો. ઘર પરિવારના લોકો તમારી મદદ કરશે. આ રાશિના લોકો એ સાંભળેલી વાતો પર વિશ્વાસ કરવાથી બચવું, નહીંતર તમારી પરેશાની વધી શકે છે. પોતાના લવ પાર્ટનર સાથે લાંબી વાતચીત કરી શકો છો. તમે પોતાના સંબંધોમાં તાજગી મહેસુસ કરશો. કાર્યસ્થળમાં મોટા અધિકારી તમારા કામકાજથી ખુશ રહેશે. બાળકોની ગતિવિધિઓ પર ધ્યાન આપવાની જરૂરિયાત છે. ઘરના વડીલોના સ્વાસ્થ્યમાં સુધારો આવશે.\nતુલા રાશિ વાળા લોકોનો સમય સામાન્ય રહેવાનો છે. તમારું મન પુજા પાઠમાં વધારે લાગશે. નોકરી કરતા લોકો ઉપર કાર્યભાર વધારે રહેશે, જેના કારણે તમને થોડો થાક મહેસુસ થઇ શકે છે. તમારો આત્મવિશ્વાસ મજબુત રહેશે. પૈસાને લઈને તમારે થોડી સાવધાની રાખવાની આવશ્યકતા છે, નહીંતર ધનહાની થઈ શકે છે. માતા-પિતાનાં સ્વાસ્થ્યમાં સુધારો આવશે. પ્રેમ સંબંધિત બાબતો માટે તમારો સમય સામાન્ય રહેવાનો છે.\nધન રાશિ વાળા લોકોનો સમય મધ્યમ ફળદાયક રહેશે. આ રાશિના લોકો કંઈક નવું શીખી શકે છે. તમે પોતાની કારકિર્દીમાં કંઈક સારું કરવાનો પ્રયાસ કરશો. જીવનસાથીની સહાયતા મળશે. ઘણા લાંબા સમયથી ચાલી રહેલી માનસિક પરેશાની માટે તમે બહાર આવી શકો છો. બાળકો તરફથી તમને થોડી પરેશાનીનો સામનો કરવો પડશે. તમે પોતાના ભવિષ્યની યોજનાઓ પર વિચાર કરશો. કાર્યસ્થળમાં તમારે થોડું સતર્ક રહેવાની આવશ્યકતા છે, કારણ કે સાથે કામ કરતાં લોકો સાથે મતભેદ થઈ શકે છે.\nવૃશ્ચિક રાશિવાળા લોકોને ભગવાન ગણેશજીની કૃપાથી ધન સંબંધિત બાબતોમાં લાભ મળવાના યોગ છે. તમને બાળકો તરફથી કોઈ ખુશખબરી મળી શકે છે, જેનાથી તમને ગર્વ અને ખુશી મહેસુસ થશે. તમે પોતાના કામકાજની યોજનાઓને પુરી કરી શકશો. તમને પોતાની મહેનતનું ખુબ જ સારું પરિણામ મળશે. તમને પોતાના જરૂરી કામકાજમાં પરિવારના લોકોનો સહયોગ મળશે. માનસિક તણાવ ઓછો રહેશે. વેપારમાં આગળ વધવાની યોજના બની શકે છે, જેમાં તમે સફળ રહેશો. તમારું સ્વાસ્થ્ય સારું રહેવાનું છે.\nમકર રાશિવાળા લોકોના સુખ સાધનોમાં વધારો થવાની સંભાવના રહેલી છે. અચાનક તમને કોઈ સારા સમાચાર મળી શકે છે, જેનાથી ઘર પરિવારનાં વાતાવરણમાં ખુશહાલી રહેશે. પારિવારિક સંબંધોમાં મજબુતી આવશે. તમને કંઈક નવું શીખવાનો અવસર મળશે. વિદ્યાર્થીઓને શિક્ષાના ક્ષેત્રમાં ખુબ જ સારા પરિણામ મળવાના યોગ છે. તમારા સ્વાસ્થ્યમાં સુધારો આવશે. જીવનસાથીની સાથે તમારા સંબંધો ખુબ જ સારા રહેશે. તમારા દ્વારા કરવામાં આવેલી મહેનત આગળ ચાલીને ખુબ જ લાભદાયક રહેવાની છે.\nકુંભ રાશિવાળા લોકો માનસિક રૂપથી ખુબ પ્રસન્ન રહેશે. તમારી કામકાજની પ્રશંસા થઇ શકે છે. સામાજિક કાર્યોમાં તમને સફળતા મળવાના યોગ છે. સામાજિક ક્ષેત્રમાં તમારી લોકપ્રિયતા વધશે. કાર્યસ્થળમાં સહકર્મચારીઓ તમારી સહાયતા કરશે. ભાઈ-બહેન સાથે સંબંધોમાં સુધારો આવશે. તમારું સ્વાસ્થ્ય સામાન્ય રહેશે. અમુક જરૂરિયાતમંદ લોકોને તમે સહાયતા કરી શકો છો. પ્રેમ સંબંધિત બાબતોમાં તમારો સમય શુભ રહેવાનો છે. આ રાશિના લોકો ખુબ જ જલ્દી પ્રેમ વિવાહ થઈ શકે છે.\nમીન રાશિવાળા લોકોનો સમય ઉતાર-ચઢાવ થી ભરેલો રહેશે. આ રાશિના લોકોએ પોતાના સ્વભાવ પર થોડો કાબુ રાખવાની જરૂરિયાત છે. ધનની બાબતમાં તમારે કોઈ પણ ઉતાવળ કરવી નહીં. રચનાત્મક કાર્યમાં વધારો થશે. જીવનસાથી સાથે તકરાર થઈ શકે છે. તમે પોતાના ભવિષ્યને લઈને વિચાર કરી શકો છો. મિત્રોની સાથે સારો સમય પસાર થશે. તમને પોતાના કોઈ કાર્ય થી સારો ફાયદો મળશે. કોઈપણ પ્રકારના વાદ-વિવાદથી દુર રહેવું.


પીસી આધારિત શિક્ષણથી તમારા બાળકને કેવી રીતે ફાયદો મળી શકે\n"વોટ વી લર્ન વિથ પ્લેઝર, વી નેવર ફર્ગેટ" ("આપણે જે વસ્તુઓના અભ્યાસ દરમિયાન આનંદ થાય છે, તે વસ્તુઓ આપણે ક્યારેય ભૂલતા નથી.")\n– આલ્ફ્રેડ મર્સિયર\nપર્સનલ કમ્પ્યુટરને કારણે આપણી કામ કરવાની પદ્ધતિ, સર્જન કરવાની પદ્ધતિ અને અભ્યાસ કરવાની પદ્ધતિ પણ બદલાઈ ગઈ છે. લગભગ દરેક કાર્યાલયમાં પોતાનો અડ્ડો જમાવ્યા બાદ, હવે શાળાઓ પણ શિક્ષણ માટે એક અવિભાજ્ય સાધન તરીકે કમ્પ્યુટરોને અપનાવી રહી છે. પરંપરાગત પદ્ધતિઓ કરતાં પીસી આધારિત શિક્ષણના વપરાશને લીધે વિસ્તૃત ઇન્ટરેક્ટિવિટી, સિમ્યુલેશનો, વિશાળ સંસાધનો સુધી પહોંચ અને વિષય સામગ્રીને ઊંડાણપૂર્વક સમજવામાં સરળતા જેવા ઘણાં લાભ થાય છે. એક શૈક્ષણિક સાધન સ્વરૂપે તે શાળાઓમાં તેમજ ઘરમાં પણ અત્યંત મહત્વપૂર્ણ છે.\nપીસી આધારિત શિક્ષણમાં, વિદ્યાર્થીઓ પાઠ્યપુસ્તકોમાં મળતી મર્યાદિત માહિતીથી બહાર નીકળે છે. શાળામાં શિક્ષણની સરળતા માટે કમ્પ્યુટર્સ શૈક્ષણિક સોફ્ટવેર અને લર્નિંગ પ્રોગ્રામની વિશાળ શ્રેણી પૂરી પાડે છે. તે ઉપરાંત, ઇન્ટરનેટના ઉપયોગથી વિદ્યાર્થીઓ શાળામાં અથવા ઘરમાં પણ લર્નિંગ ટૂલ્સના વિશાળ નેટવર્ક સુધી પહોંચી શકે છે અને તેનો સદ્દઉપયોગ કરી શકે છે.\n2. સરળ પુનરાવર્તન કરવા માટે સક્ષમ બનાવે છે\nજ્યારે કમ્પ્યુટર્સનો ઉપયોગ શિક્ષા માટે થાય છે, ત્યારે વિદ્યાર્થીઓ પાઠ અને પુનરાવર્તન મૉડ્યુલ સુધી સીમિત નથી હોતા, પરંતુ વિભાવનાઓની મજબૂત સમજણની ખાત્રી કરવા માટે તેઓ ગમે તેટલી વખત પાઠ ભણી શકે છે. આનો અર્થ એ કે મુખ્ય વિભાવનાઓ અને પાઠનું પુનરાવર્તન અને પુનર્મુલાકાત બહુ જ સહેલું થઈ ગયું છે.\nવિદ્યાર્થીઓને સલામત રાખીને તેમને આરામથી બેઠાં-બેઠાં વૈજ્ઞાનિક વિભાવનાઓને સમજવામાં સિમ્યુલેશન મદદ કરે છે. ઉદાહરણ તરીકે, તેઓ વર્ચ્યુઅલ પ્રયોગો કરી શકે છે અને જોઈ શકે છે રસાયણો બીજા સાથે કેવી રીતે પ્રતિક્રિયા કરે છે. ફક્ત એટલું જ નહીં, સિમ્યુલેશનથી વિદ્યાર્થીઓ વર્ચ્યુઅલ ક્રિયાઓ વારંવાર કરી શકે છે, જેને લીધે તેમની સામગ્રી વિશેની સમજ મજબૂત થાય છે.\n4. ઊંડાણપૂર્વક અભ્યાસ\nસંશોધન સૂચવે છે કે પીસી આધારિત શિક્ષા ઊંડાણપૂર્વક અભ્યાસની સુવિધા પૂરી પાડી શકે છે, જેના લીધે વિદ્યાર્થીઓ વિભાવનાઓ અને કલ્પનાઓમાં નિપુણ થઈ શકે છે. પછી તેઓ આ પાઠનો ઉપયોગ કરીને સંમિશ્ર અને વિવિધ વિચારસરણી કૌશલ્યોનું નિદર્શન કરીને તેમને તેમની આસપાસના વિશ્વમાં લાગૂ કરી શકે છે.\nશાળાઓમાં અને ઘરે વપરાતાં કૉમ્પ્યુટરો બાળકો માટે મહત્વપૂર્ણ શૈક્ષણિક સાધન છે. ઉપરોક્ત લાભની સાથે સાથે, તેઓ માહિતીનું વિશ્વ પૂરું પાડે છે. ઇન્ટરેક્ટિવ લર્નિંગને સરળ બનાવવા માટે પણ કમ્પ્યુટરનો ઉપયોગ કરી શકાય છે જેના લીધે બાળકોને વધુ સારી રીતે અભ્યાસ કરવામાં મદદ મળી રહે છે.\nઆજે જ ઘરે એક પીસી લઈ આવો અને શિક્ષાની નવી તરંગનો આરંભ કરો.


સાંપ્રદાયિક તત્વો, ભારતીય બંધારણ અને મુસ્લિમ અલ્પસંખ્યક | Yuva Saathi Gujarati Magazine\nHome ઓપન સ્પેસ સાંપ્રદાયિક તત્વો, ભારતીય બંધારણ અને મુસ્લિમ અલ્પસંખ્યક\nએક વર્ષ પૂર્વે (ઓક્ટોબર ૧૦, ૨૦૧૯) આરએસએસ પ્રમુખ મોહન ભાગવતે કહ્યું હતું કે ભારતમાં રહેનારા મુસ્લિમ, હિન્દુઓના લીધે દુનિયામાં સૌથી વધુ સુખી છે. હવે તે એક પગલું આગળ વધી કહી રહ્યા છે કે જો મુસ્લિમ ક્યાંય પણ સંતુષ્ટ હોય તો તે ફક્ત ભારતમાં. આગળ વધતાં કહ્યું કે, “જો દુનિયામાં એવો કોઈ દેશ છે જેમાં તે વિદેશી ધર્મ – જેમના માનવાવાળાઓએ ત્યાં શાસન કર્યું હોય – હવે વિકસી રહ્યા છે તો તે ભારત છે.” આટલું જ નહીં, તે આગળ કહે છે, “આપણું બંધારણ આ નથી કહેતું કે ફક્ત હિન્દુ જ અહીં રહી શકે છે તથા અહીંયા ફક્ત હિન્દુઓની વાત જ સાંભળવામાં આવશે અને જો તમને અહીં રહેવું હોય તો હિન્દુઓની ઉચ્ચતાનો સ્વીકાર કરીને રહેવું પડશે. અમે તેમને રહેવા માટે જગ્યા આપી. આપણા દેશની આ જ પ્રકૃતિ છે અને આ પ્રકૃતિનું નામ હિન્દુ છે.” એક ઇતિહાસકારનું રૂપ ધારણ કરીને તેમણે એમ પણ કહ્યું કે “અકબર વિરુદ્ધ લડાયેલા યુદ્ધમાં રાણા પ્રતાપની સેનામાં મુસલમાન પણ શસામેલ હતા. આ એ વાતનું જીવંત ઉદાહરણ છે કે જ્યારે પણ ભારતની સંસ્કૃતિ પર હુમલો થયો છે ત્યારે બધા ધર્મોના માનવાવાળાઓએ એક થઈને મુકાબલો કર્યો.” તેમણે રામ મંદિરને આપણા દેશના રાષ્ટ્રીય મૂલ્યો અને ચરિત્રનું પ્રતિક ગણાવ્યું.\nઆ બધી વાતો આરએસએસ, જે દેશની અંદર અને દેશના બહાર પણ હિન્દુ સંપ્રદાયવાદનો સંરક્ષક છે, ની આલોચનાને ભટકાવવાનો પ્રયાસ છે. પાછલા કેટલાક દશકોમાં મુસ્લિમોની સ્થિતિમાં સતત પતન જોવા મળે છે. આ પતન માટે રામ મંદિર આંદોલન દરમ્યાન નીકાળવામાં આવેલી યાત્રા, ગૌમાંસના નામ પર લીંચિંગ, લવ જેહાદના નામ પર દેવામાં આવતી ધમકીઓ અને ઘરવાપસીનું અભિયાન જવાબદાર છે. હાલમાં જ લોકતાંત્રિક રીતે ચલાવવામાં આવેલ શાહીન બાગ આંદોલનનનો ઉપયોગ મુસ્લિમોને આતંકીત કરવા માટે કરવામાં આવ્યો. આ આંદોલન પછી થયેલી હિંસામાં મોટી સંખ્યામાં મુસ્લિમોના જીવ ગયાં અને તેમના ધાર્મિક સ્થળો અને સંપતિને ભારે નુકસાન પહોંચ્યું. સાંપ્રદાયિકતાને આજે નબળાં વર્ગોને પીડા પહોંચાડનારી વિચારધારાના રૂપમાં જોવામાં આવે છે અને આથી હવે શ્રી ભાગવત ભારતીય બંધારણને યાદ કરે છે. ભાગવત એ બંધારણને યાદ કરે છે જેની સંઘ પરિવારના નેતાઓએ હંમેશા નિંદા કરી છે અને તેને આપણા દેશ માટે અયોગ્ય ગણાવ્યું છે. કેમ કે તેનો આધાર વિદેશી મૂલ્ય છે. તેનાથી અવળું, શાહીન બાગ આંદોલનનો મુખ્ય આધાર ભારતીય બંધારણનું આમુખ હતું.\nશું આ વાત થી ઇનકાર કરી શકાય છે કે ભારતીય બંધારણ બહુલવાદી અને લોકતાંત્રિક ભારત ઈચ્છે છે, જ્યારે કે આરએસએસ ભારતને એક હિન્દુરાષ્ટ્ર બનાવવા માંગે છે. ભારતીય બંધારણની નજરમાં કોઈ ધર્મ ન તો વિદેશી અને નજ દેશી છે. બધા ધર્મ સમાન છે અને આથી બંધારણ દેશના પ્રત્યેક નાગરિકને કોઈ પણ ધર્મને માનવા અને તેનો પ્રચાર કરવાનો અધિકાર આપે છે. આપણું બંધારણ આપણાને આ સ્વતંત્રતા પણ આપે છે કે આપણે કોઈ પણ ધર્મને ન માનીએ.\nઆરએસએસ સરસંઘચાલક કદાચ આ નથી જાણતા કે સ્વતંત્રતા આંદોલન દરમ્યાન રાષ્ટ્રીયતા અને ધર્મની વચ્ચે કોઈ સંબંધ નહોતો. આપણા દેશના સ્વતંત્રતાના આંદોલનમાં વિભિન્ન ધર્મોનાં માનવાવાળા અને કોઈ પણ ધર્મને ન માનવાવાળાઓ ખભેથી ખભો મેળવીને ઊભા રહ્યાં હતાં. કદાચ સરસંઘચાલક આ પણ નહિ જાણતા હોય કે દક્ષિણ પૂર્વ એશિયાના અનેક દેશોમાં બૌદ્ધ ધર્મ, ત્યાંનો મુખ્ય ધર્મ છે. બૌદ્ધ ધર્મની ઉત્પત્તિ ભારતમાં થઈ હતી, પરંતુ આજે તે અન્ય દેશોનો મુખ્ય ધર્મ છે. ભાગવતના સંગઠનનો મુખ્ય વૈચારિક આધાર ઇતિહાસની સાંપ્રદાયિક વિભાવના છે. જ્યારે તે કહે છે કે ભારતીય સંસ્કૃતિની રક્ષા માટે મુસ્લિમોએ અકબર વિરુદ્ધ મહારાણા પ્રતાપનો સાથ આપ્યો હતો, ત્યારે તે ઇતિહાસની વિકૃત વ્યાખ્યાની પરાકાષ્ઠા કરી રહ્યા છે. રાણા પ્રતાપ કઈ રીતે ભારતીય સંસ્કૃતિનું પ્રતિનિધિત્વ કરતા હતાં? તે તો ફક્ત મેવાડના રાજા હતા. અકબર અને રાણા પ્રતાપની વચ્ચે થયેલા યુદ્ધને ભારતીય સંસ્કૃતિ સાથે શું લેવા દેવા? અકબર જ નહીં, બધા મુસ્લિમ રાજા, જેમણે આ દેશ પર શાસન કર્યું, તે આ દેશનો અભિન્ન ભાગ બની ગયા. ખાસ કરીને અકબર તો વિભિન્ન ધાર્મિક આસ્થાઓવાળા સમાજનો હિમાયતી હતો અને કદાચ આથીજ તેમણે સુલહ-એ-કુલ અર્થાત્ વિભિન્ન ધર્મોની સમરસતાના સિદ્ધાંતનું અનુસરણ કર્યું. હાકીમ ખાનસુર એક મુસ્લિમ હોવા છતાં પણ રાણા પ્રતાપની સેનાનો ભાગ હતાં, જે ભારતીય સંસ્કૃતિની રક્ષા કરી રહ્યા હતાં. પછી રાજા માનસિંહ, જે અકબરની ફૌજનું નેતૃત્વ કરી રહ્યા હતાં,તે કોની રક્ષા કરી રહ્યા હતાં?\nઇતિહાસના સંઘી અર્થઘટન અનુસાર, રાણા પ્રતાપ અને શિવાજી હિન્દુ રાષ્ટ્રવાદના હીરો છે. કદાચ હવે તેમને આ ખબર પડી હશે કે આ બંને રાજાઓની ફૌજમાં મુસ્લિમો હતા અને તેના પ્રતિદ્વંદ્વી મુસ્લિમ રાજાઓની ફૌજમાં હિન્દુ યોદ્ધા હતા. સત્ય પૂછવામાં આવે તો તેમની વચ્ચે થયેલા યુદ્ધોને ભારતીય સંસ્કૃતિની રક્ષા સાથે કોઈ લેવાદેવા નથી. વાસ્તવિકતા તો આ છે કે આ દરમ્યાન ભારતીય સંસ્કૃતિ ખૂબ જ વિકસી જેનો ઉલ્લેખ કરતાં જવાહરલાલ નહેરૂ એ તેને “ગંગા જમુના તહજીબ” દર્શાવી છે. (નેહરૂ મુજબ આ યુગ મૂલ્યવાન તેમજ સમન્વયનું શિખર હતો.) આ દરમ્યાન ભક્તિ અને સૂફી પરંપરાઓની જડો મજબૂત થઈ. આ બંને પરંપરાઓ જીવનના માનવીય મૂલ્યો પર ભાર આપે છે.\nજ્યાં સુધી રામ મંદિરને રાષ્ટ્રીય મૂલ્યો અને સંસ્કૃતિનું પ્રતીક બતાવવાનો સવાલ છે, આપણે ડો. ભીમરાવ આંબેડકરની “રીડલ્સ ઓફ રામ એન્ડ કૃષ્ણ”ને યાદ કરવી જોઈએ. શૂદ્ર શંબૂકની હત્યા રામે ત્યારે કરી જ્યારે તે તપસ્યા કરી રહ્યો હતો, બાલીને સંતાઈને મારવું અને પોતાની ગર્ભવતી પત્નીને ફક્ત શંકાના આધાર પર ઘરમાંથી બહાર નીકાળવા માટે પેરિયારે રામની જબરદસ્ત આલોચના કરી છે. ભારતીય રાષ્ટ્રવાદનું વાસ્તવિક પ્રતીક સ્વતંત્રતાનું આંદોલન અને ભારતીય બંધારણ છે. ભારતીય બંધારણ ધર્મ, જાતિ, ક્ષેત્ર અને ભાષાના ભેદ વગર બધાને સમાન નાગરિક અધિકાર આપે છે. અસલ સમસ્યા આ છે કે સાંપ્રદાયિક ચિંતન મુજબ ભારત એક હિન્દુ રાષ્ટ્ર છે અને ઈસાઈ તથા મુસ્લિમ વિદેશી છે. આરએસએસના પૂર્વ સરસંઘચાલક ગોલવલકર તેમના પુસ્તક “બંચ ઓફ થોટ્‌સ” માં તેઓને દેશના આંતરિક દુશ્મન માને છે.\nઆમ કહેવું કે ભારતીય મુસ્લિમ, હિન્દુઓના કારણે દુનિયામાં સૌથી વધુ પ્રસન્ન અને સંતુષ્ટ છે એ એક મજાક સિવાય બીજું કશું નથી. રોજબરોજ તેમના વિરુદ્ધ વધતી જતી હિંસા, તેમનાજ વિસ્તારોમાં સંકોરાઈ જવું અને તેમના રાજનૈતિક પ્રતિનિધિત્વમાં સતત કમી એક બીજી જ ખની કહી રહી છે. આ બધાની વચ્ચે મીડિયાનો એક ભાગ મુસ્લિમ સમુદાયને કોરોના જેહાદ કરવાવાળા કોરોના બોમ્બ જણાવે છે અને આ ક્રમમાં સુદર્શન ચેનલ સિવિલ સર્વિસમાં તેમનાં ચાર ટકા પ્રતિનિધિત્વને જામિયા જિહાદ અને ભારતની સિવિલ સર્વિસ પર કબ્જો જમાવવાનું ષડયંત્ર જણાવે છે.\nભારતીય મુસલમાનોને દુનિયામાં સૌથી વધુ સુખી અને સંતુષ્ટ બતાવવું મુસીબતોમાં ઘેરાયેલા આ સમુદાયના ઘા પર મીઠું રગડવા જેવું છે. આ સમુદાય બંધારણીય મૂલ્યોના આધાર પર પોતાનું જીવન જીવવાનો પ્રયાસ કરી રહ્યો છે, જેમ કે શાહીન બાગ આંદોલનથી તદ્દન સ્પષ્ટ છે.\nPrevious articleકાનૂનની સર્વોપરિતા : શાંતિની આવાહક\nNext articleડો. કલબે સાદિકના નિધનથી ઉમ્મત માટે ભરપાઈ ન થઈ શકે તેવી ખોટઃ જમાઅતે ઇસ્લામી હિંદ\nIqbalAhmed Mirza - February 13, 2020


લીંબડીમાં પોલીસ ચોકી સામે જ બે જૂથ વચ્ચે અથડામણ : ચાર ઘાયલ\nત્રણ જીવતા કારતુસ મળતા બે રાઉન્ડ ફાયરિંગ થયાની આશંકા\nલીંબડી, તા. 23: અહીંના ગ્રીન ચોકમાં પોલીસ ચોકી સામે જ જૂના મનદુ:ખના કારણે બે જૂથ વચ્ચે અથડામણ થઇ હતી.આ અથડામણમાં ચાર વ્યક્તિને ઇજા થઇ હતી. અથડામણ દરમિયાન બે રાઉન્ડ ફાયરિંગ થયાની આશંકા છે. આ ઝઘડાના કારણે વેપારીઓએ દુકાનો બંધ કરી દીધી હતી.\nશહેરમાં એક જ જ્ઞાતિના બે જૂથ વચ્ચે જૂના મનદુ:ખના કારણે છેલ્લા કેટલાક સમયથી કોઇને કોઇ બાબતે માથાકૂટ થતી આવે છે. આજે બન્ને જૂથના લોકો ગ્રીન ચોકમાં પોલીસ ચોકી સામે સામસામે આવી ગયા હતાં અને પાઇપ, લાકડીથી એક બીજા પર તૂટી પડયા હતાં. આ અથડામણમાં એક જૂથના મયુર શેલાભાઇ જોગરાણા, સુખદેવ જોધાભાઇ જોગરાણા, સગરામ હીરાભાઇ અને સામાપક્ષે મેહુલ ઉર્ફે મુન્નો રઘુભાઇ સભાડને ઇજા થઇ હતી.ઇજાગ્રસ્તોને લીંબડી, સુરેન્દ્રનગર અને અમદાવાદની હોસ્પિટલમાં સારવાર માટે ખસેડાયા હતાં.આ હુમલામાં એક જૂથ દ્વારા બે રાઉન્ડ ફાયરિંગ થયાની પણ આશંકા વ્યકત કરવામાં આવી રહી છે. પીએસઆઇ વી.એન.ચૌધરીના જણાવ્યા પ્રમાણે ફાયરિંગ જેવી કોઇ ઘટના બની હોય તેવું સામે આવ્યું નથી. સીસીટીવી કેમેરાના ફૂટેજમાં મારામારીની ઘટના કેદ થઇ છે. ધાયલો કશું કહી શકે તેવી હાલતમાં નથી. જો કે, બનાવ સ્થળેથી ત્રણ જીવતા કારતુસ મળી આવ્યા છે. આ બનાવના પગલે ગ્રીન ચોક વિસ્તારના વેપારીઓએ દુકાનો ટપોટપ બંધ કરી દીધી હતી. વધુ કોઇ અનિચ્છનીય બનાવ ન બને તે માટે ગ્રીન ચોક વિસ્તારમાં ચુસ્ત બંદોબસ્ત ગોઠવી દેવાયો છે. આ અથડામણ અંગે મેહુલ સભાડે હુમલો કરીને ઇજા કરવા અંગે સગરામ, સુખદેવ, વના અને મયુર જોગરાણા સામે ફરિયાદ નોંધાવી છે.


વિદેશમાં કમાવા ગયો પણ થઈ ગયુ દેવું, યુવાને પરિવાર પાસે પૈસા લેવા રચ્યુ ષડયંત્ર - Ab Tak Gujarat\nવિદેશમાં કમાવા ગયો પણ થઈ ગયુ દેવું, યુવાને પરિવાર પાસે પૈસા લેવા રચ્યુ ષડયંત્ર\n27 ડિસેમ્બરના રોજ નરોડા પોલીસ સ્ટેશનમાં રવિ પંડ્યા નામના વ્યક્તિના અપહરણથી ફરિયાદ નોંધાઈ. અપહરણની ફરિયાદ નોંધાતા પોલીસ એકદમ એલર્ટ મોડ પર કામ કરાવા લાગી. ફરિયાદીની ફરિયાદના આધારે અપહરણકારો પોલીસને જાણ કરાઈ હતી કે અહરણકારો તેમની પાસે પૈસની માંગણી કરી રહ્યા છે. પોલીસે ફરિયાદના આધારે તપાસ શરૂ કરી તો મોટો ધડાકો થયો. અને અપહરણ કરાયેલા વ્યક્તિએ જ આખુ તરકટ રચ્યાનું બહાર આવ્યુ. પોલીસે રવિને જયપુરથી ઝડપી પાડ્યો\nરવિએ પૂછપછમાં પોતે ખુલાસો કર્યો કે તે પહેલા તાંન્ઝાનિયા ગયેલો જ્યાંથી પરત આવતા સમયે કેટલાક રૂપિયાનું દેવું થયું હતું. રૂ.2 લાખનું દેવું થઈ જતા પરિવાર જોડે રૂપિયા મેળવવા માટે અપહરણ તરકટ રચ્યું હતુ.. આરોપી રવિ પંડ્યા છેલ્લા9વર્ષથી આફ્રિકાના તાન્ઝાનિયા રહી કોમોડિટી વસ્તુઓનો વેપાર કરતો હતો. પણ એક વર્ષથી કોરોનાને લઈ ધંધામાં નુકશાન થયું હતું. જેથી રવિને પરત ભારત આવું હતું પરતું તેની પાસે પૈસા ન હોવાથી પિતાને કહેતા બે લાખ રૂપિયાનું સગવડ કરી જૂન 2021માં અમદાવાદ આવ્યો હતો.\n2 લાખ રૂપિયા ચુકવી ન શક્તો હોવાથી તે ખુબ જ નાસીપાસ થઈ ગયો હતો. જેના કરાણે પૈસા એકઠા કરવા માટે પોતાના અપહરણનું તરકટ રચી કાઢ્યુ. અપહરણ નામને જે પૈસા આવે તેમાંથી તે દેવું ભરપાઈ કરી દેવાના ફિરાકમાં હતો. 27 તારીખે ઘરમાં કહ્યુ કે મોબાઈલ નંબર બદલીને ફરીથી ઘરે આવું છુ. પરંતુ ત્યાંથી રવિ સીધો જોધપુર, દિલ્હી, અને જમ્મુ પહોચી ગયો હતો. જ્યાં એક બીજુ કાર્ડ લઈને પોતાના ઘરે ફોન કરીને કહ્યું કે અમને2લાખ રૂપિયા આપો નહી તો રવિ પંડ્યાને મારી નાંખીશુ. ધમકી ભર્યો ફોન અને મેસેજ આવવાથી પરિવાજનો પોલીસ સ્ટેશન પહોંચ્યા અને ફરિયાદ નોંધાવી હતી.\nPrevious articleજમ્મુ: વેષ્ણોદેવી મંદિરમાં ભાગદોડ, 12 લોકોના મોત, 20થી વધુ ઘાયલ\nNext articleવડોદરામાં થર્ટીફર્સ્ટની રાતે મહિલા કોર્પોરેટરનો દીકરો દારૂના નશામાં ઝડપાયો


Ruchi Soya subscription second day - રુચિ સોયાના રોકાણકારો તરફથી નબળો પ્રતિસાદ – News18 Gujarati\nRuchi Soya FPO: બીજા દિવસે 24% સબસ્ક્રાઈબ થયો રુચિ સોયા ઈશ્યૂ, બાબા રામદેવની કંપનીમાં રોકાણકારોને ઓછો રસ\nRuchi Soya FPO: રુચિ સોયાના એફપીઓમાં શેરની કિંમત તેની બજાર કિંમત કરતા ઘણી ઓછી છે. તેથી વિશ્લેષકો આ ઈશ્યૂને લઈને ખૂબ જ ઉત્સાહિત હતા. જોકે, રોકાણકારો બાબાની કંપની પર વિશ્વાસ કરી શકતા નથી.\nLast Updated : March 28, 2022, 13:33 IST\nનવી દિલ્હી: રુચિ સોયા (Ruchi Soya)ના એફપીઓ (FPO)ના બીજા દિવસે પણ રોકાણકારોનો નબળો પ્રતિસાદ મળ્યો હતો. રોકાણકારોના નબળા પ્રતિસાદને કારણે બે દિવસ પૂર્ણ થયા પછી પણ તે 100% સબ્સ્ક્રાઇબ થઈ શક્યો નથી. કંપનીનો ઈશ્યૂ 24 માર્ચે ખુલ્યો હતો. 25 માર્ચ સુધી કંપનીનો ઈશ્યૂ માત્ર 24% જ સબસ્ક્રાઈબ થઈ શક્યો હતો. FPO હેઠળ કંપનીએ 4,89,46,260 શેર ઓફર કર્યા છે. બે દિવસ સુધીમાં માત્ર 1,19,79,975 શેરની જ હરાજી થઈ શકી છે. પતંજલિ રૂચિ સોયામાં 98.9% હિસ્સો ધરાવે છે. આ ઈશ્યૂ પછી પતંજલિનું શેરહોલ્ડિંગ ઘટીને 81% થઈ જશે. સેબીના લઘુત્તમ શેરહોલ્ડિંગથી જોડાયેલા નિયમને કારણે પતંજલિએ તેનું શેરહોલ્ડિંગ ઘટાડીને 75% સુધી લાવવાની જરૂર પડી શકે છે.\nએનાલિસ્ટ ચુસ્ત, નિવેશક સુસ્ત\nરુચિ સોયાના એફપીઓમાં શેરની કિંમત તેની બજાર કિંમત કરતા ઘણી ઓછી છે. તેથી વિશ્લેષકો આ ઈશ્યૂને લઈને ખૂબ જ ઉત્સાહિત હતા. જોકે, રોકાણકારો બાબાની કંપની પર વિશ્વાસ કરી શકતા નથી. કંપની ઇશ્યૂમાંથી એકત્ર થયેલા ફંડનો ઉપયોગ દેવું ચૂકવવા અને તેની બેલેન્સ શીટને મજબૂત કરવા માટે કરશે.\n28 માર્ચ સુધી કરી શકે છે રોકાણ\nરુચિ સોયા (Ruchi Soya) રોકાણકારો સસ્તા ભાવે શેર ખરીદવાની તક આપી રહી છે. કંપનીની ફોલો-ઓન પબ્લિક ઓફર (FPO)માં 28 માર્ચ સુધી રોકાણ કરી શકાય છે. રુચિ સોયા યોગ ગુરુ બાબા રામદેવની માલિકીની પતંજલિ ગ્રુપની કંપની છે.\nકર્મચારીઓ બતાવી રહ્યા છે વધુ દિલચસ્પી\nએફપીઓના બીજા દિવસ સુધી રિટેલ રોકાણકારોનો ક્વોટા 26 ટકા સુધી ભરાઈ ગયો હતો. કંપનીના કર્મચારીઓ માટે નક્કી કરાયેલો ક્વોટા 2.59 ગણો ભરાયો હતો. ક્વોલિફાઈડ ઈન્સ્ટીટ્યુશનલ બાયર્સ અને નોન ઈન્સ્ટીટ્યુશનલ ઈન્વેસ્ટર્સે પણ બિડીંગ કરવાનુ શરૂ કર્યું છે. તેમના માટે પૂર્વ નિર્ધારિત ક્વોટા અનુક્રમે 1 ટકા અને5ટકા છે.\n615થી 650 રૂપિયા છે પ્રાઈસ બેન્ડ\nરુચિ સોયા આ ઓફર દ્વારા 4300 કરોડ રૂપિયા એકત્ર કરવા જઈ રહી છે. તેમાંથી તેણે એન્કર રોકાણકારો પાસેથી રૂ. 1,290 કરોડ એકત્ર કર્યા છે. કંપનીએ પ્રતિ શેર 615થી 650 રૂપિયાની પ્રાઇસ બેન્ડ નક્કી કરી છે. શુક્રવારે બપોરે 12:30 વાગ્યે રુચિ સોયાના શેરની કિંમત 875 રૂપિયા પર ટ્રેડ થઈ રહી હતી. કંપની રોકાણકારોને 26 ટકાના ડિસ્કાઉન્ટ પર તેના શેર ખરીદવાની તક આપી રહી છે.\nઓછામાં ઓછા 13,650 રપિયાનુ કરવુ પડશે રોકાણ\nઆ એફપીઓ (FPO)માં રોકાણ કરવા માટે તમારે ઓછામાં ઓછા 21 શેર માટે બિડ કરવાની રહેશે. પ્રાઇસ બેન્ડના ઉપલા સ્તરે આ FPOમાં ઓછામાં ઓછા રૂ. 13,650નું રોકાણ કરવું પડશે. જો તમે ઈચ્છો તો તમે 21 ના ગુણાંકમાં વધુ શેર માટે બિડ કરી શકો છો.\nએફપીઓનો ઉદ્દેશ્ય પ્રમોટરના ભાગમાં ઘટાડો કરવાનો\nઆ FPOનો ઉદ્દેશ્ય કંપનીમાં પ્રમોટરનો હિસ્સો ઘટાડવાનો છે. સેબીના નિયમો પ્રમાણે રુચિ સોયા માટે પ્રમોટરનો હિસ્સો 75 ટકા સુધી ઘટાડવો ફરજિયાત છે. હાલમાં કંપનીમાં પ્રમોટરનો હિસ્સો 98 ટકાથી વધુ છે.\nઓફર વિશે જાણો એક્સપર્ટના મત\nશેરઈન્ડિયાના વાઇસ-પ્રેસિડેન્ટ અને રિસર્ચ હેડ રવિ સિંઘે રોકાણકારોને આ ઓફરમાં રોકાણ કરવાની સલાહ આપી છે. તે જણાવે છે કે, જ્યારે કંપનીની ફાઈનાન્શિયલ સ્થિતિ થોડી નબળી લાગે છે, ત્યારે તેના મજબૂત આધાર અને બેકગ્રાઉન્ડને ધ્યાનમાં રાખીને આ એફપીઓમાં રોકાણ કરવું સારું રોકાણ છે. કંપનીના ઉત્પાદનોની સારી માંગ છે.\nઆ પણ વાંચો: નુકસાન ટાળવા 31મી માર્ચ પહેલા જ પૂર્ણ કરી આ 8 કામ\nતેમણે કહ્યું કે યુક્રેન અને રશિયા વચ્ચેના યુદ્ધને કારણે ખાદ્યતેલના ભાવમાં વધારો થયો છે. આ ઉપરાંત સપ્લાયને પણ અસર થઈ છે. ભારત રશિયા અને યુક્રેનમાંથી 90 ટકા સૂર્યમુખીની આયાત કરે છે. મોટાભાગની ખાદ્યતેલ બ્રાન્ડ્સમાં સૂર્યમુખીનો હિસ્સો 15 ટકા છે.\nસેન્ટ્રમ વેલ્થ મેનેજમેન્ટના દેવાંગ મહેતાએ જણાવ્યું હતું કે રુચિ સોયા સોયાબીન માર્કેટ, સોયાબીન મસ્ટર્ડ ઓઈલ અને આવા અન્ય ઉત્પાદનોમાં મુખ્ય ખેલાડી છે. રોકાણકારોએ આવી પ્રોડક્ટ્સ ધરાવતી કંપનીઓમાં સારો રસ દાખવ્યો છે. તેથી આ એફપીઓને કોઈપણ પ્રકારની સમસ્યાનો સામનો કરવો પડશે નહીં. રુચિ સોયા તેના રુચી ગોલ્ડના વર્ષમાં માર્કેટ લીડર છે.\nઆ પણ વાંચો: SIP એટલે શું? મ્યુચ્યુઅલ ફંડમાં SIPથી રોકાણના શું ફાયદા થાય?\nઆશિકા સ્ટોક બ્રોકિંગે જણાવ્યું છે કે રુચિ સોયાની બ્રાન્ડ રિકોલ સ્ટ્રોન્ગ છે. તેનું ડિસ્ટ્રીબ્યૂશન નેટવર્ક મજબૂત છે. સારા ફાઈનાન્શિયલ રેકોર્ડ અને આરઓઈ (RoE) ને ધ્યાનમાં રાખી આ એફપીઓ (FPO) આકર્ષક લાગે છે. રોકાણકારો લાંબા ગાળાના લક્ષ્યમાં આ ઓફરમાં રોકાણ કરી શકે છે.\nFirst published: March 28, 2022, 13:33 IST\nTags: Investment, IPO, Ruchi Soya, પતંજલી, બાબા રામદેવ


All schools in Gujarat will remain closed till Diwali due to increasing of COVID19 cases | રાજ્યમાં દિવાળી સુધી સ્કૂલો ખૂલશે નહીં, દિવાળી બાદ કોરોનાની સ્થિતિના આધારે નિર્ણય લેવાશે - Divya Bhaskar\nAll Schools In Gujarat Will Remain Closed Till Diwali Due To Increasing Of COVID19 Cases\nસ્કૂલો ખોલવા અંગે ચર્ચા-વિચારણા:રાજ્યમાં દિવાળી સુધી સ્કૂલો ખૂલશે નહીં, દિવાળી બાદ કોરોનાની સ્થિતિના આધારે નિર્ણય લેવાશે\nકોરાનાને કારણે સ્કૂલો લાંબો સમય સુધી બંધ રહેતાં શિક્ષણ વિભાગ દ્વારા અભ્યાસક્રમમાં ઘટાડો કરવાનું આયોજન કરાઈ રહ્યું છે.\nકોરોનાના હાહાકારને કારણે રાજ્યમાં સ્કૂલો ખોલવા અંગે રાજ્ય સરકારે મહત્ત્વપૂર્ણ નિર્ણય કર્યો છે. આજે થયેલી શૈક્ષણિક મહાસંઘની મીટિંગમાં આ અંગે ચર્ચા થઈ હતી. આ બેઠકમાં થયેલી ચર્ચા મુજબ, હાલની પરિસ્થિતિને ધ્યાનમાં લઈ ગુજરાતમાં દિવાળી સુધી સ્કૂલો ખૂલશે નહીં. દિવાળી બાદ કોરોનાની સ્થિતિની સમીક્ષા કરવામાં આવશે અને ત્યાર બાદ સરકાર નિર્ણય કરશે. કોરોનાના કહેર વચ્ચે અટકળો વહેતી થઈ હતી કે ઓક્ટોબરથી શાળાઓ શરૂ થશે, પરંતુ જે રીતે રોજેરોજ કેસ વધી રહ્યા છે એને ઘ્યાનમાં લઈ આ નિર્ણય લેવામાં આવ્યો છે. દિવાળી બાદ પણ શાળા શરુ થઈ જ જશે એવું નથી.\nઆ પહેલાં રાજ્ય સરકારે ગુજરાતમાં કોરોનાની એન્ટ્રી થઈ એ સમયે એટલે કે 15 માર્ચના રોજ ગુજરાતની તમામ શાળાઓ, કોલેજો, શૈક્ષણિક સંસ્થાઓમાં 16 માર્ચથી બે અઠવાડિયાં માટે એટલે કે 29 માર્ચ સુધી શૈક્ષણિક કાર્ય બંધ રાખવાનો નિર્ણય કર્યો હતો. જોકે બોર્ડ પરીક્ષાઓ યથાવત્ રાખવામાં આવી હતી. ત્યાર બાદ જેમ જેમ કોરોના બેકાબૂ બનતો ગયો તેમ તેમ સ્કૂલ-વેકેશન લંબાવવામાં આવ્યું હતું. આમ, લગભગ6મહિનાથી સ્કૂલો બંધ છે.\nહવે, જો દિવાળી બાદ શાળાઓ શરૂ થાય તો એક સત્રમાં બે સત્રનો અભ્યાસક્રમ પૂર્ણ કરવો અશકય થશે. જેથી રાજ્યના શિક્ષણ વિભાગ દ્વારા એ સ્થિતિમાં અભ્યાસક્રમમાં ઘટાડો કરવાનું આયોજન પણ કરાઈ રહ્યું છે. અભ્યાસના કેટલા દિવસો વિદ્યાર્થીઓને મળે છે એના આધારે અભ્યાસક્રમમાં ઘટાડો કરવામાં આવશે તેમ સૂત્રોએ જણાવ્યું હતું. જોકે, આ અંગે હાલમાં નિર્ણય લઈ શકાય તેમ નથી. શાળાઓ શરૂ થયા બાદ અભ્યાસના બાકી રહેતા દિવસોના આધારે એ નક્કી કરાશે.\nબાળકો સ્કૂલે જશે તોપણ આ વાતોનું ખાસ ધ્યાન રાખવું પડશે\n3. ગમે ત્યાં થૂંકી નહીં શકે.\n11.એસી લાગેલું હશે તો એનું તાપમાન 24થી 30 વચ્ચે રહેશે.\n13. કન્ટેનમેન્ટ ઝોન બહારની સ્કૂલો ખોલવાની પરવાનગી અપાશે.\n14. સ્કૂલે જનારા વિદ્યાર્થી, શિક્ષક અને સ્ટાફે કન્ટેનમેન્ટ ઝોનમાં જવાથી બચવું પડશે.\n15. જિમનો ઉપયોગ ફક્ત ગાઈડલાઈનના આધાર પર જ થઈ શકે છે, પણ સ્વિમિંગ પૂલ બંધ રહેશે.\n17. સાફ-સફાઈ સાથે સંકળાયેલા કર્મચારીને થર્મલ ગન, ડિસ્પોઝલ પેપર ટોવેલ, સાબુ, 1 ટકા સોડિયમ હાઈપોક્લોરાઈડ સોલ્યુશન આપવાનું રહેશે.\n20. સફાઈકામદારોને કામ પર લગાવતાં પહેલાં યોગ્ય તાલીમ આપવાની રહેશે.\n22. પ્રેક્ટિકલના સમયે વિદ્યાર્થી વિવિધ સેક્શનમાં જશે. વધારે સંખ્યામાં વિદ્યાર્થીઓને એક સાથે લેબોરેટરી (પ્રયોગશાળા)માં લઈ જઈ શકાશે નહીં.


મેજર ચિત્રેશ બિષ્ટના પાર્થિવ દેહને દહેરાદુન લવાયો, અંતિમ યાત્રામાં મોટી સંખ્યામાં ભીડ ઉમટી - GSTV\nજમ્મુ કાશ્મીરના રાજોરીમાં આઈઈડી વિસ્ફોટમાં શહીદ થયેલા મેજર ચિત્રેશ બિષ્ટના પાર્થિવ દેહને દહેરાદુન લાવવામાં આવ્યો. જ્યાં તેમને અંતિમ સલામી આપવામાં આવી. મેજર ચિત્રેશને શ્રદ્ધાજલિ અર્પણ કરવા માટે મોટી સંખ્યામાં ભીડ એકત્ર થઈ હતી. જે દરમ્યાન પાકિસ્તાન મુર્દાબાદના નારા લગાવવામાં આવ્યા હતા.\nમેજર ચિત્રેશને શ્રદ્ધાંજલિ અર્પણ કરવા માટે રાજ્યના મુખ્ય પ્રધાન ત્રિવેંદ્રસિંહ રાવત, પૂર્વ મુખ્યપ્રધાન હરીશ રાવત અને દહેરાદુનના મેયર સુનીલ ઉનિયા ગામા પણ પહોંચ્યા હતા. જે બાદ શહીદ મેજરની નિકળેલી અંતિમ યાત્રામાં મોટી સંખ્યામાં ભીડ ઉમટી પડી હતી. આઈઈડી વિસ્ફોટમાં શહીદ થયેલા મેજર ચિત્રેશના લગ્ન સાતમી માર્ચે હતા. તેમણે પોતાના પિતાને 28મી ફેબ્રુઆરીએ પોતાના ઘરે પરત ફરવાનો વાયદો કર્યો હતા. મેજર ચિત્રેશના લગ્ન માટે ખરીદી પણ શરૂ કરવામાં આવી હતી. જોકે, લગ્ન પહેલા તેમણે દેશની રક્ષા માટે શહીદી વહોરી.\nચિત્રેશ બિષ્ટ 2010માં ભારતીય સેન્ય અકાદમીમાંથી પાસ આઉટ થઈને મેજર બન્યા હતા. જે બાદ તેઓ ભારતીય સેનામાં મેજર પદે સેવા આપી રહ્યા હતા. મહત્વપૂર્ણ છે કે, શનિવારે આઈઈડી બ્લાસ્ટમાં તેઓ શહીદ થયા હતા. મેજર ચિત્રેશ એન્જિનિયર કોરમાં તૈનાત હતા. તેમના પિતા નિવૃત પોલીસ અધિકારી છે.\nઅમદાવાદના કાલુપુર સ્વામિનારાયણ મંદિરમાં 700 કરોડનો ગોટાળો : બેઠક તોફાની, ટ્રસ્ટીને માર મરાયો


માંડવી તાલુકામાં રાજા-રજવાડાના સમયમાં ઘોડા ચરાવવા માટે જાણીતું અને આજનું વિકસીત ગામ ગોડસંબા – Gujaratmitra Daily Newspaper\nછેલ્લાં થોડાં વર્ષોમાં ગામના આગેવાનોની કુનેહ અને ગ્રામજનોની વિકાસનાં કામોમાં એકરાગીતાને કારણે ગામની કાયાપલટ, શહેરોની માફક પાયાની મોટા ભાગની સુવિધા ઉપલબ્ધ, નાનાં નાનાં ફળિયાંમાં સીસી રસ્તા, પેવર બ્લોક, સ્ટ્રીટ લાઇટ અને ઘરેઘર પાણીની સુવિધા\nમાંડવી-કીમ રોડ ઉપર આવેલું ગોડસંબા ગામ પહેલાં ઘોડા ચરાવવાનું ગામ તરીકે જાણીતું હતું. જ્યાં રાજા રજવાડાના સમયે આ ગામમાં ઘોડા ચરાવવા માટે આવતા હતા. જેનું અપભ્રંશ થતાં ગામનું નામ ગોડસંબા તરીકે ઓળખાય છે. બુદ્ધિશાળી શાસકોને કારણે માંડવી તાલુકામાં આ ગામ સૌથી ઝડપથી વિકસી રહ્યું છે એમ કહીએ તો ખોટું નથી. આ ગામના 70 ટકા લોકો શિક્ષિત છે. આ ગામમાં હળપતિ સમાજની વસતી વધુ છે. તેમજ કાછિયા પટેલ, મૈસુરિયા, માહ્યાવંશી વગેરે જાતિના લોકો વસેલા છે. અહીં હળપતિ સમાજ મોટા ભાગે મજૂરીકામ કરી જીવનનિર્વાહ કરે છે. છેલ્લાં થોડાં વર્ષોમાં ગામના આગેવાનોની કુનેહ અને ગ્રામજનોની વિકાસનાં કામોમાં એકરાગીતાને કારણે હવે વિકાસનાં કામો ઝડપથી થઈ રહ્યાં છે. સમય જતાં ગામડાંની કાયાપલટ થઈ છે, એમાં માંડવીનું આ ગામ પણ આગળ ધપી રહ્યું છે.\nહાલમાં ગામના રસ્તા જુઓ તો કોઈ શહેરી વિસ્તારની ઝલક જોવા મળે. નાનાં નાનાં ફળિયાંમાં સીસી રસ્તા જોવા મળે. પ્રધાનમંત્રી ગ્રામ સડક યોજના હેઠળ ગામનો મુખ્ય માર્ગ નિર્માણ કરાયો હતો. અહીં ગ્રામ પંચાયતનું મકાન પણ નવું બનાવાયું છે. અને પ્રાંગણ પણ વિશાળ સાથે પેવર બ્લોકથી સજ્જ છે. પીવાનાં પાણી માટે ગામમાં સાત કૂવા, 31 હેન્ડપંપ, પાંચ મિનિ ટાંકી અને એક મોટી ટાંકી આવેલી છે. જેના થકી ઘરે ઘરે નળ મારફતે લોકોને પીવાનું પાણી પહોંચાડવામાં આવી રહ્યું છે. એ સાથે સબ સેન્ટર, બસ સ્ટોપની પણ સવલત છે. એ સિવાય ત્રણ મંદિર આવેલાં છે.\nજો કે, હજી ઘણાં કામો કરવાના બાકી છે. નવા સ્મશાનની કામગીરી, નવો કોમ્યુનિટી હોલ અને4પ્રાથમિક શાળામાં નવા ઓરડા બનાવવાનું કામ બાકી છે. આ ગામમાં ગોચર જમીન વધુ છે. જેનું કુલ ક્ષેત્રફળ 229.25.63 છે. જેમાં ખેડાણ હેઠળનો વિસ્તાર 208.00.00 છે. બિન ખેડાણ (પડતર) 21.25.63 આવેલો છે. ખાતાની સંખ્યા 159 છે. જ્યારે ખેતીલાયક જમીનના ખાતેદારોની સંખ્યા 128 જેટલી છે. હાલમાં ટેક્નોલોજીને કારણે અહીં ખેતીનો વિકાસ થયો છે. સાથ સાથે આ ગામની બાજુમાંથી કાકરાપાર સિંચાઈ યોજનાની મોટી નહેર પસાર થાય છે. જેને કારણે ખેડૂતોને સિંચાઈની ઉત્તમ સવલત મળી રહે છે. ગોડસંબામાં સિંચાઈ માટે2તળાવની સુવિધા પણ છે. અહીં ખેતી થકી રોજગારીનું પણ સર્જન થતાં ગામના મજૂર વર્ગને લાભ થાય છે. ગામમાં મુખ્ય પાક ડાંગર, શેરડી, શાકભાજી જેવા પાકોનું ઉત્પાદન થાય છે. સાથે પૂરક વ્યવસાય તરીકે અહીંના લોકો પશુપાલન કરે છે. જેને કારણે દૂધ ઉત્પાદનના વ્યવસાયને વેગ મળ્યો છે. ગામમાં આવેલી ગોડસંબા દૂધ ઉત્પાદક સહકારી મંડળીમાં પશુપાલકો દૂધ ભરી આર્થિક ઉપાર્જન મેળવી લે છે.\nપ્રવીણભાઈ રાઠોડે ખેતીકામ કરી શિક્ષણ મેળવ્યું\nહળપતિ સમાજના શિક્ષક પ્રવીણભાઈ ઈશ્વરભાઈ રાઠોડ કાછિયા પટેલ ફળિયામાં રહેતા નરેન્દ્રભાઈ ભગાભાઈ પટેલને ત્યાં રહી ખેતીકામ કરી ઉચ્ચ અભ્યાસના શિખરે પહોંચ્યા છે. શિક્ષક પ્રવીણભાઈ રાઠોડ આજે ગામની માધ્યમિક શાળામાં શિક્ષક તરીકે સેવા આપી રહ્યા છે. જે રાઠોડ સમાજની સફળતાનું શ્રેષ્ઠ ઉદાહરણ છે.\nશિક્ષણ વિનાનું જીવન નકામું છે. એથી જ તો કહેવાય છે કે, કોઈપણ વિશાળકાય ઈમારતનું મહત્ત્વ એના મજબૂત પાયામાં રહેલું હોય છે. બાળકમાં સર્જનાત્મક શક્તિ ખીલે, વ્યક્તિત્વના ગુણો ઉજાગર થાય, રાષ્ટ્રીય-ધાર્મિક ભાવના પ્રત્યેનો આધાર દૃઢ બને, વૈજ્ઞાનિક અભિગમ કેળવાય, સાંસ્કૃતિક વારસાનું જતન અને સંવર્ધન થાય એવા હેતુથી તો શિક્ષણ મેળવવું જોઈએ. પરંતુ એક સમય એવો હતો કે પારિવારિક જીવનનિર્વાહમાં ખૂબ જ સંઘર્ષ કરવો પડતો હતો.\nએવામાં પ્રાથમિક શિક્ષણ સુધી જ બાળકો અભ્યાસ કરી પરિવારને મદદરૂપ થવા માટે અભ્યાસ છોડી દેતાં હતાં. જો કે, ગોડસંબા ગામના હળપતિ સમાજના ગીરીશભાઈ રાઠોડે સખત પરિશ્રમ થકી અન્યને પ્રેરણા આપી હતી. સંજોગો સાથે બાથ ભીડી ઉચ્ચ શિક્ષણ મેળવ્યું છે. ગીરીશભાઈના પિતા વલ્લભભાઈ છૂટક સુથારીકામ કરી પરિવારનું ભરણપોષણ કરતા હતા. ત્યારે હળપતિ ગૃહ નિર્માણના માજી ચેરમેન અને માજી ધારાસભ્ય કુંવરજીભાઈ હળપતિએ ગીરીશભાઈને બી.એડ. કરવા માટે મદદ કરી હતી. કુંવરજીભાઈ હળપતિ એમના મામા થાય છે. ગીરીશભાઈએ પ્રાથમિક શિક્ષણ ગામમાં જ લીધું હતું.\nએ બાદ તેમણે બારડોલી નજીકની ઉમરાખ બી.એડ. કોલેજમાં અભ્યાસ કર્યો હતો. ગીરીશભાઈ કહે છે કે, સંજોગો ખરાબ પરંતુ મારે તો ભણવું હતું. એ સમયે પહેરવા માટે માત્ર બે જોડી કપડાં હતાં. મારા મામા કુંવરજીભાઈ અમારી મદદે આવ્યા અને ઉચ્ચ શિક્ષણ મેળવ્યું. એ પછી લોકસેવા અર્થે મેં સરપંચ તરીકે દાવેદારી કરી, અને લોકોના સહકારથી મને સેવાની તક મળતાં પાંચ વર્ષથી સેવા આપું છું. શિક્ષિત યુવાન ગીરીશભાઈ રાઠોડે એમ.એ.બી.એડ. સુધીનો અભ્યાસ કર્યો છે.\nજેઓ ગ્રામજનોના દરેક પ્રકારના પ્રશ્નોને શાંતિથી સાંભળી બનતા પ્રયત્નો કરી તેનું નિરાકરણ લાવવામાં માને છે. તેઓ ગામના વિકાસ માટે સતત મહેનત કરતા જોવા મળે છે. ખાસ કરીને ગૃહનિર્માણ બોર્ડના ચેરમેન પદે કુંવરજીભાઈ હળપતિના કાર્યકાળ દરમિયાન 226 જેટલાં હળપતિ આવાસો ફાળવ્યાં હતાં. જે દરેક ગરીબોને ઘર બનાવી આપ્યાં છે. જેની અંદાજિત રકમ રૂ.2કરોડનાં હળપતિ આવાસો બન્યાં છે. તેમજ માંડવી ટ્રાયબલમાંથી 20 જેટલાં આવાસો મંજૂર કરાવીને લોકોને રહેવા માટે ઘરોની સુવિધાઓ પૂરી પાડી છે. જે રૂ.1,20,000 પ્રમાણે અંદાજિત કુલ રકમ રૂ.24 લાખ થવા જાય છે.\n01. ગિરીશભાઈ વલ્લભભાઈ રાઠોડ-સરપંચ\n02. પ્રવીણભાઈ રણછોડભાઈ રાઠોડ-ઉપસરપંચ\n03. સુરેશભાઈ બાલુભાઈ ચૌહાણ-સભ્ય\n04. સરમુખભાઈ મગનભાઈ રાઠોડ-સભ્ય\n05. મનોજભાઈ ગણપતભાઈ રાઠોડ-સભ્ય\n06. રીટાબેન શૈલેષભાઈ રાઠોડ-સભ્ય\n07. જશુબેન રાજેશભાઈ મૈસુરિયા-સભ્ય\n08. ગીતાબેન અનિલભાઈ રાઠોડ-સભ્ય\n09. પીન્ટીબેન બીપીનભાઈ રાઠોડ-સભ્ય\n10 તલાટી કમ મંત્રી-રંજનબેન ચૌધરી\nગોડસંબા ગામમાં બરોડા ગુજરાત ગ્રામીણ બેંક થકી આર્થિક લેવડદેવડ માટે સરળતા\n1. ભીખુભાઈ વલ્લભભાઈ પટેલ\n2. નરેશભાઈ ચંપકભાઈ પટેલ\n3. મનીષભાઈ રમેશભાઈ પટેલ\n4. હિતેન્દ્રભાઈ રઘુભાઈ પટેલ\n5. નિલેષભાઈ વસંતભાઈ પટેલ\n– ગોડસંબા નવી વસાહત હળપતિવાસમાં દરેક ફળિયામાં સી.સી. રોડ.\n– વર્ષ ૨૦૨૦-૨૧માં નવી પંચાયત ઓફિસ બનાવવાનું કામ.\n– ગામનાં દરેક ફળિયામાં પીવાના પાણીની સુવિધા, મિનિ ટાંકીની કનેક્શનની સુવિધા\n– નવું પી.એચ.સી. સેન્ટર બનાવવાનું કામ.\n– જૂના ફળિયા હળપતિવાસમાં ડામર રોડ અને બ્લોકનાં કામો.\n– પટેલ ફળિયામાં સી.સી. રોડ અને બ્લોકનાં કામો.\n– આંબેડકરવાસ તરફ જતો સી.સી. રોડ.\n– ગામ ફળિયા હળપતિવાસમાં સી.સી. રોડનું કામ.\n– ગામમાં આવેલી ૪ પ્રાથમિક શાળાઓમાં બ્લોકનાં કામો.\n– ગોડસંબા હાઈસ્કૂલમાં બ્લોક તેમજ સી.સી. રોડનાં કામો.\n– ગામનાં દરેક ફળિયામાં સ્ટ્રીટ લાઈટ.\nઝાલોદમાં યુવતીએ લગ્નના દિવસે જ એમ.કોમ.ની પરીક્ષા આપી


સુરતની પ્રતિષ્ઠિત ટેક્સટાઇલ કંપની આલિયા ફેબ્રિક્સે ચીનના વિરોધમાં કરોડોનો ઓર્ડર કેન્સલ કર્યો - Darpan Media » Leading News Portal\nસુરતની પ્રતિષ્ઠિત ટેક્સટાઇલ કંપની આલિયા ફેબ્રિક્સે ચીનના વિરોધમાં કરોડોનો ઓર્ડર કેન્સલ કર્યો\nકોરોના પછી દુનિયાભરમાં ચીન વિરુદ્ધ ગુસ્સો વધી રહ્યો છે. ભારતમાં આ ગુસ્સો લદાક સીમા પર બંને દેશોની સેનાઓ વચ્ચે થયેલા ઘર્ષણમાં 20 જવાનો શહીદ થવાને કારણે ચરમસીમા પર છે. હવે દેશમાં બોયકોટ ચાઇના કેમ્પેન શરૂ થઈ ગયું છે. ધંધાદારી ચીન સાથે પોતાના વ્યવસાયિક સંબંધો ખતમ કરી રહ્યા છે. આ જ ક્રમમાં સુરતની પ્રતિષ્ઠિત ટેક્સટાઈલ કંપની આલિયા ફેબ્રિક્સ એ પણ ચીન ને બાય-બાય કહીને જડબા તોડ જવાબ આપ્યો છે.\n2 કરોડનો ઓર્ડર કેન્સલ કર્યો :-\nઆલિયા ફેબ્રિકસના પુરુષોત્તમ ઝુનઝુનવાલા(છોટુભાઈ) અને રજત ડાવર એ વાતચીત દરમિયાન જણાવ્યું કે બોયકોટ ચાઈના મુહિમ બિલકુલ યોગ્ય છે. અમારા માટે દેશ પહેલા છે. જે રીતે લદાખમાં આપણા 20 જવાન શહીદ થયા અને ચીની ઉત્પાદનોના બહિષ્કારની માંગ થઇ રહી છે, તો અમે પણ આ કેમ્પેન નો હિસ્સો બનીને અમારું નાનું એવું યોગદાન આપ્યું છે. આ જ કારણે અમે ચીની કંપની સાથે2કરોડ રૂપિયાના પ્રીમિયમ ફેન્સી ફેબ્રિક્સ નો ઓર્ડર કેન્સલ કર્યો છે. ચીની કંપની સાથે આલિયા ફેબ્રિકનો વર્ષે ૫૦ કરોડ રૂપિયાનો ધંધો છે.\nહવે તાઇવાન અને દક્ષિણ કોરિયાથી લાવશે માલ :-\nપુરુષોત્તમભાઈ જણાવ્યું કે તેમના માટે આ નિર્ણય લેવો સહેલો ન હતો. આનું પ્રમુખ કારણ છે કે ચીન થી જે ફેબ્રિક્સ આયાત થાય છે તે ભારતમાં નથી બનતું અને આપણા દેશમાં ગ્રાહકોનું વિશાળ નેટવર્ક છે, જેમની આવશ્યકતાઓ પૂરી કરવી અમારો વ્યવસાયિક ધર્મ છે. આવામાં અમે પહેલા ચીન નો વિકલ્પ શોધ્યો, જે અમને દક્ષિણ કોરિયા અને તાઈવાનના સ્વરૂપમાં મળ્યો. જણાવી દઈએ કે કોરિયા અને તાઈવાનમાં ઉપલબ્ધ ફેન્સી ફેબ્રિક ચીનથી આયાત ફેબ્રિક કરતાં મોંઘુ પડે છે, પરંતુ ગુણવત્તાની દ્રષ્ટિએ જોઇએ તો તે ચીનના માલ કરતા અનેક ઘણું સારું છે. એવામાં અમે નિર્ણય લીધો કે અમે પોતાના ગ્રાહકોને અત્યાર સુધી મંગાવેલા ચીનના ફેબ્રિક કરતા પણ સારો માલ આપીશું, પરંતુ બદલામાં ગ્રાહકોએ પણ પોતાનો કિસ્સો થોડો ઢીલો કરવો પડશે.\nગ્રાહકોએ આપી પ્રેરણા :-\nરજત ડાવર જણાવ્યું કે પાછલા થોડાક સમયથી જે રીતે લોકોમાં ચીન પ્રત્યે રોષ વધી રહ્યો છે, તેથી તેમના કેટલાક ગ્રાહકોએ પણ તેમના પર ફોન કરીને ચીન નો વિકલ્પ શોધવા કહ્યું. તેમની પ્રેરણા અને માંગને કારણે અમે તાઈવાન અને કોરિયા નો વિકલ્પ પસંદ કર્યો છે. સાથે જ અમને ચાઇના ના વિરોધમાં ચાલી રહેલા પ્રદર્શનોમાં સામેલ થવાનો પણ સંતોષ મળ્યો છે.\n← શું બાબા રામદેવની Coronil ખરેખર કોરોનાનો તોડ છે? જાણો અહીંયા ચા વાળાની દીકરીએ પોતાની મહેનતના બળે ભારતીય વાયુ સેનામાં ટોચનું સ્થાન મેળવ્યું →


આ પરિવારને 500 રૂપિયાનું મરચું 1.16 લાખમાં પડ્યું… – NET DAKIYA\nઆ પરિવારને 500 રૂપિયાનું મરચું 1.16 લાખમાં પડ્યું…\nપરિવારને ઓનલાઈન મરચું ખરીદવું ભારે પડ્યું..!\nશહેરના નારોલ વિસ્તારમાં રહેતો એક પરિવાર સાઈબર ક્રાઈમનો ભોગ બન્યો છે. 500 રૂપિયાનું ઓનલાઈન મરચું 1.16 લાખમાં પડતા પરિવારના લોકો આઘાતમાં આવી ગયા છે. દીકરાના લગ્ન માટે લોન લીધી હતી. જે ઓન લાઇન ઠગાઇનો ભોગ બનતા પરિવારે લગ્ન પણ અટકાવી દીધા છે. ત્યારે આ સમગ્ર મામલે સાયબર ક્રાઈમમાં ફરિયાદ નોંધાઇ છે.\nનારોલમં રહેતા રમેશભાઈ ભાવસારે9માર્ચના રોજ રમેશભાઈએ ઓનલાઈન રૂ 500નું એક કિલો લાલ મરચુ મંગાવવાનો ઓર્ડર આપ્યો હતો. 13 માર્ચના રોજ ઘરે મરચુ આવ્યુ પરંતુ એક કિલોના બદલે 500 ગ્રામ આવ્યુ હતુ. જેથી એક કિલોના પૈસા લીધા હોવા માટે 250 રૂપિયા પરત મેળવવા રમેશભાઈએ ગુગલ સર્ચથી હેલ્પલાઈન નંબર મેળવીને સંપર્ક કર્યો. પરંતુ તેમનો ફોન ઠગોને લાગ્યો. આ ઠગ ટોળકીએ પૈસા પરત આપવાના નામે એટીએમનો નંબર અને ઓટીપી મેળવી લીધો અને ત્રણ વખત ટ્રાન્જેકશન કરીને રૂ 1.16 લાખ ઉપાડી લીધા.\nભાવસાર પરિવારે છેતરપિંડીને લઈને સાયબર ક્રાઈમમા ફરિયાદ નોંધાવી છે, આરોપીઓ એની ડેસ્ક નામની એપ ડાઉનલોડ કરાવીને મોબાઈલનો ડેટા મેળવીને ઠગાઇ આચરી હતી. ઠગાઇનો ભોગ બનેલા પરિવારે દિકરાના લગ્ન માટે લોન લીઘી હતી. જો કે લોકડાઉન આવતા લગ્ન ન થઇ શક્યા. અને બેન્કમા પૈસા સુરક્ષિત રહેશે તેવુ વિચારીને પરિવારે બેન્કના ખાતામા પૈસા જમા રાખ્યા. હાલ પરિવારને રોવાનો વાળો આવ્યો છે. તો બીજી તરફ સાયબર ક્રાઈમને પૈસા પરત મળે તેવી આજીજી કરી રહયો છે.\nPrevપાછળવાંકાનેરમાં મોબાઇલ બ્લાસ્ટ થતા બે બાળકો ગંભીર રીતે દાઝ્યા\nઆગળચાર મહાનગરોમાં રાત્રે 10 વાગ્યા બાદ ST બસો પર પ્રતિબંધNext


નવો મોબાઇલ હમણા લેવાની પતિએ ના પાડતાં તુરખાની શિતલનો આપઘાત\nરાજકોટ તા. ૩૦: બોટાદના તુરખા ગામે રહેતી શિતલબેન વિજયભાઇ પરમાર (ઉ.વ.૨૩)એ ઝેરી દવા પી આપઘાત કરી લેતાં પરિવારમાં અરેરાટી વ્યાપી ગઇ છે.\nશિતલબેને ગઇકાલે બપોરે બે વાગ્યા આસપાસ ઝેર પી લેતાં બોટાદ સારવાર અપાવી રાજકોટ સિવિલ હોસ્પિટલમાં ખસેડાઇ હતી. પરંતુ અહિ સાંજે દમ તોડી દેતાં હોસ્પિટલ ચોકીના સ્ટાફે પાળીયાદ પોલીસને જાણ કરી હતી. શિતલબેનના લગ્ન પાંચ વર્ષ પહેલા થયા હતાં. સંતાનમાં બે પુત્રી છે. પતિ વિજય રામજીભાઇ સેન્ટીંગ કામ અને ખેત મજૂરી કરે છે. શિતલબેનના માવતર ગઢડા હરિપર રહે છે. પરિવારજનના કહેવા મુજબ શિતલબેનનો એક મોબાઇલ તૂટી ગયો હતો. તેણીને હાલમાં નવો મોબાઇલ ફોન લેવો હતો. પતિએ થોડા સમય પછી લઇ આપશે તેવી વાત કરતાં માઠુ લાગી જતાં આ પગલુ ભરી લીધું હતુ઼. પોલીસે વિશેષ તપાસ હાથ ધરી છે.


રાજ્યમાં કોટા જેવા ૪ કોચિંગ સેન્ટર બનશેઃ મુખ્યમંત્રી રૂપાણીની જાહેરાત – City Watch News\nરાજ્યમાં કોટા જેવા ૪ કોચિંગ સેન્ટર બનશેઃ મુખ્યમંત્રી રૂપાણીની જાહેરાત\nBy CITY WATCH NEWS March 24, 2021 52\nનીટ અને જેઈઈ જેવી પરીક્ષાઓ માટે રાજસ્થાનનું કોટા શહેર સમગ્ર દેશમાં પ્રખ્યાત છે. અને કોટાના કોચિંગ ક્લાસમાં જવા માટે વિદ્યાર્થીઓ પડાપડી કરતાં હોય છે. અને આ માટે ભારે ભરખમ ફી પણ ભરતાં હોય છે. તેવામાં ગુજરાતનાં વિદ્યાર્થીઓ માટે એક સારા સમાચાર છે. ગુજરાતના મુખ્યમંત્રી વિજય રૂપાણીએ વિધાનસભામાં જાહેરાત કરી છે કે રાજ્યમાં કોટા જેવા ૪ કોચિંગ સેન્ટર બનશે.\nગુજરાતના મુખ્યમંત્રી વિજય રૂપાણીએ વિધાનસભા ગૃહમાં જાહેરાત કરી કે ગુજરાતમાં ચાર કોચિંગ સેન્ટર બનાવવામાં આવશે. અને નીટ અને જેઈઈ પરીક્ષા માટે વિદ્યાર્થીઓને કોચિંગ આપવામાં આવશે. અને આ કોચિંગ સેન્ટરમાં જે વિદ્યાર્થીઓને જવું હશે તે વિદ્યાર્થીઓને કોટા સ્ટાઈલથી કોચિંગ આપવામાં આવશે. રાજ્યના ચાર મેગા સિટી અમદાવાદ, વડોદરા, સુરત અને રાજકોટમાં આ કોચિંગ સેન્ટર બનશે.\nઆ ઉપરાંત સીએમ રૂપાણીએ જણાવ્યું હતું કે, કોચિંગ માટે જરૂરિયાતમંદ વિદ્યાર્થીઓને પ્રથમ પ્રાયોરિટી અપાશે. જેના માટે બજેટમાં જાેગવાઈ કરવામાં આવી છે. અને ગરીબ વિદ્યાર્થીઓને પ્રાથમિકતા આપવામાં આવશે. વિદ્યાર્થીને જેઇઇ, નીટની પરીક્ષાના આધારે આઈઆઈએમ આઆઈટીમા પ્રવેશ મળે છે. તેથી રાજ્ય સરકાર ખાસ યોજના બનાવી રહી છે.\nતાપીમાં નિયમોની ઐસી-તૈસીઃ લગ્ન સમારંભમાં મોટી સંખ્યામાં લોકો ભેગ થયા\nસુરતમાં ૧ દિવસમાં ૩ અકસ્માત, એકનું મોત, સૂતેલાં લોકો પર બસ ચઢી\nરમત-ગમત ક્ષેત્રે ઉંચી ઉડાન ભરવા ઉકજજ બેટરી ટેસ્ટ યોજાઇ : ડીએલએસએસની પ્રવેશ પ્રક્રિયા માટે જિલ્લા કક્ષાની બેટરી ટેસ્ટ સ્પર્ધામાં ખેલાડીઓ ઉત્સાહભેર જોડાયા\nમોટી રાહતઃ લાંબા સમય બાદ સુરત સહિત દ.ગુજરાત અને સૌરાષ્ટ્રમાં મેઘરાજાની એન્ટ્રી


૩૬ શહેરોમાં આજથી રાત્રિ કર્યૂ ૯થી સવારના ૬ રહેશે: મુખ્યમંત્રી | Avadhtimes\nHome ગુજરાત ૩૬ શહેરોમાં આજથી રાત્રિ કર્યૂ ૯થી સવારના ૬ રહેશે: મુખ્યમંત્રી\nકોરોના કેસોમાં ઘટાડો નોંધાતા સરકારે રાહત આપી\nગુજરાતમાં રાત્રિ કરયૂને લઈને આજે એક મહત્વપૂર્ણ સમાચાર મળી રહૃાા છે. રાજ્યના મુખ્યમંત્રી વિજય રૂપાણી દ્વારા હાલ તેની જાહેરાત કરવામાં આવી છે. ગુજરાતના ૩૬ શહેરોમાં રાત્રે ૯ વાગ્યાથી સવારે ૬ વાગ્યા સુધી રાત્રિ કર્યૂ રહેશે. આ સાથે જ આવતીકાલથી રાત્રે ૮ના બદલે ૯ વાગ્યાથી રાત્રિ કર્યૂ લાગૂ થશે.\nરાજ્યમાં કોરોના કેસ ઘટતા ૩૬ શહેરોમાં લગાવવામાં આવેલ રાત્રે ૮થી સવારે ૬ વાગ્યા સુધી રાત્રિ કર્યૂમાં ઘટાડો કરવામાં આવ્યો છે. ૩૬ શહેરોમાં રાત્રિ કર્યૂનો સમય રાત્રે ૯ વાગ્યાથી સવારે ૬ વાગ્યા સુધી કરવામાં આવ્યો છે. લોકોને કર્યૂમાં એક કલાકની રાહત આપવામાં આવી છે. રાજ્યના ૩૬ શહેરોમાં રાત્રે ૯થી સવારે ૬ વાગ્યા સુધી કર્યૂનો અમલ થશે. આવતીકાલથી નવા નિયમો અમલી બનશે.\nઅત્રે નોંધનીય છે કે, ગુજરાતમાં ૮ મહાનગર અને ૩૬ શહેરમાં રાત્રિ કર્યૂ ચાલી રહૃાો છે, જેની મુદત આજે પૂર્ણ થતાં રૂપાણી સરકાર દ્વારા એક નિર્ણય લેવામાં આવ્યો છે. કોરોનાના કેસ છેલ્લા કેટલાક દિૃવસોથી સતત ઘટાડો થતા કર્યૂનો સમયમાં એક કલાકનો ઘટાડો કરીને રાત્રે ૯ વાગ્યાથી સવારે ૬ વાગ્યા સુધી કર્યો છે. હજુ પણ સરકાર કોઈ ચાન્સ લેવા માંગતી નથી. જેથી એક કલાકનો સમય ઘટાડ્યો છે.\nઅત્રે નોંધનીય છે કે આજે મુખ્યમંત્રી વિજય રૂપાણીની અધ્યક્ષતાએ કેબિનેટ બેઠક મળી છે. જેમાં વાવાઝોડાથી ખેતીમાં નુકસાની માટે ખેડૂતો માટે વળતર, રાત્રિ કરયૂ જેવા મુદ્દાઓની ચર્ચા થઈ છે, જેમાં આ નિર્ણય લેવાયો છે. આજે સવારે ૧૦.૩૦ કલાકે કેબિનેટ બેઠક મળી હતી. જેમાં વાવાઝૉડા બાદ કૃષિ અને બાગાયતી પાકોમા થયેલ નુકશાનનીના વળતર સંદર્ભે ચર્ચા કરીને જાહેરાત કરવામાં આવી છે.\nવાવાઝૉડાનાં કારણે થયેલ કૃષિ નુકશાનીનો રિપોર્ટ કેબિનેટ બેઠકમાં રજુ કરવામાં આવ્યો હતો. સાથે જ રાજ્યમાં કોરોના સંક્રમણનાં ઘટતા કેસો અને રાજ્યમાં ચાલી રહેલા વેક્સીનેશન પ્રોગ્રામને વધુ વેગવાન બનાવવા સંદર્ભે પણ ચર્ચા થઈ હતી.\nદરમિયાન રાજ્યમાં દુકાનો, વેપાર-ધંધા ખોલવાનો સમય હાલના સવારના ૯થી બપોરના ૩ વાગ્યાનો છે જેને લંબાવીને સવારના ૯થી સાંજના ૬ સુધી કરવા માટે ગુજરાત ચેમ્બર ઓફ કોમર્સ એન્ડ ઈન્ડસ્ટ્રીઝે રાજ્ય સરકારને રજૂઆત કરી છે. જો કે આ મુદ્દે રાજ્ય સરકાર તરફથી હજુ કોઈ સ્પષ્ટતા કરવામાં આવી નથી.


Amazon ઓફર, નોકરી છોડવા પર3મહિનાનો પગાર અને 7,00,000 રૂપિયા મફત | Amazon is incentivizing its own employees to quit their job and start their own - Gujarati Oneindia\n6 hrs ago જો બિડેન અને કમલા હૈરિસ કાલે શપથ લેશે, જાણો આખું શેડ્યૂઅલ\n9 hrs ago SBIએ POની પ્રાથમિક પરીક્ષાનું પરિણામ જાહેર કર્યું, જુઓ રિઝલ્ટ\n9 hrs ago આ નવું ભારત છે, ઘરમાં ઘૂસીને મારે છે, સહેવાગે કર્યું જબરદસ્ત ટ્વીટ\n10 hrs ago IND vs AUS: ઋષભ પંત, અજિંક્ય રહાણે, ચેતેશ્વર પૂજારા, મોહમ્મ્દ સિરાઝ, શાર્દુલ ઠાકુર-વૉશિંગ્ટન સુંદરે ગાબામાં ક્રિકેટનો નવો ઇતિહાસ રચ્યો\n| Updated: Wednesday, May 15, 2019, 17:24 [IST]\nખાનગી ક્ષેત્રમાં કામ કરતી કંપનીઓ કર્મચારીઓને તેમના વ્યવસાયમાં વધારો કરવા માટે કર્મચારીઓની નિયુક્તિ કરે છે, પરંતુ બીજી બાજુ વિશ્વની સૌથી મોટી ઇકોમર્સ કંપની એમેઝોન તેમના કર્મચારીઓને નોકરી છોડવા પર ફ્રી પગાર સાથે-સાથે બિઝનેસ માટે રકમ પણ ઓફર કરી રહી છે.\nએમેઝોન આપી રહ્યું છે બેસ્ટ ઓફર\nએમેઝોન તેના કર્મચારીઓને નોકરી છોડીને તેમની સાથે બિઝનેસ કરવાની ઓફર આપી રહી છે. કંપની તેના કર્મચારીઓને નોકરી છોડીને બિઝનેસ શરૂ કરવાની ઓફર આપી રહી છે. કંપનીએ કર્મચારીઓને કહ્યું છે કે તેઓ અહીંથી નોકરી છોડી તેમની સાથે ડિલિવરીનો બિઝનેસ શરૂ કરે.\n7 લાખ રૂપિયાની ઓફર\nએમેઝોન કંપની ન માત્ર તેમના કર્મચારીઓને નોકરી છોડી બિઝનેસ કરવા માટે પ્રોત્સાહન કરી રહી છે પરંતુ તેમના કર્મચારીઓને નવા વ્યવસાયને પ્રારંભ કરવા માટે ભંડોળ પૂરું પાડ્યું છે. કર્મચારીઓને તેમની પોતાની કંપની ખોલવા અને વ્યવસાય શરૂ કરવા માટે એમેઝોન7લાખ રૂપિયા પણ આપશે. આ ઉપરાંત, તે કર્મચારીઓને વ્યવસાય શરૂ કરવાના3મહિના સુધી પગાર પણ આપશે.\nપ્રોડક્ટ ડિલીવરીનું કામ\nએમેઝોને પ્રોડક્ટ ડિલીવરીના કામને ઝડપી બનાવવા આ સ્કીમ શરૂ કરી છે. ડિમાન્ડ વધુ હોવાના કારણે, એમેઝોનના પ્રાઈમ મેમ્બર્સને ઓર્ડર મેળવવા માટે બે થી ત્રણ દિવસનો સમય લાગી જાય છે. કંપની શક્ય તેટલા ટૂંકા સમયમાં આ કરવા માંગે છે. તેથી જ કંપની તેના કર્મચારીઓને નોકરી છોડી બિઝનેસની ઓફર આપી રહી છે. બિઝનેસ શરૂ કરવામાં પણ તેમની મદદ કરી રહી છે. અત્યાર સુધી એમેઝોન કુરિયર કંપનીની મદદથી તેના પ્રોડક્ટની ડિલીવરી કરતી હતી, પરંતુ હવે કંપની તેના પર પણ પોતાનું નિયંત્રણ ઈચ્છે છે. આ કારણે, કંપની આ સ્કીમ લઈને આવી છે. જોકે આ કોઈ પહેલી તક નથી, જયારે કંપનીએ આ સ્કીમ કાઢી છે. આ પહેલાં, કંપનીએ બિઝનેસ શરૂ કરવા માટે સેનાના નિવૃત્ત કર્મચારીઓને7લાખ રૂપિયા આપવાની ઓફર કરી હતી.\nAmazonના માલિકથી છૂટાછેડા લઈને મેકેંજી બની વિશ્વની સૌથી અમીર મહિલા\nઆરએસએસ એમેઝોન પર વેચશે ગૌમૂત્રથી બનેલા સાબુ, ટૂથપેસ્ટ, 220 માં મોદી કૂર્તો\namazon job omg business idea એમેઝોન\nAmazon is incentivizing its own employees to quit their job and start their own


બાસુંદી - ગુજરાતની સ્વાદિષ્ટ મીઠાઈ બનાવાની રીત - GUJJU MARKET\nby Brijal Kansara · Published April 18, 2021 · Updated April 20, 2021\nમહારાષ્ટ્ર, ગુજરાત, આંધ્રપ્રદેશ, તેલંગાણા, તામિલનાડુ અને કર્ણાટકમાં બધે જ બાસુંદી ખવાય છે. આ એક ભારતીય મીઠાઈ છે. જે બધાને ખુબ ભાવે છે .\nબાસુંદી શુ છે?\nબાસુંદી ગળ્યું જાડું દૂધ છે, તેમાં સુકા મેવા ના ઉમેરા સાથે ઇલાયચી અને જાયફળનો સ્વાદ આપવામાં આવે છે. આ દૂધ આધારિત સ્વાદિષ્ટ મીઠાઈ ભારતના પશ્ચિમ ભાગમાં, ખાસ કરીને મહારાષ્ટ્ર અને ગુજરાત રાજ્યોમાં લોકપ્રિય મીઠાઈ છે.\nઆ ઉપરાંત તેને કોઈ લગ્નો અથવા પ્રસંગોપાત આને ભોજન માં રાખવામાં આવે છે. અને લોકો આને ખુબ માજા થી ખાય છે.\nગળ્યું કન્ડેન્સ્ડ દૂધ આ રેસિપી ને સરળ બનાવે છે અને તમારે દૂધને થોડી મિનિટો માટે ગરમ કરવું પડે છે. નવરાત્રી, દશેરા અથવા દિવાળી જેવા પ્રસંગો માટે એટલું સારું છે કે જ્યારે તમે તમારા પરિવાર સાથે વધુ સમય અને રસોડામાં ઓછો સમય પસાર કરવા માંગતા હોવ. તમે ગળ્યા કન્ડેન્સ્ડ દૂધ સાથે આ રેસીપી ફટાફટ બનાવી શકો છો.\nબાસુંદી કેવી રીતે બનાવવી (રીત ):\n1. જાડા-તળિયા વાળું શાક વઘારવાનું તપેલું અથવા કડાઈમાં દૂધ (4 થી5કપ સંપૂર્ણ ચરબી વાળું દૂધ અથવા 1 થી 1.25 લિટર ચરબી વાળું દૂધ) ઉમેરો.\n2. પછી 400 ગ્રામ ગળ્યું કન્ડેન્સ્ડ દૂધ ઉમેરો. દૂધની માત્રા કન્ડેન્સ્ડ દૂધની મીઠાશ પર આધારિત છે. તેથી કન્ડેન્સ્ડ દૂધના એક ટીન માટે, તમે4થી5કપ દૂધ અથવા વધુ ઉમેરી શકો છો. તમારા સ્વાદ પ્રમાણે દૂધનો જથ્થો ઉમેરો. આ મિશ્રણનો સ્વાદ ચાખી જુઓ અને જો જરૂર લાગે તો ખાંડ ઉમેરો અને જો ઓછું ગળ્યું હોય તો વધુ કન્ડેન્સ્ડ દૂધ ઉમેરો. આ દરમિયાન મિશ્રણની જાડાઈનું પણ ધ્યાન રાખો.\n3. આ મિશ્રણને હલવો અને સારી રીતે ભેળવી દો. આ મિશ્રણને સ્ટોવટોપ પર ધીમી આંચ પર રાખો.\n4.આ મિશ્રણને નીચાથી મધ્યમ જ્યોત પર લાવો. સમયાંતરે હલાવતા રહો જેથી મિશ્રણ તળિયેથી બ્રાઉન ના થઇ જાય.\n5 . બાસુંદીનું મિશ્રણ ઘટ્ટ થવા લાગશે. વારંવાર હલાવતા રહો.\n6. આજુ બાજુ લાગેલ દૂધ ને બરાબર હલાવો અને નીચે ચોંટવા ના દો. એકંદરે રસોઈ ઓછી આંચ પર લગભગ 20 થી 25 મિનિટ લે છે.\n7. ત્યારબાદ જાયફળ પાવડર ચપટી ઉમેરો.\n8. સુકા માવા (૧૨ સમારેલા કાજુ, 12 પિસ્તા અને 12 બદામ), ઇલાયચી પાવડર અને કેશરના થોડા સેર ઉમેરો.\n9. એક મિનિટ માટે હલાવો.\n10. બાસુંદીને કેટલાક કેસરની સેરથી સજાઈને ગરમ અથવા ઠંડી સર્વ કરો.\nઆ બાસુંદી ૫ થી ૬ લોકો ખાઈ શકે છે. આને તમે ફ્રિજમાં સંગ્રહ કરીને પણ રાખી શકો છો.\nNext story AAMRAS RECIPE- ઉનાળામાં કેરીના રસની મજા માણો\nPrevious story ઘરે જ ફટાફટ બનાવો શ્રીખંડ સૌથી સરળ રીતે – Gujarati Farsan


કથા-સપ્તાહ - ઘૃણા (જનક-જનની : 5)\nYou are here :HOME >> Features >> Katha Saptah >> કથા-સપ્તાહ - ઘૃણા (જનક-જનની : 5)\n‘આ વાંચો...’ મહિના પછી નીમા અમૂલખભાઈને ડાયરી ધરે છે.\nપીળા પડી ગયેલા કાગળ પર લખાયેલી ડાયરીનાં થોડાં પાનાંથી જ અમૂલખ હરખાઈ ગયા.\n‘એક્સલન્ટ જૉબ...’ બે પાનાં વાંચતાં જ તેમણે કહ્યું. નીમાએ રાતોનો ઉજાગરો સાર્થક થતો અનુભવ્યો. હવે?\n‘તારી વ્યસ્તતા હવે સમજાણી.’\nઅમૂલખભાઈને ડાયરી દઈ ઘરે આવીને નીમાએ પિતા સમક્ષ પ્રીત કબૂલી લીધી. વચમાં અતુલ્ય બે-એક વાર ઘરે આવી ગયેલો. અરવિંદભાઈને આમ પણ છોકરો ગમી ગયેલો. તેની ગાથા અત્યારે જાણી... નીમા ઊંધું ઘાલીને શું લખતી રહેતી એ હવે સમજાયું! દીકરીની પસંદમાં શ્રદ્ધા હોય જ અને તેના પ્રયત્નને પોંખવાનો જ હોય.\n‘નીમા, મને ચીમટી ભર. હું સપનું તો નથી જોતોને!’\nઅતુલ્યનું હૈયું ઊમડઘૂમડ થાય છે. નીમાના પિતા સગપણ મંજૂર રાખે, આવતા મહિને ધામધૂમથી લગ્ન લેવાનું કહે એના જેવી ખુશકિસ્મતી બીજી શું હોય? આજે ગુરુકુળ આવેલી નીમા રિશ્તાની વધાઈ આપે છે! ઓહ, આજે મા હોત તો?\n‘મા તો નથી અતુલ્ય...’ નીમાએ પાકું કર્યું, ‘પણ પિતા પ્રત્યેની ઘૃણામાંથી મુક્ત થવાનું તમે વચન આપ્યું છે એ યાદ છેને?’\n‘હં...’ અતુલ્ય કડવું હસ્યો, ‘તે માણસને જીવલેણ બીમા૨ી છે છતાં જીવ્યે જાય છે એ કેવું!’\n‘બની શકે કે કોઈ અધૂરી અબળખા તેમને જિવાડતી હોય...’\nઅતુલ્ય વિચારમાં પડ્યો. અમૂલખની આખરી ઇચ્છા મારા સ્નેહની, સંસર્ગની છે... એ જ તેની જીવાડોર બની હશે?\n-અને તેની આંખો ચમકી. ગુરુકુળના કમ્પાઉન્ડમાં સરકારી ગાડી પ્રવેશી રહી હતી... વળી અમૂલખ ટપક્યો! આ શુભ ઘડીમાં જ તેણે આવવાનું થયું? મારે નથી મળવું - આજે તો નહીં જ!\n‘તેમને ટાળવાનો શું અર્થ છે અતુલ્ય?’ અમૂલખને પ્રથમ વાર જોવા-મળવાની ઉત્કંઠા હોય એમ નીમાએ સમજાવટ આદરી, ‘બલ્કે તમારી ખુશી જતાવીને તમે તેમને જલાવી શકો.’\nઆ તર્ક અતુલ્યને ગમ્યો. તો-તો તું પણ મારી સાથે જ રહેજે નીમા!\nનીમાએ ફિંગર ક્રૉસ કરી : નાટકનો છેલ્લો અંક હેમખેમ પાર પડજો!\nથાક્યા હોય એમ અમૂલખભાઈ દીકરાની કૅબિનની ખુરસી પર ગોઠવાયા. અતુલ્યને તો તેમની તબિયતમાં સુધારો જેવો જણાયો. કયા બળતણે દીવો ઝગમગે છે એનો અંદાજ પણ કેમ આવે અતુલ્યને! છતાં જીભ પર તો કટુતા જ રહી, ‘ક્યૂં ઠાકુર! અભી તક ઝિંદા હો.’\nકેવી ક્રૂરતા. નીમા સહેમી ગઈ, પણ ટેવાયેલા અમૂલખભાઈ ધીટની જેમ સ્વસ્થ રહ્યા.\n‘તું અગ્નિસંસ્કાર કરવા તૈયાર ન થાય ત્યાં સુધી હું મરવાનો નથી. ખેર, મારા હેલ્થ-બુલેટિનમાં તને રસ નહીં હોય. તને રસ પડે એવી એક ભેટ લાવ્યો છું.’\nહવે અતુલ્યનું ધ્યાન તેમણે થામી રાખેલા પૅકેટ પર ગયું. અમૂલખ આજે જ ગિફ્ટ લાવે એ પણ કેવું!\n‘આમાં તા૨ી મા છે. ’\nમા! અતુલ્ય ઊભો થઈ ગયો.\n‘તેની આ આખરી નિશાની છે, જતનથી જાળવજે.’ અમૂલખભાઈએ નીમા તરફ નજર ટેકવી, ‘ગુરુકુળમાં નવી ભરતી?’\n‘નહીં, હું અતુલ્યની વાગ્દત્તા.’\n‘ઓ...હ!’ પહેલી વાર જાણતા-મળતા હોવાનો સફળ અભિનય દાખવીને અમૂલખે ઉમેર્યું, ‘તો-તો તું અતુલ્યની સાથે રહેજે. માને જાણ્યા પછી તેને તારી હૂંફની જરૂર પડશે.’\nકહી તરત ઊભાને થઈ રુખસદ લીધી, ‘બાકી તારે રડવું હોય અતુલ્ય તો તારા બાપનો ખભો હજી સાબૂત છે.’\nઅમૂલખની ગિફ્ટ, તેમની એક્ઝિટ લાઇન અતુલ્યને અકળાવતી હતી. તેમના નીકળતાં જ તેણે પૅકેટ ખોલ્યું.\nવૉટ ઇઝ ધીસ? પીળા કાગળવાળી પુરાણી ડાયરી નીકળતાં અતુલ્ય બઘવાયો - માની રોજનીશી!\n‘આઇ નેવર ન્યુ કે મારી મા ડાયરી પણ લખતી.’\nનીમાએ હળવો ધક્કો અનુભવ્યો. સ્મિત ઊપજાવ્યું, ‘પોતે ડાયરી લખે છે એવું કોઈ કહેતું હશે! મા કોઈના દેખતા ઓછા લખતા હોય?’ તેણે અતુલ્યનો ખભો દબાવ્યો, ‘આટલું પિષ્ટપેષણ કરવાને બદલે હવે વાંચી તો જુઓ, માએ તમારા માટે હેતની હેલી જ વરસાવી હશે!’\nઅતુલ્યના વદન પર ભક્તિભાવ પથરાયો. ડાયરીને માથે અડાડીને તેણે પાનું ખોલ્યું. નીમા પડખે ગોઠવાઈ.\nઆમ તો મને લખવાની ટેવ નથી... પણ ઇન્કમ-ટૅક્સ ઑફિસરને પરણીને મારી જિંદગી બદલાઈ જવાની એનો હિસાબ રાખવા લખવું પડે છે.\nઅમૂલખને પરણતી વેળા સમજ નહોતી કે તેઓ કુબેરના ભંડાર સમા નીકળવાના છે! તે રહ્યા આદર્શવાદી. લાંચ લે નહીં એટલે લોકો ઘરે, મંદિરે મને આંતરે\nછે - બોલો! એક જણ તો આજે ચંદનહાર આપી ગયો! અહાહા... શું સુંદર હાર છે. જતો કેમ કરાય? બદલામાં અમૂલખે તેનાં કાગળિયાં પાસ કરવાનાં રહેશે તો કરી દેશે - આપણે ત્યાં ક્યાં એની નવાઈ છે! અમૂલખ સાંજે આવે એટલે વાત...\nડાયરીના પ્રથમ પાનાનો પ્રથમ ફકરો વાંચતાં જ અતુલ્ય કાળઝાળ બન્યો. નૉન્સેન્સ. મારી મા આવું કરે? અસંભવ! જરૂર મારા બાપનું આ કાવતરું છે. આ ડાયરી ઉપજાવેલી છે...\n‘ડાયરીની હાલત પરથી એવું લાગતું તો નથી.’ નીમા ફૂંકી-ફૂંકીને આગળ વધી, ‘તમારી પાસે માના કોઈ પત્રો કે લખાણ છે? તો હૅન્ડરાઇટિંગ સરખાવી શકાય.’\nઅતુલ્યએ વિવશતા અનુભવી : એવું તો કંઈ ક્યાંથી હોય? મા ફોન કરતી. પત્ર કદી લખ્યો નહોતો...\n‘તો પછી બીજો માર્ગ છે...’ નીમાએ ડાયરીનાં કાગળિયાં ફેરવ્યા, ‘જુઓ, ઘણા ઠેકાણે તેમણે જે-તે પાર્ટીનાં નામ, ઠામઠેકાણાં પણ નોંધ્યાં છે. ત્યાંથી વેરિફાય કરી શકાય.’\nવેરિફિકેશન. માના ભ્રષ્ટાચારનું વેરિફિકેશન! અતુલ્ય ગૂંગળાયો.\n‘આમ હાર્યે નહીં ચાલે અતુલ્ય. ડાયરી વાંચીએ તો ખરા...’ નીમા એમ ઓછી છોડે!\nડાયરીનું પાનેપાનું અતુલ્યને વીંછીના હજાર દંશ દેતું રહ્યું. આમાં ક્યાંય એ મા નહોતી જેને પોતે જાણતો હતો, પૂજતો હતો... અહીં હતી એક મૂલ્યહીન નારી, જેને ૫તિના આદર્શો સાથે નિસબત નહોતી, દીકરો જેને માટે ફક્ત એક પ્યાદું હતો... પ્રબળ ધનલાલસા ધરાવતી એ સ્ત્રી આત્મહત્યાનું ત્રાગું પણ કરી શકતી. ઓહ, તે મારી મા હતી?\nમાની વાત્સલ્યમૂર્તિ જાણે ખોફનાફ ચહેરામાં પરિવર્તતી થતી હતી. અતુલ્યથી એ જોવાય એમ નહોતું, ખમાય એમ નહોતું. જેને અમૃત માનીને પોતે આચમન કરતો રહ્યો એ તો વિષ નીકળ્યું. શરમ થતી હતી. જાત પ્રત્યે ઘૃણા થતી હતી. માએ મને ભુલાવામાં નાખ્યો? તેના ગયાનાં વરસો સુધી હું તેને પૂજતો રહ્યો જે પૂજાને લાયક નહોતી ને તેને ધિક્કારતો રહ્યો જે...\nઅતુલ્યના વિચાર થંભી ગયા. દિમાગમાં શૂન્યતા છવાઈ.\n‘અરે, આમાં એક પત્ર પણ છે.’ ચોકસાઈથી અતુલ્યની પ્રતિક્રિયા નિહાળતી નીમા ડગલું આગળ વધી. ‘કવર પર લખ્યું છે - ડાયરી વાંચ્યા પછી આ વાંચજે -અમૂલખ.’\nઅતુલ્યમાં કોઈ સળવળાટ નહીં.\nનીમાએ મોટેથી પત્ર વાંચવો શરૂ કર્યો. સંબોધને અતુલ્યની પાંપણ જરાતરા ફરકી.\nતારું હૈયું ભાંગ્યું હશે, જાણું છું. એ જ ડરથી કદી તને ડાયરી દઈ ન શકાઈ... હા, મેં પોતે ઘણી કોશિશ કરી હતી, પણ તારે ક્યાં કશું કાને ધરવું હતું! ના, તારી માની બૂરાઈ કરીને તને વધુ નહીં દૂભવું, પણ તેની રોજનીશીની હકીકતોને સાચી માનજે. માનું મૃત્યુ તારા માટે સંદિગ્ધ રહ્યું છે. રૂપિયા માટે થઈને મને આપઘાતના દાવથી ચલિત કરવાના આયોજન સુધીનું તો તેં ડાયરીમાં વાંચ્યું. પછી જે થયું એ લખવા બિચારી જીવતી ન રહી, એ તું હવે જાણ...\nનીમા વાંચતી રહી. વંદાનો અકસ્માત આપઘાત, ત્યાર બાદ અમૂલખે વેઠેલી વેદનાનો ચિતાર વાંચતાં સાચે જ કંઠ રૂંધાયો.\nકદાચ હવે તને વૃંદાથી દૂર કરવા નિર્ણયની મહત્તા સમજાશે. હા, ગુરુકુળમાં જે બન્યું એની મને કલ્પના નહોતી. એટલા પૂરતો હું તારો ગુનેગાર ખરો. આની સજા દેવા તું આજે પણ મુક્ત. બાકી એવું કોઈ દુ:ખ તને મળે એવી મારી ઇચ્છા, અબળખા હોય જ નહીં એટલું ચોક્કસ માનજે.\nવૃંદાના મૃગજળને તેં વજૂદ માન્યું. હું એ વિષઘૂંટ પીને દીકરાના હેત માટે તરસતો રહ્યો. હવે આયખાની મૂડી નથી. ડૉક્ટરે કહેલા છ માસમાંથી સવા માસ તો વીત્યો. ઘણા મનોમંથનને અંતે તને ડાયરી સોંપું છું. આને મારું વેર ન સમજતાં જતા પહેલાં તારી આંખ ખોલવાની ચેષ્ટા માનજે... મને તારું પ્રાયિત્ત નહીં, વહાલ ખપે છે માત્ર એટલું યાદ રાખજે. બાકી મારી આંખો તો છેલ્લા fવાસ સુધી તારા આગમનના રસ્તે પથરાયેલી રહેવાની...\nલિ. વિરહથી વ્યાકુળતારો પિતા અમૂલખ!\n- શબ્દે-શબ્દે અતુલ્યની આંખોમાંથી જલધારા વહી રહી. અંતે બોલી ઊઠ્યો : પ...પપ્પા!\nનીમાએ તેને આગોશ આપ્યો, ‘વહાવી દો તમારી પીડા અતુલ્ય. મા માટેની ભ્રમણાની, પિતાને તરછોડવાની.’\nતે છૂટા મોંએ રડી પડ્યો. નીમાએ પાંપણ લૂછી.\n‘મને પપ્પા પાસે લઈ જા નીમા... આખું જીવન ભ્રમમાં વિતાવ્યું, હવે એક પળ તેમને અન્યાય નથી કરવો.’\nહૉલના સોફે ગોઠવાયેલા અમૂલખ સતત ઓમકારનો જાપ કરે છે. દીકરાને ત્યાંથી આવ્યા પછી બીજે ક્યાંય ચિત્ત ચોંટે એમ નથી. જીવનની આખરી પરીક્ષા દેવાઈ ગઈ પ્રભુ, એનું પરિણામ તારા હાથમાં! નીમાએ અક્ષર બદલીને લખેલી ડાયરી બેશક બનાવટી છે; પણ અંદરનું લખાણ તો સત્ય છે, એ સત્યનો સાદ રૂંધાય નહીં.\nઆ એક સાદ, દોડીને બાથમાં ભરાતા અતુલ્યનો સ્પર્શ.... અમૂલખભાઈને લાગ્યું પોતાને જીવતેજીવ મોક્ષ મળી ગયો!\nદૂર ઊભી નીમાને તેમણે અશ્રુના અભિષેકથી લાખ-લાખ આશિષ આપ્યા.\nદીકરો બાપને ભેટ્યો, રડ્યો એમાં ઘૃણા, ધિક્કાર વહી નીકળ્યાં. અહીં વૃંદા ક્યાંય નહોતી, અતુલ્યના અંતરમાં પણ નહીં!\nઅને ત્રણ મહિના પછી અમૂલખભાઈએ દેહ મૂક્યો ત્યારે હૃદયમાં કોઈ ફરિયાદ, કોઈ વસવસો નહોતો. સરકારી નોકરી છોડીને નવું ઘર લીધું, દીકરાને પરણાવ્યો. દીકરા-વહુ જોડે હરિદ્વારની જાત્રા કરી. અતુલ્ય તેમને પળભર રેઢા ન મૂકતો. અત્યંત સંતૃપ્તિ સાથે તેમણે પ્રાણ ત્યાગ્યા. અદૃશ્યમાં મળી જતી જીવનજ્યોતને અતુલ્ય-નીમા નતમસ્તક થઈ રહ્યાં.\n- અને ગંગાના ખળખળ પ્રવાહમાં અતુલ્યએ પિતાનાં અસ્થિ વિસર્જિત કર્યાં. નીમાએ ‘વૃંદાની ડાયરી’ પણ વહાવી. હવે એની જરૂર નહોતી. રોજનીશી કોણે લખ્યા બાબતનું સત્ય ક્યારેય ઉજાગર થવાનું નહીં. શી જરૂર?\nવહેતાં અસ્થિને નમન કરતા પુત્રના અણુએ અણુમાં પિતાના મોક્ષની પ્રાર્થના છે. એનાથી વિશેષ અંજલિ શું હોય?\nઆંખ મીંચીને પરમ તૃપ્તિ સાથે નીમાએ પણ નમન કર્યા ને સવર્ત્રી ઓમનાદ પ્રસરી રહ્યો.


WELCOME 2019 : ગામડાંથી માંડી પાર્ટી પ્લોટોમાં સેલિબ્રેશન\nગુરુવાર, જાન્યુઆરી 17 2019, 15:01 Hrs(IST)\nનવગુજરાત સમય | Publish Date: Jan 1 2019 4:24PM\n- રાત્રે 10 પછી ચાલતી પાર્ટીઓને બંધ કરાવવા પોલીસ દોડતી રહી\n- નવા વર્ષને આવકારવા માટે ગાંધીનગરમાં થર્ટી ફર્સ્ટની ધામધૂમથી ઉજવણી થઈ હતી. નવા વર્ષને આવકારવા માટે યુવધન સેક્ટરોના આંતરિક રસ્તાઓ પર ઉતરી આવ્યું હતું. ગામડાંની ગલીઓ, શહેરના સર્કલો અને પાર્ટી પ્લોટોમાં નવા વર્ષની ઉજવણીનો ઉત્સાહ છલકાતો હતો.\nરાત્રે બાર વાગતાંની સાથે જ યુવાનોએ આતશબાજી અને ફટાકડા ફોડીને નવા વર્ષને વધાવ્યું હતું. યુવાનોએ એક બીજાને નવા વર્ષની શુભેચ્છાઓ પાઠવી હતી. જ્યારે કેક અને ચોકલેટ ખવડાવી મોઢું મીઠું કરાવ્યું હતું. માત્ર યુવાનો જ નહિ વડીલો અને બાળકો પણ પોતાના પરિવારના સભ્યો સાથે રાત્રે રોડ ઉપર ટહેલવા નિકળ્યા હતા. થર્ટી ફર્સ્ટની ઉવજણીમાં કોઇ દારૂડિયા તત્વો યુવા-યુવતીઓ અને પરિવારજનોના રંગમાં ભંગ ન પાડે તેના માટે પોલીસને ખડેપગે તહેનાત રખાઇ હતી. ગાંધીનગર શહેર અને જિલ્લામાં આવેલા ફાર્મ હાઉસ ઉપર ફેમીલી પાર્ટીઓના આયોજન કરવામાં આવ્યા હતા. પાર્ટી પ્લોટોમાં ડીજેના તાલ પર ડાન્સ પાર્ટીમાં યુવક અને યુવતીઓ ઝુમી ઊઠ્યા હતાં. રાત્રે ૧૦ પછી ડીજે પાર્ટી બંધ કરાવવા માટે પોલીસ સતત દોડતી રહી હતી.\nરિસોર્ટમાં મ્યુઝિકલ નાઇટની ઝાકઝમાળ\nગાંધીનગરના યુવાધન દ્વારા વિવિધ રીસોર્ટમાં મ્યુઝીકલ નાઇટના આયોજન કરાયા હતા. તેના પાસ મેનેજ કરીને નિશ્ચિત ડ્રેસ કોડમાં પહોંચી જઇ કાનફાડી નાંખે તેવા મ્યુઝીકમાં આનંદના ઉન્માદ સાથે ઠુમકા માર્યા હતા. યુવાનો જાણે કે સંગીતમાં તરબતર થઇને ડાન્સ કરતા હતા. રોડ પર પણ યુવક યુવતીઓ બુલૂન લઇને નવા વર્ષની વધામણી માટે ફરતા હતા. બાળકો પણ રંગબેરંગી કેપ અને રમકડા તથા રેડ એન્ડ વ્હાઇટ બલુન હાથમાં લઇને પરિવાર સાથે એન્જોય કરતા નજરે પડતા હતા.\nમલ્ટીપ્લેક્સ અને હોટલ, રેસ્ટોરાં હાઉસફુલ\nથર્ટી ફર્સ્ટની સાંજ પડતાંના સાથે સરકારી બાબુઓ પરિવાર સાથે શહેરમાં ફરવા નિકળી પડયા હતા. સાંજે શહેરના તમામ પાર્કસ અને મુખ્યબજારોમાં ખાસ્સી ભીડ જોવા મળતી હતી. લોકોએ સાંજે પાર્ક કે બગીચામાં ફરીને રાત્રે થિયેટરમાં પિકચર જોવાના પ્લાન ઘડ્યા હોવાથી ગાંધીનગરના તમામ થયેટરો, મલ્ટીપ્લેક્સ અને હોટલ રેસ્ટોરાં સાંજે હાઉસફુલ થઇ ગયા હતા. લેટ નાઇટ શો જોઇને રાત્રે નવા વર્ષની ઉજવણી કરીને જ લોકો ઘરે પહોંચ્યા હતા.\nઠેર-ઠેર રંગબેરંગી બલૂનનું આકર્ષણ\nપાટનગરના માર્ગો પર હિલ્લોળે ચઢેલા યોવાનો રાત્રે બાર વાગતાની સાથે જ ૨૦૧૮ને બાયબાય કરી ફટાકડા ફોડ્યા હતાં અને રંગબેરંગી આતશબાજી કરી નવા વર્ષને વધાવ્યું હતું. તેમજ યુવા વર્ગે વોટ્સ એપ પર મેસેજ કરી નવા વર્ષની શુભકામના પાઠવી હતી. ગાંધીનગરમાં ઠેર-ઠેર રંગબેરંગી બલૂન વેચાતા હતા. મુખ્ય માર્ગો પર રંગબેરંગી બલૂને આકર્ષણ જમાવ્યુ હતું અને દરેકના હાથમાં બલૂન જોવા મળતા હતા.\nગ્રામ્ય વિસ્તારોમાં પણ દેખાદેખીનું અનુકરણ\nદેખાદેખી અને સોશિયલ મિડિયાના આક્રમણના કારણે ન્યૂ યરને આવકારવા હવે તો ગ્રામ્ય વિસ્તારોના યુવાનોમાં પણ ઉત્સાહનો સંચાર જોવા મળ્યો છે. તાલુકા મથકના નગરો તો ઠીક પણ નાનકડા ગામના યુવા વર્ગમાં પણ વર્ષના છેલ્લા દિવસે નાચગાન સહિતના વિવિધ સાંસ્કૃતિક કાર્યક્રમો યોજાઇ રહ્યાં છે.\nછેલબટાઉ બાઇકર્સે રોડ પર ચીચીયારીઓ પાડી\nયંગસ્ટર ગૃપમાં બાઇક પર નીકળી ચીચીયારીઓ કરતાં પાટનગરના એક માર્ગથી બીજા માર્ગ પર દોડાદોડ કરતા જોવા મળ્યા હતા. કેટલાક યુવાનો કાર લઇને રાત્રે રાજમાર્ગોની સફરે નીકળ્યા હતાં. કારના બોનેટ પર ચઢી ધીંગામસ્તી કરતા કેટલાક યુવાનોને પોલીસે દંડાના સહારે કાયદાનું ભાન કરાવ્યુ હતું.\nબારડોલી : બારડોલી નગરપાલિકાની ડમ્પિંગ સાઇટ પ..\nબાલાસિનોર રામાના મુવાડાની પ્રા. શાળાના ઓરડા..


વધતી માગ વચ્ચે કોલસાની પૂરતી આપૂર્તિ ન થતા કિંમત વધવાની સંભાવના\nનવી દિલ્હી, તા. 23 : દેશભરમાં થર્મલ પાવરની વધતી જતી માગ અને માગની સરખામણીએ કોલસાની સપ્લાયમાં ઘટાડાને કારણે વીજળીની કિંમત બે વર્ષમાં સૌથી ઉપર 6.20 રૂપિયા પ્રતિ યૂનિટ થઈ છે. જો આગામી સમયમાં પણ પરિસ્થિતિમાં સુધારો જોવા નહીં મળે તો સામાન્ય નાગરિકોને પણ વીજળીની કિંમતનો માર સહન કરવાનો સમય આવશે.\nએક અઠવાડિયા અગાઉ પ્રતિ યૂનિટ વીજળીની કિંમત4રૂપિયા હતી. પરંતુ ગરમીમાં વધારો થતાની સાથે વીજળીની માગમાં વૃદ્ધિ જોવા મળી હતી અને જરૂરિયાત પ્રમાણે વીજળીનું ઉત્પાદન કરવા પૂરતો કોલસો ન મળતો હોવાથી કિંમતમાં એક અઠવાડિયાની અંદર બે રૂપિયાનો વધારો થયો હતો. તેમાં પણ પશ્ચિમી ભારતથી ઉત્તર ભારતમાં વીજળી મોકલતી ટ્રાન્સમિશન લાઈનમાં ખામી સર્જાયા બાદ અમુક રાજ્યોમાં કિંમત 8 રૂપિયા પ્રતિલિટર પહોંચી હતી. બીજી તરફ વિશ્લેષકોના કહેવા પ્રમાણે વીજળીની કિંમતમાં વૃદ્ધિ લાંબો સમય સુધી નહીં રહે. સ્પોટ માર્કેટમાંથી વીજળી ખરીદતી ગુજરાત, મહારાષ્ટ્ર, બિહાર, પશ્ચિમ બંગાળ, આંધ્ર અને તામિલનાડુની વિતરણ કંપનીઓને સપ્લાય માટે વીજળી ઓછી મળે છે. જો તેમને વધુ કિંમતે વીજળી મળશે તો તેની અસર ઉદ્યોગો અને ગ્રાહકો ઉપર જોવા મળશે. તેમાં પણ રાજ્ય સરકાર લોકો ઉપર વૃદ્ધિનો કેટલો બોજ મુકશે તેના આધારે વીજ બીલમાં વધારો જોવા મળે તેવી સંભાવના છે.


હઝારીબાગ – Gujarati Vishwakosh – ગુજરાતી વિશ્વકોશ\nહઝારીબાગ : ઝારખંડ રાજ્યમાં ઉત્તર છોટાનાગપુર વિભાગમાં આવેલો જિલ્લો. ભૌગોલિક સ્થાન : તે 23° 59´ ઉ. અ. અને 85° 21´ પૂ. રે.ની આજુબાજુનો 5,965 ચોકિમી. જેટલો વિસ્તાર આવરી લે છે. તેની ઉત્તરમાં કોડર્મા, પૂર્વમાં ગિરિદિહ અને બોકારો, દક્ષિણમાં રાંચી તથા પશ્ચિમમાં ચત્રા જિલ્લા આવેલા છે. જિલ્લાના મધ્ય–પશ્ચિમ ભાગમાં આવેલા જિલ્લામથક હઝારીબાગના નામ પરથી જિલ્લાનું નામ પાડવામાં આવેલું છે. હઝારીબાગનો અર્થ હજાર બાગવાળું સ્થળ એવો થાય છે. હઝારીબાગ મ્યુનિસિપાલિટી વિસ્તારમાં ‘હઝારી’ નામનું ગામ આવેલું છે.\nભૂપૃષ્ઠ : આ જિલ્લો છોટાનાગપુર ઉચ્ચપ્રદેશના એક ભાગરૂપ છે; આ વિસ્તાર ઉચ્ચપ્રદેશ, અવશિષ્ટ ટેકરીઓ અને ખીણપ્રદેશોથી આવરી લેવાયેલો છે. આ જિલ્લો ત્રણ કુદરતી વિભાગોથી બનેલો છે : (i) મધ્યનો ઉચ્ચપ્રદેશ, (ii) નીચાણવાળા ઉચ્ચપ્રદેશો અને (iii) દામોદર ખીણપ્રદેશ. મધ્યના ઉચ્ચપ્રદેશની ઊંચાઈ 600 મીટર જ્યારે તેની આજુબાજુ આવેલા નીચા ઉચ્ચપ્રદેશોની ઊંચાઈ લગભગ 400 મીટર જેટલી છે. દામોદર ખીણપ્રદેશ જિલ્લાના દક્ષિણ ભાગમાં છે, ત્યાં આવેલું રામગઢ નગર 300 મીટરની ઊંચાઈ પર આવેલું છે.\nજિલ્લાનો અંદાજે 50 % વિસ્તાર જંગલ-આચ્છાદિત છે, જે જિલ્લાના લગભગ બધા જ ભાગમાં એકસરખી રીતે છવાયેલો છે. તે પૈકી સાલનાં વૃક્ષો મુખ્ય છે, જ્યારે અન્ય વૃક્ષોમાં વાંસ, ખેર, સલાઈ, સિમલ, મહુડો, પલાશ, કુસુમ, કેન્ડ, આસમ, પિયાર અને ભેલવાનો સમાવેશ થાય છે.\nજળપરિવાહ : જિલ્લામાં દામોદર અને તેની સહાયક નદીઓ તથા બારાકાર નદી પસાર થાય છે. દામોદર નદી 144 કિમી.ની લંબાઈમાં જિલ્લામાં વહે છે, તેને ગારહી (અથવા ટંડવા), નાઇકરી અને ભેરા નદીઓ મળે છે. બારાકાર નદી હઝારીબાગથી ઉત્તરે 11 કિમી. અંતરે આવેલા ઇચક પાસેથી નીકળે છે, પૂર્વ તરફ વહીને ધનબાદ જિલ્લાના પૂર્વ ભાગમાં દામોદરને મળે છે.\nખેતી–સિંચાઈ–પશુપાલન : જિલ્લો ટેકરીઓ અને જંગલોથી આચ્છાદિત હોવાથી અહીંની જમીન ખડકાળ તેમજ રેતાળ છે, માત્ર નદીઓ નજીકની જમીનો કાંપથી બનેલી છે. નીચાણવાળા ભાગોની જમીનો ફળદ્રૂપ છે. અહીંના મુખ્ય ખાદ્યપાકોમાં ડાંગર, બાજરો, મકાઈ અને તુવેર તથા અન્ય પાકોમાં તેલીબિયાં અને થોડા પ્રમાણમાં શેરડી થાય છે. દામોદર વેલી કૉર્પોરેશન-યોજનાને કારણે સિંચાઈ ઉપલબ્ધ થાય છે. આ ઉપરાંત જિલ્લામાં સાદા કૂવા, ટ્યૂબવેલ પણ ઉપયોગમાં લેવાય છે.\nઅહીંનાં પશુઓમાં ગાય, ભેંસ, બળદ, ઘેટાં, બકરાં અને ડુક્કર મુખ્ય છે. આ બધાં પશુઓની ઓલાદ ઊતરતી કક્ષાની છે. મરઘાંબતકાંનો ઉછેર નાના પાયા પર થાય છે. નદીઓ ટેકરીઓ પાસેથી પસાર થતી હોવાથી મત્સ્યઉછેર માટે અનુકૂળ નથી, તે માત્ર સરોવરો, તળાવો, બંધનાં જળાશયોમાં ઉછેરાય છે.\nઉદ્યોગો : આ જિલ્લો ખનિજસંપત્તિથી સમૃદ્ધ છે. હઝારીબાગના વિસ્તારમાં અબરખ અને કોલસો મળે છે. આ જિલ્લો માણેકરંગી અબરખ તેમજ ધાતુશોધન-ઉપયોગી કોલસા માટે જાણીતો છે. આ ઉપરાંત જિલ્લામાં સારા પ્રમાણમાં ચિનાઈ માટી અને અગ્નિજિત માટી પણ મળે છે. વળી, ઍન્ટિમની, સીસાનું ખનિજ ગેલેના, મોલીબ્ડિનાઇટ અને કલાઈ પણ થોડા પ્રમાણમાં મળે છે.\nજિલ્લો જંગલો તેમજ ખનિજસંપત્તિમાં સમૃદ્ધ હોવા છતાં તેના પહાડી ભૂપૃષ્ઠને કારણે મોટા ઉદ્યોગોથી વંચિત છે; માત્ર કાચનો ઉદ્યોગ – ઇન્ડો અસાહી ગ્લાસ કંપની લિ. વિકસ્યો છે, જ્યાં પટકાચ (sheet glass) અને ચશ્માંના કાચ બનાવાય છે. આ ઉપરાંત, અહીં અગ્નિરોધકો (refractories) અને પોલાદની મિશ્રધાતુનું ઉત્પાદન પણ લેવાય છે.\nવેપાર : જિલ્લામાં ખાદ્યાન્ન, ખાદ્ય ચીજવસ્તુઓ, ચોખા, કાપડ તેમજ કોલસાની આયાત; કોલસા અને અગ્નિજિત ઈંટોની નિકાસ થાય છે. અગ્નિજિત ઈંટોનું અહીં ઉત્પાદન લેવાય છે. જિલ્લામાં કોઈ વ્યવસ્થિત રીતે વિકસેલું બજાર નથી. આખાય જિલ્લામાં નાનાં નાનાં હાટ જુદાં જુદાં સ્થળોમાં ભરાય છે. જિલ્લામથક હઝારીબાગ ખાતે બજારો વિકસાવવામાં આવ્યાં છે.\nપરિવહન : જિલ્લામાં રાષ્ટ્રીય ધોરી માર્ગો, રાજ્ય ધોરી માર્ગો અને જિલ્લા કક્ષાના માર્ગોની સારી ગૂંથણી જોવા મળે છે. રાષ્ટ્રીય ધોરી માર્ગ નં.2(ગ્રાન્ડ ટ્રન્ક રોડ) હઝારીબાગ અને બારાહીમાંથી પસાર થાય છે. આ ઉપરાંત રા. ધો. નં. 31ના બે ફાંટા હઝારીબાગ–બારાહી–રાંચી તથા બારાહી–રાંચીને જોડે છે. રાજ્ય ધોરી માર્ગોની લંબાઈ 295 કિમી. જેટલી છે. જિલ્લાના દક્ષિણ ભાગમાંથી પસાર થતા રેલમાર્ગ સિવાય બીજા રેલમાર્ગો નથી; પરંતુ અહીંથી અંદાજે 69 કિમી. અંતરે નજીકનું રેલમથક આવેલું છે. અહીંની નદીઓ ચોમાસામાં પૂરવાળી અને ઉનાળામાં સુકાઈ જતી હોવાથી તથા કેટલીક છીછરી રહેતી હોવાથી જળમાર્ગો વિકસ્યા નથી. હઝારીબાગ જિલ્લામથક હોઈને અહીં વિમાન ઉતરાણ માટેની હવાઈ-પટ્ટી તૈયાર કરવામાં આવેલી છે. તેનો સારા હવામાનમાં ઉપયોગ થાય છે.\nપ્રવાસન : હઝારીબાગથી 19 કિમી. અગ્નિકોણમાં ચર્ચુ ખાતે આવેલા જૂના મંદિરના સ્થાનકે રામનવમીએ મેળો ભરાય છે. હઝારીબાગથી 8 કિમી. અંતરે આવેલો બોકારો ધોધ ઉજાણીનું સ્થળ ગણાય છે. બનાસો ખાતે ભગવતી મહામાયાનું પ્રાચીન મંદિર છે. બિશ્નુગઢ ખાતે આવેલો જળધોધ અહીંનું ઉજાણીમથક બની રહેલો છે. ઇચક ખાતે સૂર્યમંદિર, શિવમંદિર અને બંસીધરમંદિર આવેલાં છે. બિશ્નુગઢથી9કિમી. અંતરે કોનાર નદી પર કોનાર બંધ તૈયાર કરાયેલો છે. હઝારીબાગથી ઉત્તર તરફ 22 કિમી.ને અંતરે પટના–રાંચી માર્ગ પર પ્રાણીઓ અને કુદરતી વનસ્પતિનું અભયારણ્ય છે. અહીં યાત્રીઓ માટે ડાક બંગલો તથા કુટિરોની સગવડ છે. ઉદ્યાન ખાતે 60 મીટર ઊંચા ચાર ટાવર પણ છે. રાજરપ્પા ખાતે દામોદર અને ભેરા નદીઓના સંગમ નજીક જળધોધ આવેલો છે. અહીં છિન્નમસ્તિષ્કા દેવીનું મંદિર છે, ત્યાં મકરસંક્રાંતિ પ્રસંગે મેળો ભરાય છે. રામગઢથી 35 કિમી. અંતરે આવેલા પત્રાતુ ખાતે તાપ-વિદ્યુત મથક આવેલું છે. હઝારીબાગથી નૈર્ઋત્યમાં 38 કિમી.ને અંતરે સૂરજકુંડ નામના ગરમ પાણીના ઝરા આવેલા છે. ત્યાં પણ મકરસંક્રાંતિ વખતે મેળો ભરાય છે. ચત્રાથી ઈશાનમાં 25 કિમી.ને અંતરે દેવી ભગવતીનું મંદિર આવેલું છે. જિલ્લામાં મકરસંક્રાંતિ, દશેરા, કાર્તિકી પૂર્ણિમા, વસંતપંચમીના મેળા ભરાય છે.\nવસ્તી–લોકો : 2001 મુજબ આ જિલ્લાની વસ્તી 22,77,108 જેટલી છે, જે પૈકી 75 % ગ્રામીણ વસ્તી અને 25 % શહેરી વસ્તી છે. જિલ્લામાં હિન્દી અને ઉર્દૂ ભાષા બોલાય છે. જિલ્લામાં હિન્દુઓની વસ્તી વિશેષ છે, જ્યારે તે પછીના ઊતરતા ક્રમમાં મુસ્લિમ, ખ્રિસ્તી, શીખ, જૈન અને બૌદ્ધની વસ્તી છે. જિલ્લામાં શિક્ષિતોનું પ્રમાણ અંદાજે 60 % જેટલું છે. બધાં જ નગરોમાં પ્રાથમિક-માધ્યમિક શાળાઓની સગવડ છે; હઝારીબાગ ખાતે નવ જેટલી કૉલેજો આવેલી છે. નગરો ઉપરાંત જિલ્લાનાં 415 ગામોમાં દવાખાનાં આવેલાં છે. વહીવટી દૃષ્ટિએ જિલ્લાને3ઉપવિભાગોમાં, 12 સમાજવિકાસ ઘટકોમાં વહેંચેલો છે. જિલ્લામાં 19 જેટલાં નગરો આવેલાં છે.\nઇતિહાસ : પ્રાચીન સમયમાં આ વિસ્તારનાં જંગલોમાં આદિવાસીઓ વસતા હતા. તેઓ આર્યોને તાબે થયા નહિ. મુઘલોના આગમન અગાઉ આ વિસ્તાર બહારની કોઈ સત્તા હેઠળ ન હતો. અકબર 1556માં ગાદીએ બેઠો, પછી તેણે 1585માં શાહબાઝખાનની સરદારી હેઠળ લશ્કર મોકલી છોટાનાગપુરના રાજા પાસેથી ખંડણી લીધી. ઈ. સ. 1616માં બિહારના સૂબા ઇબ્રાહીમખાન ફત્તેહજંગે ચડાઈ કરીને છોટાનાગપુરના રાજા દુર્જનસાલને હરાવ્યો. તેને 12 વર્ષ કેદમાં રાખ્યા બાદ, પુન:ગાદી સોંપવામાં આવી. ત્યાર બાદ, આ પ્રદેશ પર 19મી સદીમાં અંગ્રેજોનું આધિપત્ય સ્થપાયું. હઝારીબાગને વહીવટી મથક રાખીને સાઉથ-વેસ્ટ ફ્રન્ટિયર એજન્સીમાં રામગઢ, ખારગદિહા, કેંદી, કુંદા વગેરે પરગણાંનો સમાવેશ કરવામાં આવ્યો. ઈ. સ. 1855–56માં આદિવાસી સંતાલ લોકોએ અંગ્રેજો સામે સખત બળવો કર્યો, જે અંગ્રેજોએ ક્રૂરતાપૂર્વક કચડી નાખ્યો. 1942માં ‘હિંદ છોડો’ ચળવળ દરમિયાન જયપ્રકાશ નારાયણ સાથે અનેક સ્વાતંત્ર્યસૈનિકો હઝારીબાગ જેલમાં અટકાયતમાં હતા. ઑક્ટોબર, 1942માં જયપ્રકાશ સહિત તેમના ત્રણ સાથીઓ હઝારીબાગ જેલમાંથી નાસી ગયા હતા અને દિલ્હી તથા અન્યત્ર ગુપ્ત સભાઓ યોજીને લડતને માર્ગદર્શન આપ્યું હતું.\nGeography History of India ઇતિહાસ - ભારત ગિરીશભાઈ પંડ્યા જયકુમાર ર. શુક્લ ભૂગોળ હઝારીબાગ\n← હઝારિકા ભૂપેન\nહઝારે વિજય →


કુંભ અને તુલા સુસંગતતા - કુંભ અને તુલા\nકુંભ – તુલા સુસંગતતા\nકુંભ અને તુલા રાશિ વચ્ચે સુસંગતતા\nઆ યુગલમાં ઘણાં સમાન ગુણો હોય છે અને તેઓ આ સંબંધને માણી શકે છે. તેમને બંનેને લોકોને મળવું તથા નવા મિત્રો બનાવવા ગમે છે. જોકે, કુંભ જાતકો તેમના વધારે પડતા ગુસ્સાવાળા સ્વભાવને કારણે તુલા જાતકોની લાગણી દુભાવે છે. તેમને તુલા જાતકો સાથે આ રીતે વર્તન કરતી વખતે ધ્યાન રાખવું જોઇએ. કુંભ જાતકો તુલા જાતકોની જેમ સ્વતંત્રતાને વધુ મહત્વ આપે છે અને તેમને જૂથમાં રહેવું ગમે છે, તેથી તેઓ એકબીજાના સંગાથમાં ક્યારેય કંટાળતા નથી. તેમની વચ્ચેનો સુમેળ ઉત્તેજનાપૂર્ણ રહે છે.\nકુંભ પુરુષ અને તુલા સ્ત્રી વચ્ચે સુસંગતતા\nઆ સંબંધમાં હૂંફ, ઉત્તેજના અને રોમાન્સ સ્પષ્ટ જોવા મળે છે. તુલા સ્ત્રીના આકર્ષક વ્યક્તિત્વથી પુરુષ અધીરો બની જશે. કુંભ રાશિનો પુરુષ તેને ખૂબ પસંદ કરશે અને તેને પ્રેમ તેમજ સ્વતંત્રતાની દુનિયામાં લઇ જશે. જોકે આ માટે પુરુષ જાતક ખુશ હોય અને તે આ સ્થિતિને વળગી રહે તે જરૂરી છે. સફળતા મેળવવામાં અને સારો સંબંધ જાળવી રાખવામાં તેઓ બંને એકબીજાને સહકાર આપશે. થોડી ચડભડને બાદ કરતા તેમનો એકબીજા સાથેનો મેળ ઘણો સારો રહેશે.\nકુંભ સ્ત્રી અને તુલા પુરુષ વચ્ચે સુસંગતતા\nતેઓ વચ્ચેની સુસંગતતા ઘણી રોમેન્ટિક અને ઉત્તેજક હોય છે. ઘણીવાર, તુલા રાશિનો પુરુષ તેના વારંવાર બદલાતા મિજાજથી સ્ત્રીનો મૂડ બગાડે છે અને કુંભ રાશિની સ્ત્રી પણ તેના કઠોર અને મક્કમ વલણ દ્વારા પુરુષને ત્રાસ આપે છે. જોકે, તુલા પુરુષનો ખુશમિજાજી સ્વભાવ સ્ત્રીને પોતાની તરફ ખેંચશે, અને સ્ત્રી પણ તેના દેખાવ અને બૌદ્ધિક ક્ષમતા દ્વારા પુરુષને ખુશ કરી શકે છે. તેમની વચ્ચેનું જોડાણ મજબૂત અને ગાઢ રહેશે.


જો તમે શિયાળામાં આદુની ચા પીવો છો, તો સાવચેત રહો: દિવસમાં5ગ્રામથી વધુ આદુનું સેવન નુકસાનકારક\nNovember 12, 2020 Dharmesh Health\nશિયાળાની સીઝન શરૂ થઇ ગઇ છે ત્યારે આ ૪ મહિનામાં મોટાભાગે લોકો આદુવાળી ચા પીવાનું પસંદ કરે છે. જોકે શિયાળાની સીઝનમાં જેની કફ પ્રકૃતિ હોય તેના માટે આદુવાળી ચા ફાયદાકારક રહે છે. પરંતુ શું તમે જાણો છો કે નિયમિત અને વધુ માત્રામાં આદુવાળી ચા પીવી એ સ્વાસ્થ્ય માટે હાનિકારક પણ સાબિત થઇ શકે છે. આદુ ચાનું વધુ પડતું સેવન ફાયદાને બદલે નુકસાન પણ પહોંચાડે છે. તેથી, જો તમે આદુ ચાના શોખીન છો, આટલું જાણી લેજો.\nTagged #beware: #Consumption #5 grams #ginger #day is harmful #drinkalot of #ginger tea #winter\nધોની ક્રિકેટમાંથી નિવૃત્તિ બાદ કડકનાથ મરઘાનું ફાર્મિંગ કરશે\n1 કલાક તડકામાં રહેવાથી 99.99 ટકા બેકટેરિયા અને વાયરસનો નાશ કરી શકે છે આ કપડાનું માસ્ક


સોના-ચાંદી ના ભાવમાં ભારે ફેરબદલ, આટલા ઘટ્યા ભાવ, હવે વધશે કે ઘટશે? જાણો - Jan Avaj News\nસોના-ચાંદી ના ભાવમાં ભારે ફેરબદલ, આટલા ઘટ્યા ભાવ, હવે વધશે કે ઘટશે? જાણો\nગયા વર્ષે ઓગસ્ટમાં સોનું 56200 રૂપિયા સુધી પહોંચી ગયું હતું. આ રીતે જોવા જઈએ તો હાલમાં સોનાનો ભાવ હજુ પણ ઉચ્ચ સપાટીથી 7000 રૂપિયા નીચે છે.\nભારતના તમામ મોટા શહેરમાં સોના અને ચાંદીની કિંમતમાં વિતેલા કેટલાક દિવસથી સતત ઘટાડો જોવા મળ્યા બાદ આજે થોડી તેજી જોવા મળી રહી છે. રાજધાની દિલ્હીમાં સોનું 190 રૂપિયાની તેજી સાથે 48320 રૂપિયા પ્રતિ દસ ગ્રામે પહોંચી ગયું છે. HDFC સિક્યોરીટીએ આ જાણકારી આપી છે. ગઈકાલે સોનું 48130 રૂપિયા પ્રતિ 10 ગ્રામ પર બંધ થયું હતું. તેવી જ રીતે ચાંદી પણ 125 રૂપિયા વધીને 70227 રૂપિયા પ્રતિ કિલોગ્રામ પર આવી ગઈ છે. આ પહેલાના દિવસે ચાંદીનો બંધ ભાવ 70102 રૂપિયા પ્રતિ કિલોગ્રામ હતો. મંગળવારે અમેરિકન ડોલરની સામે રૂપિયો નવ પૈસા નબળો પડીને 72.89 રૂપિયા પ્રતિ ડોલર રહ્યો હતો.\nસોનાનો આજનો ભાવ : આજે સોનાનો ભાવ 49000 રૂપિયા પ્રતિ 10 ગ્રામ નોંધાયો છે.\nચાંદીનો આજનો ભાવ : ચાંદીમાં પણ 544 રૂપિયાનો વધારો થયો છે અને તેનો ભાવ 71294 રૂપિયા થઇ ગઇ છે.\nઉચ્ચતમ મૂલ્યથી 8000 રૂપિયા સસ્તુ થયું હતુ સોનું : માર્કેટમાં પાછલા બે દિવસોમાં સોનાની કિંમતમાં 1000 રૂપિયાનો ઘટાડો થયો હતોતો ત્યાં જ ચાંદીની કિંમતમાં પણ સતત ઘટાડાની સ્થિતિ જોવા મળી રહી છે. પાછલા બે દિવસોમાં ચાંદીના ભાવમાં લગભગ 2000 રૂપિયાનો ઘટાડો જોવા મળ્યો હતો. ત્યાં જ જો સોનાના આ ભાવની તુલના કરીએ તો સોનાનું પોતાના ઉચ્ચતમ ભાવથી લગભગ 8000 રૂપિયા નીચે જતુ રહ્યું હતુ. તમને જણાવી દઈએ કે7ઓગસ્ટ 2020માં સોનાની કિંમત 56200 રૂપિયા પ્રતિ 10 ગ્રામના ભાવને પાર કરી ગઈ હતી.\n24 કેરેટ ગોલ્ડનો સોમવારનો ભાવ : દેશની રાજધાનીમાં સોનાનો ભાવ 51270 રૂપિયા પ્રતિ 10 ગ્રામ છે. તે સિવાય ચેન્નઇમાં 50370, મુંબઇમાં 49320 અને કોલકાતામાં 50720 રૂપિયા પ્રતિ 10 ગ્રામ છે.\nઇન્ટરનેશનલ માર્કેટમાં સોમવારનો ભાવ : આંતરરાષ્ટ્રીય બજારોમાં અમેરિકી ડૉલર મજબૂત છે જેના કારણે સોનાનો ભાવ ઓછો થયો છે. 0.2 ટકા ઘટીને 1886.76 ડૉલર પ્રતિ ઔંસ થયો છે. જ્યારે ચાંદી 0.7 ટકા ઘટીને 27.58 ડૉલર પ્રતિ ઔંસ થઇ ગઇ છે.\nગયા વર્ષે ઓગસ્ટમાં સોનું 56200 રૂપિયા સુધી પહોંચી ગયું હતું. આ રીતે જોવા જઈએ તો હાલમાં સોનાનો ભાવ હજુ પણ ઉચ્ચ સપાટીથી 7000 રૂપિયા નીચે છે. MCX પર સોનાનો ભાવ 0.1 ટકા તેજી સાથે ટ્રેડ થઈ રહ્યો છે. આજે એમસીએક્સ પર ઓગસ્ટ વાયદાનો સોનાનો ભાવ 49174 રૂપિયા પ્રતિ 10 ગ્રામ છે. જ્યારે ચાંદીનો ભાવ 71388 રૂપિયા પ્રતિ કિલો પર આવી ગયો છે.\nગઈકાલે અમદાવાદમાં 99.50 સોનાનો ભાવ 200 વધીને 50400 અ 99.90નો ભાવ 200 વધીને 50600 રહ્યો હતો જ્યારે ચાંદીના ભાવ અમદાવાદમાં 200 રૂપિયા વધીને 72200 રૂપિયા પ્રતિ કિલો રહ્યો હતો.\n← હજારો વર્ષો બાદ લક્ષ્મીજીની થશે કૃપા, આ રાશિના લોકો અચાનક બનશે ધનવાન\n‘તૌકતે’ વાવાઝોડાના તાંડવ વચ્ચે ચોટીલા મંદિરે થયો હતો શક્તિનો અનોખો પરચો – બન્યું એવું હતું કે →


હવે આકાશમાં ઉડાવી શકશો બાઇક, કિંમત રૂ.5 કરોડ - Abtak Media\nHome Technology હવે આકાશમાં ઉડાવી શકશો બાઇક, કિંમત રૂ.5 કરોડ\nજાપાનની એએલઆઇ ટેકનોલોજી કંપનીએ બનાવ્યું હોવર બાઇક, બુકીંગ શરૂ\nઉડતી કારની ચર્ચા વચ્ચે ઉડતી બાઇકની બજારમાં એન્ટ્રી\nતમે ક્યારેય વિચાર્યું છે કે હવે તમે વિમાન કે હેલિકોપ્ટર નહીં પણ બાઈકમાં ઉડી શકશો..!! ઉડતી કારની વાતો વચ્ચે હાલ બાઈક ઊડવા લાગી છે. જી હા, જાપાનમાં આ સુવિધા શરૂ થઈ ગઈ છે. આજના ડિજિટલ યુગમાં અદ્યતન ટેક્નોલોજીના આવિષ્કારના પગલે અવનવી સુવિધાઓ ઉપલબ્ધ બની છે.\nટેકનોલોજીના સહારે ઓટોમોબાઈલ ક્ષેત્રે નવી ઉડાન ભરી રહ્યું છે. છેલ્લા ઘણા સમયથી દુનિયામાં ફ્લાઈંગ કારની સતત ચર્ચા ચાલી રહી છે. હાલમાં જ ફ્લાઈંગ કારના બુકિંગના સમાચાર પણ સામે આવ્યા હતા. જોકે, ઉડતી કારની ચર્ચા વચ્ચે હવે ફ્લાઈંગ બાઈક બજારમાં આવી ગઈ છે. આ બાઈકને હોવર બાઈક તરીકે ઓળખવામાં આવે છે.\nજાપાની ડ્રોન બનાવતી સ્ટાર્ટઅપ ALI ટેક્નોલોજીસે આ બાઈક લોન્ચ કરી છે. કંપનીએ આ બાઇકનું બુકિંગ પણ શરૂ કરી દીધું છે. જાપાનીઝ કંપની ALI Technologiesએ વિશ્વની સૌપ્રથમ પ્રેક્ટિકલ હોવર બાઇક XTURISMO લિમિટેડ એડિશનનો ડેમોસ્ટ્રેશન ફ્લાઈંગ વિડિયો રિલીઝ કર્યો છે. ફુજીમાં રેસિંગ ટ્રેક પર પ્રદર્શન દરમિયાન ઉડતી બાઇકનું નિદર્શન કરવામાં આવ્યું.\nઆ XTURISMO લિમિટેડ એડિશન બાઈકની ખાસિયત શું..?\nઆ ઉડતી બાઈક ઇંન્ટરનલ કમ્બશન એન્જિન (જે પેટ્રોલ પર ચાલે છે) વડે ઈલેક્ટ્રિકલી સંચાલિત છે. તમને જણાવી દઈએ કે કંપનીનો ટાર્ગેટ છે કે તે 2025 સુધીમાં આ ફ્લાઈંગ બાઇકનું સંપૂર્ણ ઈલેક્ટ્રીક વર્ઝન લાવશે. XTURISMO ઉડતી બાઇકનું વજન લગભગ 300 કિલો છે.\nઆ બાઇકની લંબાઈ 3.7 મીટર, પહોળાઈ 2.4 મીટર અને ઊંચાઈ 1.5 મીટર છે. જેમાં હાલ માત્ર એક જ વ્યક્તિ બેસી શકે છે. કંપનીનું કહેવું છે કે ઉડતી બાઈક હાલ 30થી 40 મિનિટ સુધી એકધારી ઉડી શકે છે. જો કે કંપની દ્વારા આ બાઇકની મહત્તમ સ્પીડ અંગે સ્પષ્ટતા કરવામાં આવી નથી. પરંતુ બાઈક લગભગ 100 kmphની ટોપ સ્પીડ પકડી શકે છે.\nકિંમત જાણી દંગ રહી જશો..!!\nઆ બાઇકની કિંમત કેટલી હશે.. ?? તે જાણીને તમે દંગ રહી જશો. XTURISMO લિમિટેડ એડિશન બાઈકની કિંમત 77.7 મિલિયન યેન (અંદાજે રૂ. 5.10 કરોડ) છે જેમાં ટેક્સ અને ઇન્સ્યોરન્સ પ્રિમિયમનો સમાવેશ થાય છે. ALI Technologiesએ XTURISMO લિમિટેડ એડિશન માટે 26મી ઓક્ટોબરથી બુકિંગ શરૂ કર્યું છે. કંપનીનું કહેવું છે કે તે આવતા વર્ષે જૂન સુધીમાં બાઇકની ડિલિવરી શરૂ કરશે. તમને જણાવી દઈએ કે કંપની આ ફ્લાઈંગ બાઇકના માત્ર 200 યુનિટ જ બનાવવા જઈ રહી છે.\nPrevious articleરાષ્ટ્રપતિ રામનાથ કોવિંદનું ગુજરાતમાં આગમન\nNext articleપતિને છોડી પ્રેમી સાથે રહેવાનો અંજામ ? બે વર્ષથી બંધ રૂમમાં ગોંધી રાખેલ મહિલાને છોડાવતી અભયમ ટીમ\nકાલે સાંજે આકાશમાં સ્પેશ શટલ: ચાર મિનિટ આહલાદક નજારો\nડિજિટલ ઇકોનોમીમાં ક્રાંતી સર્જવા ડેટા પ્રોટેકશન બિલ ખૂબ જ ઉપયોગી !!!\nસ્માર્ટફોનથી ડફોળ વેળા વધે છે\nશું ગુગલના સર્ચ એન્જિનનો ભરડો લોકોને ‘ગૂંગળાવી’ રહ્યો છે ?


૬૦૦૦ ફૂટની ઊંચાઈએ બે ફુગ્ગા વચ્ચે દોરડું બાંધીને ચાલ્યો આ વ્યક્તિ Daredevil breaks world record tightrope walking between two hot air balloons at 6000ft.\n૬૦૦૦ ફૂટની ઊંચાઈએ બે ફુગ્ગા વચ્ચે દોરડું બાંધીને ચાલ્યો આ વ્યક્તિ\nનવી દિલ્હી, થોડાક માળની ઊંચાઈએથી નીચે જાેતાં આપણા હૃદયના ધબકારા વધી જાય છે. કલ્પના કરો કે જાે કોઈ વ્યક્તિને હજારો ફૂટની ઊંચાઈએ દોરડા પર ચાલવું પડે તો તેની હાલત કેવી હશે. બ્રાઝિલના એક બહાદુર વ્યક્તિએ આ પરાક્રમ કરીને વર્લ્‌ડ રેકોર્ડ બનાવ્યો છે.\nDaredevil breaks world record tightrope walking between two hot air balloons at 6000ft. Rafael Zugno Bridi, 34, has broken the world record of the highest ever tightrope walk after he walked between two hot air balloons more thanamile high above the ground\nબ્રાઝિલના પ્રેયા ગ્રૈન્ડેમાં ૩૪ વર્ષીય રાફેલ ઝુગ્નો બ્રિડીએ આ હિંમત બતાવી છે. તેણે ૬૦૦૦ ફૂટની ઊંચાઈએ બે ફુગ્ગાઓ વચ્ચે દોરડું બાંધીને તેના પર ચાલી બતાવ્યું છે. તમને જણાવી દઈએ કે આ ઉંચાઈ બુર્જ ખલીફા કરતા બમણી છે, જેને દુનિયાની સૌથી ઊંચી ઈમારત માનવામાં આવે છે.\nઅહેવાલ મુજબ, રાફેલ ઝુગ્નો બ્રિડી બે હોટ એર બલૂનની વચ્ચે દોરડા પર ચાલીને સ્વતંત્રતા અને ઉડાનનો અનુભવ કરવા ઈચ્છતા હતા. તેનો પડકાર ચોક્કસપણે ઘણો મુશ્કેલ હતો. તેઓ કહે છે કે તેઓ મુશ્કેલ રેકોર્ડ તોડવા માંગે છે. તેમણે લીધેલી ચેલેન્જમાં તેની એક ભૂલ પણ તેમને મોંઘી પડી શકે છે.\nતે પૃથ્વીથી સેંકડો મીટરની ઊંચાઈએ વાદળો પર ચાલવા જેવું હતું. આ પડકારને પૂર્ણ કરવા માટે તેમને વર્ષોની મહેનત અને સંકલ્પની જરૂર હતી. આ મિશનમાં તેની સાથે સારી ટીમ અને શ્રેષ્ઠ સાધનો હતા. તેમણે પોતાની સુરક્ષા સાથે કોઈ બાંધછોડ કર્યા વિના સુરક્ષાના તમામ સાધનો પોતાની પાસે રાખ્યા હતા. રાફેલ કહે છે કે આવા અસાધારણ પરાક્રમો દરમિયાન તેને એ પણ યાદ નથી રહેતું કે ૬૦૦૦ ફૂટની ઊંચાઈએ દોરડા પર ચાલતી વખતે તે શું વિચારતો હતો?SSS\nNext ઓસ્ટ્રેલિયાએ તૈયાર કરેલા કાયદાથી મુસલમાનોને બેચેની


LRD GROUND LIST | Gujarat Career Club\nHome »Unlabelled » LRD GROUND LIST\nBy Ashish - November 25, 2021 -\nLRD GROUND LIST\nલોકરક્ષક દળની 10 હજારથી પણ વધુ જગ્યાઓ માટે ભરતી બહાર પાડવામાં આવી છે. સરકારી નોકરી મેળવવા માટે રાજ્યના લાખો ઉમેદવારો શહેરો-ગામડાંમાં દિવસ-રાત તૈયારીમાં લાગી ગયા છે. LRDની ભરતીમાં શારીરિક કસોટીના 25 માર્ક્સ ઉમેદવારોને મળશે. છેલ્લા મેરિટમાં આ માર્ક્સ ખૂબ ઉપયોગી સાબિત થવાના હોઈ ઉમેદવારો મેદાનમાં આકરો પરસેવો પાડી રહ્યા છે. જોકે ઘણી જગ્યાએ ઉમેદવારો પાસે દોડની પ્રેક્ટિસ માટે મેદાનનો અભાવ હોવાના કારણે તકલીફ પડી રહી છે. એવામાં ગુજરાત પોલીસ આવા ઉમેદવારોની મદદે આગળ આવી છે.\nભરતી બોર્ડના પ્રમુખ હસમુખ પટેલ દ્વારા રોજે રોજ ટ્વીટ કરીને આવા મેદાનો વિશે માહિતી આપવામાં આવી રહી છે. રાજ્યમાં અત્યાર સુધીમાં 17 જિલ્લાઓમાં આ પ્રકારે પોલીસ તથા સ્થાનિકો દ્વારા ઉમેદવારો માટે મેદાનો ફાળવાયા છે. લોકરક્ષક દળની ભરતી માટે3ડિસેમ્બરથી શારીરિક કસોટી શરૂ થઈ રહી છે. આ કસોટીને હવે ગણતરીના દિવસે બાકી હોવાથી ઉમેદવારોએ ટાર્ગેટ કરતા બમણું દોડવાનું શરૂ કરી દીધું છે, જેથી પ્રેક્ટિકલ પરીક્ષામાં કોઈ ચૂક ન રહી જાય.\n101 મેદાનોમાં ઉમેદવારો પ્રેક્ટિસ કરી રહ્યા છે\nરાજ્યના દેવભૂમિ દ્વારકા, પાટણ, બનાસકાંઠા, પોરબંદર, ખેડા, પંચમહાલ, દાહોદ, મહિસાગર, છોટાઉદેપુર, અમરેલી, બોટાદ, સાબરકાંઠા, જામનગર, ભરૂચ, સુરત, ભાવનગર તથા કચ્છ જિલ્લામાં પોલીસ ભરતીની તૈયારી કરતા ઉમેદવારો માટે મેદાનો ફાળવાયા છે. જ્યાં જઈને ઉમેદવારો દોડની પ્રેક્ટિસ કરી શકે છે. આ તમામ જિલ્લાઓમાં આશરે 101 જેટલા મેદાનો ઉમેદવારોને અપાયા છે, જેમાં પોલીસ હેડ ક્વાર્ટરના મેદાન, ગૌશાળાના મેદાન, ખેતર, હાઈસ્કૂલના મેદાનો શામેલ છે.


કેજરીવાલ સરકારે લીધો મોટો નિર્ણય, દિલ્હીમાં લોકોને મળશે ફ્રી વાઇફાઇ | Arvind Kejriwal Announced Free Wi-Fi Service In Delhi From 16 December - Gujarati Oneindia\n| Updated: Friday, December 6, 2019, 16:03 [IST]\nદિલ્હીમાં આ સમયે ચૂંટણીનું વાતાવરણ છે. દિલ્હીમાં વિધાનસભાની ચૂંટણીઓ યોજાવાની છે અને આ માટે તમામ પાર્ટીઓ સખત મહેનત કરી રહી છે. દિલ્હીમાં હાલમાં આમ આદમી પાર્ટીની સરકાર છે અને અરવિંદ કેજરીવાલ ત્યાંના મુખ્યમંત્રી છે. અરવિંદ કેજરીવાલે દિલ્હીમાં મફત વાઇ-ફાઇ આપવાનું વચન આપ્યું હતું. આવી સ્થિતિમાં, આ વચનને પૂરૂ કરવા માટે હવેથી વધુ સારો કોઈ સમય હોઈ શકે નહીં. તેથી અરવિંદ કેજરીવાલે ગઇકાલે દિલ્હીમાં મફત વાઇ-ફાઇ રજૂ કરવાની જાહેરાત કરી છે.\nતેમણે કહ્યું કે, 16 ડિસેમ્બરથી દિલ્હીમાં નિશુલ્ક વાઇ-ફાઇ સુવિધા શરૂ થશે. સીએમ અરવિંદ કેજરીવાલે કહ્યું છે કે પ્રથમ તબક્કામાં 11,000 વાઇ-ફાઇ સ્પોટ લગાવવામાં આવશે, જેમાંથી 100 સ્પોટ્સ 16 ડિસેમ્બરે શરૂ થશે અને દિલ્હીવાસીઓ નિ શુલ્ક વાઇ-ફાઇનો ઉપયોગ કરી શકશે. દિલ્હીના સીએમએ માહિતી આપી હતી કે દિલ્હીની દરેક વિધાનસભામાં 100 હોટ-સ્પોટ લગાવવામાં આવશે. દરેક હોટ સ્પોટ 100 મીટર ત્રિજ્યાને આવરી લેશે.\nઆને કારણે, દરેક વાઇ-ફાઇથી 150-200 લોકો એક સમયે એક જ સ્થળે મફત Wi-Fi નો ઉપયોગ કરી શકશે. આ રીતે પ્રથમ તબક્કામાં કુલ 11,000 હોટ સ્પોટ લગાવવામાં આવશે, જેમાંથી 4000 હોટ સ્પોટ બસ સ્ટેન્ડમાં અને7હજાર હોટ સ્પોટ બજારમાં લગાવવામાં આવશે. કેજરીવાલે કહ્યું કે તેને સ્થાપિત કરવા માટે વર્ક ઓર્ડર આપવામાં આવ્યો છે અને આરડબ્લ્યુએ તે કરશે. અરવિંદ કેજરીવાલે કહ્યું કે આ પ્રોજેક્ટ પર કુલ 100 કરોડનો ખર્ચ થશે.\nકેટલી હશે સ્પિડ, કેટલું મળશે ઇન્ટરનેટ\nઆ વાઇ-ફાઇની સ્પીડ 100 એમબીપીએસ હશે, જ્યારે કેટલાક સ્થળોએ સ્પીડ પણ 200 એમબીપીએસ સુધી પહોંચશે. આ દ્વારા, દરેક વ્યક્તિને દર મહિને 45 જીબી ઇન્ટરનેટ ડેટા મફત મળશે. વપરાશકર્તા દરરોજ 1.5 જીબી ઇન્ટરનેટ ડેટાનો ઉપયોગ કરી શકશે. આ નિશુલ્ક Wi-Fi માટે એક એપ્લિકેશન બનાવવામાં આવી છે. વપરાશકારોએ તેનો ઉપયોગ કરવા કેવાયસી આપવી પડશે.\narvind kejriwal aap bjp election wifi delhi દિલ્હી આપ ભાજપ ચૂંટણી વાઇફાઇ\nArvind Kejriwal Announced Free Wi-Fi Service In Delhi From 16 December